આણંદમાંસાત વર્ષીય એનઆરઆઈ પુત્રને મેળવવા માટે એનઆરઆઈ માતા અને | આણંદમાંસાત વર્ષીય એનઆરઆઈ પુત્રને મેળવવા માટે એનઆરઆઈ માતા અને - Divya Bhaskar\nઆણંદમાંસાત વર્ષીય એનઆરઆઈ પુત્રને મેળવવા માટે એનઆરઆઈ માતા અને\nઆણંદમાંસાત વર્ષીય એનઆરઆઈ પુત્રને મેળવવા માટે એનઆરઆઈ માતા અને મુંબઈ સ્થિત પાલક માતા વચ્ચે કાનુની જંગ છેડાયો છે. હાલમાં પેચીદા બનેલા કેસમાં ગુજરાત હાઈકોર્ટે સ્ટે આપીને બાળકને માતા પાસે રાખવા આદેશ આપ્યો છે ત્યારે બીજી તરફ આણંદ કોર્ટ સંકુલમાંથી ફોઈ-ફુવાના કબ્જામાંથી બાળકને ઉઠાવી જનારી માતા વિરૂદ્ધ બાળકના ફોઈએ આણંદ ગ્રામ્ય પોલીસ સ્ટેશને અપહરણની ફરિયાદ નોંધાવી છે. હાલમાં સમગ્ર મામલે કોકડું ગુચવાયેલું છે ત્યારે આવતીકાલે મામલે ગુજરાત હાઈકોર્ટની સુનાવણી છે. ત્યારે સૌની નજર બાળક પર કોનો હક તેના પર રહેશે.\nમૂળ ઉમરેઠના જીતપુરામાં રહેતા નયનેશભાઈ પટેલના લગ્ન લાંભવેલની યુવતી સેજલબેન સાથે થયા હતા. ડિસેમ્બર 1997માં નૈનેશભાઈ પટેલ અમેરિકાના મિશિગનમાં ગયા હતા અને ત્યાં પત્ની સાથે સ્થાયી થયા હતા. તેમને સંતાનમાં 14 વર્ષીય આકાશ અને7વર્ષીય શુભ નામનો પુત્ર છે. નયનેશભાઈ અને સેજલબેન સંતાનો સાથે નિયમિત પોતાના વતન ઉમરેઠમાં આવતા-જતા હતા. આકાશના જન્મના થોડા વર્ષો બાદ દંપતિએ આકાશને જીતપુરા ખાતે દાદીમાને ત્યાં રાખ્યો હતો. જોકે, આકાશ પાંચ વર્ષનો થયા બાદ તેને તેઓ અમેરિકા લઈ ગયા હતા. જ્યાં તેનો અભ્યાસ શરૂ કર્યો હતો. બીજી તરફ, વર્ષ 2008માં તેમના ઘરે શુભનો જન્મ થયો હતો. તેના જન્મના બે વર્ષ બાદ પુન: તેને વર્ષ 2010માં માતાને ઘરે મોકલ્યો હતો.\nદરમિયાન, વર્ષ 2011માં નયનેશભાઈને લાઈપો સારકોમા નામે કેન્સર થયું હતું. પત્ની સેજલે કોઈ કારણોસર તેમને ઉમરેઠ વતનમાં સારવાર માટે મોકલ્યા હતા. વર્ષ 2014માં તેમનું ઉમરેઠ વતનમાં સારવાર દરમિયાન મોત નીપજ્યું હતું. સેજલ તેમજ તેમના મોટો પુત્ર આકાશ અમેરિકામાં રહેતા હતા. જ્યારે તેમનો નાનો પુત્ર શુભ નયનેશભાઈની માતા પાસે રહેતો હતો. પરંતુ નયનેશભાઈના માતાની નાદુરસ્ત તબિયતને કારણે નયનેશભાઈના બેન અલ્કાબેન તેમજ તેમના પતિ રાજુભાઈ પટેલ પુત્રને મુંબઈ પોતાના ઘરે લઈ ગયા હતા. તેમણે પાંચ વર્ષ સુધી તેની સારસંભાળ લીધી. પરંતુ પાંચ વર્ષનો થતાં તેને સ્કૂલમાં પ્રવેશ મેળવવા માટે તેમણે મુંબઈ હાઈકોર્ટમાં તેના ગાર્ડીયનશીપ માટેની પીટીશન રજૂ કરી હતી. જોકે, બીજી તરફ, સ્કૂલમાં પ્રવેશ મેળવવાનો હોઈ તેના બર્થ સર્ટિફિકેટ માટે અમેરિકન એમ્બ્સીના દ્વાર ખટખટાવ્યા હતા. અમેરિકન એમ્બસીએ મામલે તપાસ હાથ ધરી હતી અને તેમણે અમેરિકા તેની માતાનો સંપર્ક કર્યો હતો. ત્યારે શુભની ગાર્ડીયનશીપની બાબત અંગેની સમગ્ર વિગત પ્રકાશમાં આવી હતી. જેને પગલે ગત 15 જૂનના રોજ શુભની માતા આણંદ આવ્યા હતા. અને તેમણે ખંભોળજ પોલીસ સ્ટેશને સંદર્ભે અરજી આપી હતી. અરજીના અનુસંધાને ખંભોળજ પોલીસ આણંદ કોર્ટનો હુકમ લઈ મુબંઈ પહોંચીને બાળકનો કબ્જો લીધો હતો.\nબાળકનો કબ્જો કાનુની રાહે મેળવવા આણંદ કોર્ટમાં કરાયેલા કેસ સંદર્ભે 11 જુલાઈએ સુનાવણીમાં શુભના ફોઈ અલ્કાબેન, ફુવા રાજુભાઈ તેમજ તેની માતા સેજલબેન હાજર રહ્યા હતા. પરંતુ કોર્ટમાં મુદત પડી હતી. અને બીજા દિવસે કોર્ટે ગાર્ડીયનશીપ માટે કરેલા કરારો ગ્રાહ્ય રાખીને કબ્જો ફોઈ-ફૂવાને સોંપવાનો હુક્મ કર્યો હતો. જોકે, સમયે બાળકની માતા સેજલબેન પુત્ર શુભને પોતાના સ્વજનો સાથે લઈને ફરાર થઈ ગઈ હતી. મામલે અલ્કાબેને આણંદ ગ્રામ્ય પોલીસ સ્ટેશને સેજલબેન તેમજ તેના સ્વજનો વિરૂદ્ધ બાળકના અપહરણની ફરિયાદ નોંધાવી હતી. દરમિયાન, બીજી તરફ સમગ્ર બનાવનું કોકડું ગુચવાયેલું હતું ત્યારે બાળકની માતાએ ગુજરાત હાઈકોર્ટમાં ધા નાંખી હતી. જેને લઈને હાઈકોર્ટે મામલે ત્વરિત સ્ટે આપીને બાળકનો કબ્જો માતા પાસે રાખવાનો આદેશ કર્યો છે. કેસની સમગ્ર સુનાવણી આવતીકાલે હાઈકોર્ટમાં બંને પક્ષકારોને સાંભળવામાં આવશે. કારણ કે હજુ પણ બાળક પર ખરો હક કોનો ગુંચવાયેલી બાબત ઉકેલ હાઈકોર્ટના નિર્ણય પર સૌની નજર રહેશે.


બ્લેકબેરી ટેબ્લેટ્સ ભાવ India માં 15 Dec 2018 પરસૂચિ | PriceDekho.com\nબ્લેકબેરી ટેબ્લેટ્સ India ભાવ\nબ્લેકબેરી ટેબ્લેટ્સIndia 2018 માં\nબ્લેકબેરી ટેબ્લેટ્સ ભાવમાં India માં 15 December 2018 ના રોજ તરીકે. ભાવ યાદી ઓનલાઇન શોપિંગ માટે3કુલ બ્લેકબેરી ટેબ્લેટ્સ સમાવેશ થાય છે. India સૌથી નીચો ભાવ ઉત્પાદન વિશિષ્ટતાઓ, કી લક્ષણો, ચિત્રો, રેટિંગ્સ અને વધુ સાથે શોધો. આ શ્રેણીમાં સૌથી લોકપ્રિય ઉત્પાદન બ્લેકબેરી પ્લાઈબુક ૧૬ગબ બ્લેક છે. ન્યૂનતમ ભાવ એક સરળ ભાવ સરખામણી માટે Flipkart, Snapdeal, Naaptol, Homeshop18, Indiatimes જેવા તમામ મુખ્ય ઓનલાઇન સ્ટોર્સ પરથી મેળવવામાં આવે છે.\nમાટે ભાવ રેંજ બ્લેકબેરી ટેબ્લેટ્સ\nની કિંમત બ્લેકબેરી ટેબ્લેટ્સ જ્યારે અમે ઉત્પાદનો બજારમાં ઓફર કરવામાં આવી વિશે તમામ વાત બદલાય છે. સૌથી વધુ ખર્ચાળ ઉત્પાદન બ્લેકબેરી પ્લાઈબુક ૩૨ગબ ટેબ્લેટ Rs. 9,999 પર રાખવામાં આવી છે. આ વિપરીત, સૌથી ઓછી કિંમતની ઉત્પાદન બ્લેકબેરી પ્લાઈબુક ૬૪ગબ બ્લેક Rs.5,000 પર ઉપલબ્ધ છે. ભાવમાં આ ફેરફારો પ્રીમિયમ ઉત્પાદનો માંથી પસંદ કરવા માટે ઓનલાઇન દુકાનદારોને સસ્તું શ્રેણી આપે છે. ઓનલાઇન કિંમતો Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR ઓનલાઇન ખરીદી માટે વગેરે જેવા તમામ મુખ્ય શહેરોમાં માન્ય છે\n44 % કરવા માટે 75 %\nલોકપ્રિય બ્લેકબેરી ટેબ્લેટ્સ\nટોપ 10બ્લેકબેરી ટેબ્લેટ્સ\nબ્લેકબેરી પ્લાઈબુક ૬૪ગબ બ્લેક\n- ટેબ્લેટ ટીપે Non-Calling\n- ઓપરેટિંગ સિસ્ટમ BlackBerry Tablet OS\nબ્લેકબેરી પ્લાઈબુક ૧૬ગબ બ્લેક\nબ્લેકબેરી પ્લાઈબુક ૩૨ગબ ટેબ્લેટ\n- ઓપરેટિંગ સિસ્ટમ Blackberry\n- પ્રોસેસર TI OMP 4430 Cortex A9


Ahmedabad Crime News latest gujarati news ag – News18 Gujarati\nઅમદાવાદ: યુવકની કરતૂત, જાતીય સતામણીના ઇરાદે અડધી રાત્રે ઘરમાં ઘૂસ્યો અને....\nએક મહિલાએ વાસણા પોલીસ સ્ટેશનમાં (Police station)પોલીસ ફરિયાદ આપી (પ્રતિકાત્મક તસવીર)\nAhmedabad Crime News - પોલીસે આ સમગ્ર મામલે ફરિયાદ નોંધીને વધુ કાર્યવાહી શરૂ કરી છે.\nઅમદાવાદ : અડધી રાત્રે બંગલાનો મુખ્ય દરવાજો ખોલી જાતીય સતામણી (Sexual harassment)કરવાના હેતુથી ઘરમાં પ્રવેશ કરીને અપશબ્દો બોલવા યુવકને ભારે પડ્યું છે. મહિલા અને તેમના પતિ જાગી જતાં પીછો કરીને આરોપીને ઝડપી લીધો છે. જોકે તેણે અગાઉ પણ આ જ બંગલામાં ઘુસીને મહિલાને અપશબ્દો બોલ્યા હોવાનુ જાણવા મળ્યું છે.\nવાસણા વિસ્તારમાં (Vasana)રહેતા એક મહિલાએ વાસણા પોલીસ સ્ટેશનમાં (Police station)પોલીસ ફરિયાદ આપી છે કે ગઇકાલે મોડી રાત્રે તે અને તેના પતિ ઘરે હાજર હતા. તે દરમિયાન રાત્રિના એક વાગ્યાની આસપાસ ઘરનો દરવાજો કોઈ ખોલી રહ્યો હોય તેવો અવાજ આવતા મહિલા અને તેના પતિ ગેલેરીમાં આવ્યા હતા. અહીંથી તેમણે જોયું તો એક ઈસમ જાતીય સતામણી કરવાના ઈરાદે ઘરમાં ઘૂસી આવ્યો હતો અને લાજ લેવાના ઇરાદે અપશબ્દો બોલવા લાગ્યો હતો. જેથી મહિલાએ અને તેના પતિએ તેને ઊભો રહેવા માટેનું કહેતા અને બૂમાબૂમ કરતા આરોપી ત્યાંથી ફરાર થઈ ગયો હતો.\nજોકે મહિલા અને તેમના પતિએ તેનો પીછો કરીને તેને ઝડપી લીધો હતો અને સમગ્ર ઘટનાની જાણ પોલીસને કરતા પોલીસ પણ તાત્કાલિક આવી પહોંચી હતી. આરોપીની પૂછપરછ કરતાં જાણવા મળ્યું હતું કે તેનું નામ સંજય બારૈયા છે અને તે વેજલપુરનો રહેવાસી છે. આ જ આરોપીએ જુલાઈ મહિનામાં પણ મોડી રાત્રે લગભગ દોઢ વાગ્યાની આસપાસ ફરિયાદીના બંગલાના કમ્પાઉન્ડની જાળી માંથી ડોકીયાં કરીને અપશબ્દો બોલ્યા હતા. મહિલાએ બૂમાબૂમ કરતા આરોપી ત્યાંથી ફરાર થઈ ગયો હતો. જોકે એ સમયે ફરિયાદીએ કોઈ પોલીસ ફરિયાદ કરી ન હતી. હાલમાં પોલીસે આ સમગ્ર મામલે ફરિયાદ નોંધીને વધુ કાર્યવાહી શરૂ કરી છે.\nઆ પણ વાંચો - અમદાવાદ : ટ્રાફિક વિભાગનો ઐતિહાસિક સપાટો, 700 TRB જવાનોને છૂટા કર્યા, જાણો શું છે નવી ભરતી માટેના ક્રાઇટેરિયા\nPaytmનાં ટ્રાન્ઝેકશનના ખોટો મેસેજ બનાવનાર માસ્ટર માઈન્ડ ઝડપાયા\nપેટીએમથી પેમેન્ટ કરવાનો ડોળ કરવાનો અને બાદમાં બેન્ક માંથી આવતા મેસેજ જેવો મેસેજ કરવાનો, આવું શક્ય છે ખરું? આમ તો આવું શક્ય નથી પણ એવા બે આરોપીઓ છે જેઓએ આ અશક્ય કામને શક્ય બનાવી વેપારીઓને છેતર્યા. લોકો સાથે ઠગાઈ કરતા ભેજાબાજ ઠગની ઝોન-2 એલસીબી દ્વારા ધરપકડ કરાઈ છે. આરોપીઓ અનાજ અને કરિયાણાની દુકાનનાં વેપારીઓને ડીજીટલ ટ્રાન્જેક્શનના ખોટા મેસેજો આપીને કરિયાણાની ચીજ વસ્તુઓ ખરીદી કરતા હતા.\nFirst published: November 25, 2021, 17:39 IST\nTags: Ahmedabad crime, Sexual harassment, અમદાવાદ


દમણથી અમદાવાદ લઈ જવાતો લાખોનો બીયર પકડાયો\nદમણથી બીયરનો જથ્થો ભરીને અમદાવાદ ડીલીવરી આપવા જતાં ટર્બો ગાડીના ચાલક અને ક્લીનરને વીજીલન્સ સ્કવોર્ડે નેશનલ હાઈ-વે ૮ પરથી મોડી રાતે ઝડપી પાડયાં હતા. દારૃ મોકલનાર દમણના જીતુને પોલીસે વોન્ટેડ જાહેર કર્યો છે. પોલીસે ગાડી અને બીયર સહિત ૨૦.૫૭ લાખનો મુદ્દામાલ જપ્ત કર્યો છે.\nદમણથી જીતુએ બીયરનો જથ્થો ભરાવ્યો હતો અગાઉ એકવાર અમદાવાદ ડીલીવરી આપેલી\nઆ અંગેની વિગત એવી છે કે, ગાંધીનગર વીજીલન્સ સ્કવોડને બાતમી મળી હતી કે દમણથી બીયર ભરેલી નીકળેલી ગાડી નેશનલ હાઈવે-૮ પરથી પસાર થવાની છે. જેથી, પોલીસે આજવા ચોકડી પાસે વોચ ગોઠવી હતી. બાતમીવાળી ગાડી આવતાં પોલીસે ઈશારો કરી ગાડી ઉભી રાખવા જણાવ્યું હતું પણ ગાડી ઉભી નહિ રખાતા પોલીસે દારૃ ભરેલી ગાડીનો પીછો કરી આરાધના હોટલ પાસે અટકાવી હતી. ગાડીમાં તપાસ કરતાં બીયરની ૧૫૫૫૨ બોટલ કિંમત રૃપિયા ૧૫,૫૫,૨૦૦ની મળી આવી હતી. જેથી, પોલીસે ગાડીના ડ્રાયવર ક્લીનર પ્રમોદ ક્રિષ્ણાભાઈ આરોડે અને સાગર મુકુંદભાઈ સાવરકર (બંને રહે. કુવા વોટરપાર્ક વસંતભાઈની ચાલી વાપી જિ. વલસાડ મૂળ રહે. અકોલા મહારાષ્ટ્ર) ની ધરપકડ કરી હતી. પોલીસે ગાડી પણ કબ્જે લીધી છે. આ બીયરનો જથ્થો દમણના જીતુએ ભરાવ્યો હતો અને અમદાવાદ ત્રણ નાકા પાસે આપવાનો હતો.\nકિશનવાડી પોલીસે બંન્ને આરોપીને કોર્ટમાં રજૂ કરી રિમાન્ડ માંગતાં જણાવ્યું હતું કે, જીતુની તપાસ કરવાની છે. ડીલીવરી આપનાર શખ્સનું નામ આરોપી આપતાં નથી\nપરંતુ, મોબાઈલ નંબર આપે છે. જેના આધારે તપાસ કરવાની છે. એક મહિના પૂર્વે પણ દારૃનો જથ્થો ટ્રક મારફતે અમદાવાદ પહોંચાડયો હતો. તે અંગે તપાસ કરવાની છે. દમણમાં કયા કયા ગોડાઉનમાંથી દારૃ લાવે છે ? ડીલીવરી લેવા ગાડી લઈને આવનારની તપાસ કરવાની છે.જીતુ સાથે ઓળખાણ કરાવનાર દિપકની તપાસ કરવાની છે. કોર્ટે આરોપીના છ દિવસના રિમાન્ડ મંજૂર કર્યા છે.


ઈ.વી.એમ. એટલે ‘પ્રેમ ચોપડા ઈ.વી.એમ. એટલે ‘પ્રેમ ચોપડા – Aajkaal Daily\nઈ.વી.એમ. એટલે ‘પ્રેમ ચોપડા\nનાનપણમાં ચા વેચનાર વ્યક્તિ આજે ડિઝિટલ ઈન્ડિયાની વાતો કરે છે અને આઈઆઈટીમાં ભણેલો એન્જિનિયર બેલેટ પેપરથી ચૂંટણી કરવાની વાતો કરે છે. ઉત્તરપ્રદેશ સહિતના પાંચ રાજ્યોની વિધાનસભાની ચૂંટણીના પરિણામો સ્વાભાવિક રીતે (પંજાબને બાદ કરતાં) ભાજપ્ની તરફેણમાં આવતાં બધાના પેટમાં તેલ રેડાયું છે. બધાને ડોશી મરી જાય તેનો વાંધો નથી પરંતુ જમ ઘર ભાળી જાય તેનો વાંધો છે. ભારત ઉપરાંત આંતરરાષ્ટ્રીય મીડિયા પણ કહેવા માંડયું છે કે વિરોધપક્ષોએ હવે 2019 ભૂલીને 2024ની ચૂંટણીઓ ઉપર ધ્યાન કેન્દ્રીત કરવું જોઈએ. ચૂંટણીમાં હાર-જીત તો થતી જ રહે છે અને સામાન્ય રીતે હારનાર નેતાઓના મોઢે એવું સાંભળ્યું છે કે અમે હારનું મનોમંથન કરશું અથવા એવું પણ સાંભળવા મળ્યું છે કે સત્તાધારી પક્ષે સરકારી મશીનરીનો દુરુપયોગ કર્યો છે. આ વખતની ચૂંટણીના પરિણામો પછી આવું કાંઈ સાંભળવા મળ્યું નથી પરંતુ બધાએ એકી અવાજે ઈવીએમને ‘પ્રેમ ચોપડા’ બનાવી દીધું છે. હારનું ઠીકરું કોના ઉપર ફોડવું તે નક્કી નહીં કરી શકનારા નેતાઓ બીચારા મુંગા ઈવીએમને દોષ દઈ રહ્યા છે. વિશ્ર્વમાં જે કેટલાક દેશોમાં પાછલા પાંચ-સાત દાયકામાં લોકશાહી પાંગરી અને મજબૂત બની તેમાં ભારતનું નામ ટોચ પર છે. ભારતની સાથે સાથે જ સ્વતંત્ર થયેલા એશિયા, આફ્રિકા અને દક્ષિણ અમેરિકાના કેટલાય દેશોમાં સરમુખત્યારશાહી, લશ્કરી રાજ અને ક્યાંક ક્યાંક તો અંધાધૂંધીની પરિસ્થિતિ સર્જાઇ ગઇ પરંતુ ભારત જેવા તે સમયે મોટાભાગે અર્ધશિક્ષિત કે અશિક્ષિત ગામડાંના લોકોના બનેલા દેશમાં પણ લોકશાહીનાં મૂળ અતિશય મજબૂત બની ચૂક્યાં છે. આ સિદ્ધિના અનેક કારણોમાંનું એક કારણ આપણે ત્યાં મહદઅંશે નિષ્પક્ષ અને શાંતિપૂર્ણ રીતે યોજાતી ચૂંટણીઓ પણ છે.\nભારતમાં જે સાહજિક રીતે સત્તા પરિવર્તન થાય છે તેનાથી વિશ્વના અન્ય દેશોના લોકો મોઢામાં આંગળી નાખી જાય છે. દરેક ચૂંટણીમાં હારી જનારો પક્ષ જનાદેશનો નિખાલસતાપૂર્વક સ્વીકાર કરે છે અને આવતી ચૂંટણીની તૈયારીમાં પોતાની જાતને જોતરી દે છે. પરંતુ, ભારતમાં જ્યારથી ઇલેક્ટ્રોનિક વોટિંગ મશીનનો ઉપયોગ શરૂ થયો ત્યારથી આ મશીન સાથે ચેડાં કરી કોઇ એક પાર્ટીની તરફેણમાં મતો બદલાવી શકાય છે તેવા આક્ષેપો શરૂ થયા છે. ઇવીએમ ચેડાંરહિત હોવા અંગે સવાલો ઉઠાવનારાં માયાવતી કે અરવિંદ કેજરીવાલની મજાક ઉડાવનારા લોકો સિફતપૂર્વક ભૂલી જાય છે કે ભૂતકાળમાં ભાજપ્ના લાલકૃષ્ણ અડવાણી અને સુબ્રમણ્યમ સ્વામી જેવા નેતાઓ પણ ઇવીએમ અંગે શંકા ઉઠાવી ચૂક્યા છે અને પક્ષના હાલના પ્રવક્તા જીવીએલ નરસિંહરાવ તો ઇવીએમ અંગે શંકાઓ ઉઠાવતી પુસ્તિકા પણ લખી ચૂક્યા છે. ભારતમાં 2004થી ઇવીએમનો ઉપયોગ શરૂ થયો ત્યારથી લગભગ કોઇ રાજકીય પક્ષ એવો નથી કે જેણે કોઇને કોઇ ચૂંટણીમાં ક્યારેકને ક્યારેક ઇવીએમ વિશે શંકા ના ઉઠાવી હોય. ઇવીએમનો ઉપયોગ શરૂ થયા પછી મ્યુનિસિપાલ્ટી, ધારાસભા કે સંસદના સ્તરે પણ લગભગ તમામ પક્ષો ક્યારેકને ક્યારેક ધોબીપછાડ ખાઇ ચૂક્યા છે તો ક્યારેક ને ક્યારેક અકલ્પ્નીય સફળતા પણ મેળવી ચૂક્યા છે. ભૂતકાળમાં ચૂંટણી પંચે ઇવીએમમાં ચેડાં કરી શકાય છે કે કેમ તે અંગેના ડેમોન્સ્ટ્રેશન ગોઠવી આવી શંકાઓ નિરાધાર હોવાનું પુરવાર કરવા પ્રયાસ કયર્િ છે. પરંતુ, ઇવીએમ અંગેની શંકાઓ તદ્દન નિર્મૂળ થઇ નથી. એ પણ સત્ય છે કે બેલેટ પેપરના બદલે ઇવીએમના ઉપયોગના કારણે બેલેટ પેપરનાં છાપકામ, ટ્રાન્સપોર્ટેશન, સ્ટોરેજ તથા મતદાન અને મતગણતરી સહિતની પ્રક્રિયાઓમાં થતા ખર્ચ અને તે બધામાં લાગતા સમયમાં ગજબની બચત થઇ છે. બાલમંદિરમાં ભણતાં નાના બાળકોને સાંભળીને ખૂબ જ મજા આવે તેવી રીતે અરવિંદ કેજરીવાલે કહ્યું છે કે ફલાણા ભાઈએ મત તો આમ આદમી પાર્ટીને જ આપ્યો હતો પરંતુ પોલિંગ બૂથમાં ‘જાદૂ’ થતું હતું અને આ મત ભાજપ, કોંગ્રેસ અને અકાલી દળને જતો હતો. પંજાબમાં પોતાની દાળ ગળી નહીં તેની બળતરામાં અરવિંદ કેજરીવાલે આવું હાસ્યાસ્પદ નિવેદન કર્યું છે તો બીજી બાજુ હાથી ઉપર સવાર માયાવતી પણ ભાજપે ઈવીએમમાં ગોટાળા કયર્િ તેથી બસપા હારી ગઈ તેવો આક્ષેપ કરી દીધો છે. આ બન્ને નેતાઓના આક્ષેપ પછી જાણે કે ઈવીએમ બધાનું ‘સોફટ ટાર્ગેટ’ બની ગયું હોય તેવું લાગે છે. કોઈએ તો પંચતંત્રની વાતર્િ જેવી વાતો કરી છે અને નરેન્દ્ર મોદી ચીન અને જાપાનની મુલાકાતે ગયા ત્યારે ખાસ પ્રકારની ચીપ લઈ આવ્યા છે અને આ ચીપ્ના આધારે ઈવીએમમાં દર ત્રણ મતે એક મતે ભાજપ્ને મળે છે તેવી ‘ગોઠવણ’ કરી છે. આવા શેખચલ્લી જેવી અટકળો, વિચારો અને ધારણાઓને વાસ્તવિકતામાં ક્યાંય સ્થાન નથી.\nજો આવું હોય તો ભારતીય જનતા પક્ષ પંજાબ પણ પોતાના કબજામાં કરી લેત અને મણીપુર-ગોવામાં પણ સંપૂર્ણ બહમતિ મેળવી લેત. ઈવીએમના મામલામાં ક્યારેય ‘મોસાળે જમણ મા પીરસનારી’ એવું હોતું નથી. આપણે ત્યાં છાશવારે યોજાતી ચૂંટણી પારદર્શક બને તે માટે ચૂંટણીપંચ સતત પ્રયત્નો કરતું હોય છે અને ઈવીએમમાં વોટિંગ શ થાય તે પૂર્વે પોલિંગ એજન્ટોની હાજરીમાં ‘મોક પોલ’ પણ યોજતું હોય છે. આવા ‘મોક પોલ’માં તમામ પક્ષના ચૂંટણી એજન્ટ હાજર પણ રહેતાં હોય છે અને તેઓ ‘યસ’ કહે પછી જ મતદાન શ થતું હોય છે. મોદીલહેરમાં તણાઈ ગયેલા વિરોધપક્ષો કોઈને દોષ આપી શકે તેમ નથી એટલે બીચારું ઈવીએમ ઝપટે ચડી ગયું છે. તાજેતરમાં મહારાષ્ટ્રમાં પૂરી થયેલી સ્થાનિક સ્વરાજ્યની ચૂંટણીઓમાં એક અપક્ષ ઉમેદવારે તો રડમસ ચહેરે એવું કહ્યું કે તેને તેના બૂથમાં તેનો પોતાનો મત પણ મળ્યો નથી. શું આવું બની શકે ? આ ભાઈએ પણ ઈવીએમને જ દોષ આપ્યો છે. ઈવીએમ એક મશીન છે અને તેમાં ટેક્નીકલ ખામીઓ હોઈ શકે પરંતુ જ્યારે જ્યારે આવી ખામીઓ ઉભી થાય ત્યારે ત્યારે દુરસ્ત કરી લેવામાં આવે છે અને જવાબદાર અધિકારીની મંજૂરી પછી જ વોટિંગ શ કરવામાં આવે છે. આવા વાંકદેખા રાજકારણીઓ જર્મની, નેધરલેન્ડ અને અમેરિકાના કેલિફોર્નિયા, ઈટાલી તથા આયર્લેન્ડ જેવા દેશોમાં ઈવીએમથી વોટિંગ ઉપર પ્રતિબંધ મુકવામાં આવ્યો છે તેવી વાતો કરે છે એટલું જ નહીં ઈંગ્લેન્ડ અને ફ્રાન્સ જેવા દેશોમાં હજુ સુધી શા માટે ઈવીએમ ચલણમાં નથી મૂક્યા તેવો બાલીશ સવાલ પણ પૂછી રહ્યા છે. કોંગ્રેસ જેવો પક્ષ કે જેના રાજમાં જ ઈવીએમનો અમલ શ કરવામાં આવ્યો હતો તે પણ અધીરાઈમાં ઈવીએમને દોષિત ઠેરવીને વાહિયાત આક્ષેપો કરે તે ગળે ઉતરતું નથી. લગભગ તમામ મોરચે નિષ્ફળ ગયેલા કોંગ્રેસ પક્ષે બુધ્ધિનું દેવાળું ફૂંક્યું હોય તેવું ઉદાહરણ પૂરું પાડયું છે. નાના છોકરાઓ જેવા રાજકીય નિવેદનો લોકોને કોંગ્રેસથી દૂર કરતાં ગયા છે અને હજુ પણ કરતાં રહેશે તેનો ઈનકાર થઈ શકે તેમ નથી. પરાજયની વ્યક્તિગત જવાબદારી સ્વીકારવાની હિંમત અને છપ્પ્નની છાતી એક પણ નેતામાં બચી નથી અને કદાચ તેથી જ આવા હાસ્યાસ્પદ નિવેદનો થઈ રહ્યા છે. ભૂતકાળમાં ચૂંટણીઓમાં બૂથ કેપ્ચરિંગ બહુ સામાન્ય બાબત બની ગઇ હતી પરંતુ ઇવીએમમાં એક સાથે મત નાખી શકવા બાબતે મયર્દિા હોવાથી બૂથ કેપ્ચરિંગ બહુ સહજ રીતે શક્ય નથી. આવા સંજોગોમાં માત્ર શંકાના આધારે હવે મતપત્ર તરફ પાછા ફરવાની અરવિંદ કેજરીવાલ જેવાઓની માગણી તેમના જ ગુરુ અન્ના હઝારેએ પણ યોગ્ય રીતે જ ફગાવી દીધી છે. માત્ર શંકાના આધારે સમગ્ર ચૂંટણી રદ કરવાની માયાવતીની માગણી કચરાટોપલીમાં પધરાવી દેવા જેવી છે. ઇવીએમ સામે શંકા ઉઠાવનારાઓએ પોતાની શંકાની સાબિતી લાવવાનો પડકાર પણ ઝીલવો પડશે.\nPrevious Previous post: દેશના નવા રાષ્ટ્રપતિ પદના દાવેદારને લઈને ચર્ચા શરૂ\nNext Next post: કોટડાસાંગાણી: ધર્મગુના આગમનથી વ્હોરા સમાજમાં ખુશીની લહેર


સકારાત્મક દૃષ્ટિકોણથી સફળતાની દિશામાં અગ્રેસર બનો\nસોમવાર, નવેમ્બર 19 2018, 00:38 Hrs(IST)\nનવગુજરાત સમય | Publish Date: May 31 2018 3:44PM\nનકારાત્મક ચિંતન કરશો એટલે તણાવ તમારો મિત્ર બનવા આવશે\nએક વસ્તુ યાદ રાખવાની છે કે, જો તમે સકારાત્મક સંકલ્પ કરો છો તો તમને સારી અનુભૂતિ થશે અને નકારાત્મક સંકલ્પ કરશો તો ખરાબ અનુભૂતિ થશે. એવું ક્યારેય નહીં થાય કે તમે સકારાત્મક વિચાર્યુ હશે તો નકારાત્મક અનુભૂતિ થાય. માટે હંમેશા સકારાત્મક દૃષ્ટિકોણ અપનાવો અને તમારા સંકલ્પોને પણ સફળતાની દિશામાં અગ્રેસર બનાવવાનો પ્રયત્ન કરો.\nમને કોઇએ પૂછ્યું કે આજની ઝડપી જીવનશૈલીમાં સવારે ઊઠવામાં પાંચ મિનિટ મોડું થઇ જાય તો પણ શું મારે મારા માટે પાંચ મિનિટ ફાળવવી જોઇએ? મેં કહ્યું કે હા, ચોક્કસ. કેમ કે આ જ પાંચ મિનિટ જે તમે તમારી પોતાની સાથે વાતચીત માટે ફાળવી છે, તે ખૂબ જ ઉપયોગી સાબિત થશે. જો તમારે પાંચ મિનિટ પણ મોડું થઇ ગયું તો તમે વિચારો છો કે હવે સમય નથી. એનાથી શું થશે કે તમે પાંચ મિનિટ તમારી સાથે વાતચીત માટે ન ફાળવી છતાં તમે જે કરવાનું હશે તે જ કામ કરવાના છો પરંતુ તે કેવી રીતે કરશો? ચોક્કસ તણાવ સાથે જ.\nહવે તણાવ સાથે કામ કરવામાં ઉલટાનું વધું મોડું કરશો. હું કહું છું કે બે મિનિટ અટકો. જો તમારી પાસે પાંચ મિનિટ પણ તમારા પોતાના માટે નથી તો એક મિનિટ તો ફાળવો. હવે એવું ન કહેતા કે એક મિનિટ પણ ન આપી શકું. એક મિનિટ માટે તમે વિચાર કરો કે ‘ઠીક છે, મારે મોડું થઇ ગયું પરંતુ તેનો પ્રભાવ મારા કામ ઉપર તો નહીં જ પડે. હવે પરિસ્થિતિ મારા નિયંત્રણમાં છે. કેમકે મારું મન મારા નિયંત્રણમાં છે. હવે હું સ્થિર રહીને પણ મારા કાર્યનો પ્રારંભ કરીશ.' આ વિચાર તમે જ કરી શકો છો.\nસ્વયંની સાથે વાર્તાલાપ કરવા માટે પણ પાંચ મિનિટ ફાળવવી જોઈએ\nખરેખર તો આ જ વાત ‘સ્વ'ની – પોતાની સાથે વાત કરવા જેવું છે. એક કમ્પ્યૂટર પ્રોગ્રામિંગ જેવું જ કહી શકાય કે હું વિચાર ઉત્પન્ન કરી રહી છું કે મોડું થઇ ગયું છે પરંતુ કંઇ વાંધો નહીં, બધું બરાબર છે. આ જ સ્થિતિમાં સંકલ્પ શું ? કેમકે હું પોતે જ મારા સંકલ્પોને ઉત્પન્ન કરી શકું છું. પરંતુ તમારે એ વિચાર કરવાનો છે કે તમારા સંકલ્પોની ગુણવત્તા શું છે? સ્વયંની સાથે આ એક આંતરિક વાર્તાલાપ જ કહી શકાય. તમે અલગ-અલગ વિચાર કરો છો – જેમ કે, આ વ્યક્તિ ખરાબ છે, તેમણે આ નહોતું કરવું જોઇતું, આ વ્યક્તિ સારા છે પરંતુ તેમની પાસે જે છે, તે મારી પાસે નથી વગેરે, વગરે. આ બધી વાતો તમે તમારા મન સાથે જ કરો છો.\nએટલે કે મારું કહેવાનું તાત્પર્ય એટલું જ છે કે આજની ફાસ્ટ લાઇફમાં તમારે પાંચ મિનિટ મોડું થઇ જાય છે તો તમે તરત જ તણાવને મિત્ર બનાવી લો છો પરંતુ એવું કરવાની જરૂર નથી. એવું કરશો તો તમારા બીજા કામ ઉપર પણ તેની અસર પડશે. માટે આવા સમયે એક મિનિટ માટે અટકો અને અંતર્મન સાથે અહીં કહ્યો તેવો સંકલ્પ કરો, પરંતુ જો તમે એવું વિચાર્યુ કે મારે મોડું થઇ ગયું છે, હવે તો મારી સાથે કોઇક ગરબડ તો થશે જ અને મુશ્કેલીનો પણ સામનો કરવો પડશે\n– આવો સંકલ્પ કર્યો તો પણ તેનો પ્રભાવ તમારા આખા દિવસની કાર્યપદ્ધતિ ઉપર પડ્યા વિના રહેશે નહીં. આ માટે જરૂરી છે કે ઉઠતાની સાથે જ એક સકારાત્મક સંકલ્પ કરવામાં આવે અને મનને સંતુલિત રાખવામાં આવે તે ખૂબ જ જરૂરી બની રહેશે.


પટનાની ૨૦૦ વર્ષ જૂની કલેક્ટર કચેરીના બિલ્ડિંગને તોડી પાડવાનો રસ્તો સાફ - Western Times News\nપટનાની ૨૦૦ વર્ષ જૂની કલેક્ટર કચેરીના બિલ્ડિંગને તોડી પાડવાનો રસ્તો સાફ\nપટણા, બિહારની રાજધાની પટનામાં આવેલી ૨૦૦ વર્ષ જૂની કલેક્ટર કચેરીની ઇમારતને તોડી પાડવાનો રસ્તો સાફ થઈ ગયો છે. સર્વોચ્ચ અદાલતે શુક્રવારે ઇમારતને તોડી પાડવાની મંજૂરી આપતા કહ્યું કે દરેક વસાહતી ઇમારતને સુરક્ષિત કરવાની જરૂર નથી. આ ઈમારતનો ઉપયોગ એક સમયે અંગ્રેજાે દ્વારા અફીણ અને મીઠાના સંગ્રહ માટે વેરહાઉસ તરીકે કરવામાં આવતો હતો.\nબિહાર સરકાર જૂની કલેક્ટર બિલ્ડીંગને તોડીને નવી બિલ્ડિંગ બનાવવા માંગે છે. ઈન્ડિયન નેશનલ ટ્રસ્ટ ફોર આર્ટ એન્ડ કલ્ચરલ હેરિટેજ પટના ચેપ્ટરે આ અંગે સુપ્રીમ કોર્ટમાં અરજી દાખલ કરી હતી. તેણે દાવો કર્યો હતો કે આ ઇમારત શહેરની સંસ્કૃતિ અને વારસાનો આવશ્યક ભાગ છે.\nતોડી પાડવાને બદલે તેનું જતન કરવું જાેઈએ. રાજ્ય સરકારે ૩૧ જુલાઈ ૨૦૧૯ ના રોજ જર્જરિત બાંધકામને તોડી પાડવાનો આદેશ આપ્યો હતો. આ પછી કોર્ટે સપ્ટેમ્બર ૨૦૨૦માં બિહાર સરકારના આદેશ પર રોક લગાવી દીધી હતી.\nબિહાર સરકાર વતી રજૂઆત કરતાં વરિષ્ઠ વકીલ મનિન્દર સિંહે કહ્યું હતું કે ઇમારત જર્જરિત હાલતમાં છે અને લોકો માટે પણ ગંભીર ખતરો છે. બિહાર અર્બન આર્ટ્‌સ એન્ડ હેરિટેજ કમિશને પણ ૪ જૂન, ૨૦૨૦ના રોજ કલેક્ટરાલયની ઇમારતને તોડી પાડવાની મંજૂરી આપી હતી.\n૧૯૭૨ માં, ભારતીય પુરાતત્વ સર્વેક્ષણ એ બિહારમાં એક સર્વે હાથ ધર્યો હતો અને ૭૨ એવી ઇમારતોની ઓળખ કરી હતી જેનું ઐતિહાસિક મહત્વ છે અને તેને સ્મારકનો ટેગ આપી શકાય છે. તે યાદીમાં કલેક્ટર કચેરીની ઇમારતનો સમાવેશ કરવામાં આવ્યો ન હતો.\nબેન્ચે પૂછ્યું કે આ બિલ્ડિંગમાં શું વારસો હોઈ શકે છે. અમને આપવામાં આવેલી તસવીરો પરથી અંદાજ લગાવી શકાય છે કે તેની છત ઘણી જગ્યાએ તૂટી પડી છે. એએસઆઈએ પણ કહ્યું છે કે તેનું કોઈ ઐતિહાસિક મહત્વ નથી. તે એક ગોડાઉન હતું, જેનો ઉપયોગ બ્રિટિશરો મીઠું અને અફીણ સ્ટોર કરવા માટે કરતા હતા.HS\nPrevious બાળાસાહેબ ઠાકરેની નાની બહેનનું નિધન: સીએમ ઉદ્ધવે શ્રદ્ધાંજલિ આપી\nNext શરદ પવારને જાનથી મારી નાખવાની ધમકી મળતા સરકારમાં હલચલ મચી ગઇ


corona virus effect patients with mental illness every5Indian\nબાપ રે: કોરોનાએ તો ભારતીયોને વધુ એક બિમારીમાં નાખી દીધા, 20 ટકા લોકો ભરડામાં!\nકોરોના વાયરસની અસર માનસિક સ્વાસ્થ્ય પર જોવા મળી રહી છે. દેશમાં જ્યારથી આ બીમારીએ દસ્તક દીધી છે મનોરોગીઓની સંખ્યામાં સતત વધારો જોવા મળી રહ્યો છે. માનસિક ચીકિત્સાની સારવાર કરી રહેલા દર્દીઓની સંખ્યામાં હાલ આ સમયમાં 20 ટકાનો વધારો જોવા મળી રહ્યો છે. આની પાછળ એવું માનવામાં આવી રહ્યુ છે કે લોકો લોકડાઉનને લઈને ઘરમાં બેસી રહ્યા હોવાથી પ્રવૃત્તિઓ ઓછી કરી શકે છે આથી તેમની જીવનશૈલીમાં ફેરફાર થયો છે. આ મહામારીએ વૈશ્વિક અર્થવ્યવસ્થાને ભારે નુકસાન પહોંચાડ્યુ છે. જેની સીધી અસર લોકોના વિચારો પર પડી રહ્યુ છે.\nહાલમાં એક સર્વે હાથ ધરાયો જેમાં મનોરોગીઓની સંખ્યામાં 20 ટકાનો વધારો થયો છે. આ પાછળનું કારણ એ છે કે કોરોના મહામારીની સીધી અસર માનસીક રીતે થઈ રહી છે. લોકોમાં ખાલી ખાલી બેસીને નકારાત્મક ઉર્જા ફેલાઇ રહી છે. લોકો દબાણ અને તણાવમાં છે. સ્થિતિ ત્યારે વધુ ગંભીર બની જાય છે જ્યારે લોકો પોતાના જ ઘરમાં કેદીઓની જેમ રહેવા લાગ્યા છે અને જીવનશૈલી બદલાતા મુશ્કેલીઓ આવી રહી છે. કામ-ધંધો, નોકરી, બચત અને જીવન જરૂરી સામાન ન મળતા લોકોમાં ગુસ્સો આક્રોશ આવે છે. એક બીજાની નજીક રહેવાથી વસ્તુઓ આડાઅવળી વ્યવસ્થા થાય ત્યારે ઘરના લોકો એકબીજા વચ્ચે ટકરાય છે.\nશું હોય છે લક્ષણો\nકોઈ વાતમાં વારંવાર વિચારતા રહેવુ, ઓછી ઉંઘ આવવી કે ખુબજ સુતા રહેવું ભૂખ ન લગાવી કે વધારે પડતું ખાઇ લેવુ. જૂની વસ્તુઓને વારંવાર યાદ કરવી. દરેક વાતમાં દુખી રહેવુ પોતાને જ દોષ દેતા રહેવુ. પેટમાં અચાનક દુખાવો થવો, માથુ દુખવુ, મગજ સ્થિર ન રહેવો તઘલખી વિચારો આવવા.\nએક રિપોર્ટ અનુસાર દરેક ભારતીયમાં5મનોરોગથી પીડિત છે. આ સમય એવો છે કે લોકોના મન પર અસર કરે જ. કેટલાક લોકો કારણ વગરની ચિંતા કરે છે, દારૂ કે નશામાં ચુર રહે છે. આનુવંશિક બીમાર હોય છે તેઓ આ રોગનો જલ્દીથી ભોગ બનતા હોય છે.\nઆ વીડિયો જુઓ: કોરોના સામે લડી રહેલા ફાયરના શૂરવીરને સો – સો સલામ


કંઈક આવો લુક હશે રજ્જોમાં કંગના રાણાવતનો | Look Of Kangana Ranaut In Rajjo - Gujarati Oneindia\nકંઈક આવો લુક હશે રજ્જોમાં કંગના રાણાવતનો\nમુંબઈ,4માર્ચ : વિશ્વાસ પાટિલ દિગ્દર્શિત રજ્જો ફિલ્મમાં કંગના રાણાવત કંઈક જુદા જ લુકમાં દેખા દેશે. ફિલ્મમાં મહેશ માંજરેકર પણ છે કે જેઓ સ્ત્રીના વેશમાં દેખાય છે.\nનોંધનીય છે કે હાલમાં આઈ લવ એનવાય ફિલ્મના પ્રમોશનમાં વ્યસ્ત કંગના રાણાવત અંગે વધુ એક માહિતી મળી છે કે તેઓ રજ્જો ફિલ્મમાં રેખાની જેમ મુજરો કરશે. દિગ્દર્શક વિશ્વાસ પાટિલે કંગના રાણાવતને પોતાની ફિલ્મ રજ્જોમાં મુજરો કરવા માટે કહ્યું અને કંગનાએ તે સ્વીકારી પણ લીધું. કંગના જે ગીત ઉપર મુજરો કરવાનાં છે, તેના બોલ છે કલેજા હાજિર હૈ... ખંજર કહાં હૈ...\nકંગના રાણાવતે ત્રણ વર્ષની કત્થકની તાલીમ લીધેલી છે. બીજી બાજુ ફિલ્મમાં મહેશ માંજરેકર પણ છે અને તેઓ પણ સ્ત્રીના પરિવેશમાં કંઈક ડિફરંટ જ લાગી રહ્યાં છે. ફિલ્મના અન્ય કલાકારોમાં પ્રકાશ રાજનો પણ સમાવેશ થાય છે.\nkangana ranaut mahesh manjrekar rajjo કંગના રાણાવત મહેશ માંજરેકર રજ્જો\nSomething defferent looking of kangana ranaut and mahesh manjrekar in Rajjo.


હું ખરેખર તો દેશી છોકરી છું : સોનાક્ષી\nYou are here :HOME >> Entertainment >> Interview >> હું ખરેખર તો દેશી છોકરી છું : સોનાક્ષી\nસોનાક્ષી સિંહાએ હજી સુધી તો ફક્ત એક જ ફિલ્મ કરી છે, પણ એવું જણાય છે કે તે ઇન્ડસ્ટ્રીમાં ખૂબ લાંબા સમયથી કામ કરી રહી છે.\nઆત્મવિશ્વાસ રાખતી સોનાક્ષી બૉલીવુડના પ્રાજેક્ટ પસંદ કરતી વખતે ખૂબ સાવધાની રાખે છે અને પોતાનાં મંતવ્યો વ્યક્ત કરતી વખતે ડોળ કરીને બોલવામાં તે નથી માનતી. કોઈ પણ સવાલ પૂછો તો તે તરત સાચા જવાબો સાથે હંમેશાં તૈયાર જ હોય છે. ‘મિડ-ડે’ સાથેની મુલાકાતમાં ૨૪ વર્ષની ઍક્ટ્રેસ બૉલીવુડના મોટા કલાકારો સાથે કરેલી ફિલ્મો વિશે, પપ્પાની લાડકી હોવા વિશે અને મોટું કપાળ હોવાથી કોઈ તકલીફ ન હોવા વિશે જણાવે છે.\nતું ટ્વિટર પર ખૂબ ઍક્ટિવ છે?\nહા, હું છું. મારા ચાહકોને મળવા માટેની આ ઉત્તમ જગ્યા છે. તેમના અભિપ્રાયો મારે માટે ખૂબ મહત્વના છે એટલે હંમેશાં તેમને માટે હું સમય કાઢું છું.\nઑનલાઇન તારા મોટા કપાળ પરના જોક્સ ખાસ્સી ચર્ચામાં છે.\nહું જાણું છું, પરંતુ એવી જગ્યાએ રહેવાનો કોઈ અર્થ નથી જ્યાં તમે તમારી જાત પર પણ ન હસી શકો. મારા પપ્પાનું સેન્સ ઑફ હ્યુમર મને વારસામાં મળ્યું છે એટલે મને એની કોઈ અસર નથી થતી.\nતું ફિલ્મ સાઇન કરતાં પહેલાં પપ્પાની સલાહ લે છે?\nહંમેશાં. તેમનો ઇન્ડસ્ટ્રીનો અનુભવ મારે માટે એક મિલકત છે. તેઓ કામમાં વ્યસ્ત હોય તો પણ તેમની સાથે લાંબી ચર્ચા કર્યા પછી જ હું ફિલ્મ સાઇન કરું છું.\nસલમાનમાં એવું શું ખાસ છે કે તું તેની સાથે બીજી ફિલ્મ કરી રહી છે?\nતે એક મદદગાર કો-સ્ટાર છે. તેના કો-સ્ટારની સગવડનું ધ્યાન રાખવામાં તે ક્યારેય ચૂકતો નથી. દેખાવે ભલે તે સંકુચિત હોય પણ ખૂબ સારો માણસ છે.\nફૅન્ટૅસ્ટિક શબ્દ બરાબર રીતે તેની વ્યાખ્યા આપે છે. તે સેટ પર એટલું હાસ્ય લઈને આવે છે કે કોઈ પણ પ્રકારના અણબનાવની શક્યતાઓ રહેતી જ નથી. તેની સાથે હું હંમેશાં હસતી રહું છું.\nતને આગામી ફિલ્મમાં એક દેશી છોકરી બતાવવામાં આવી છે. સતત દેશી રોલ કરવાનું તું જાણીજોઈને નક્કી કરે છે?\nહું ગામડાની છોકરીઓના રોલ કરી રહી છું, પણ એમાં કોઈ સમાનતા નથી. આશ્ચર્યજનક કહેવાય કે બીજી ઍક્ટ્રેસો પણ તેમની મોટા ભાગની ફિલ્મોમાં વેસ્ટર્ન રોલ કરે છે, પણ તેને કોઈ આવા સવાલો નથી કરતું. દેશી રોલ કરવામાં હું ખુશ છું. હું વાસ્તવિકતામાં દેશી છોકરી છું.\nતારા કો-સ્ટાર ઉંમરમાં તારાથી ઘણા મોટા છે\nહું એવી રીતે નથી જોતી. એનાથી વિપરીત હું હિન્દી સિનેમાનાં મોટાં અને પ્રચલિત નામો સાથે કામ કરવામાં માનું છું. આગામી ફિલ્મ ‘લુટેરા’માં રણવીર સિંહ સાથે હું કામ કરી રહી છું.\nતું સિંગલ છે?\nહા, પણ હું મારા બદલાતા સંબંધો વિશે મિડિયામાંથી જાણકારી મેળવી લઉં છું.


રોજના રૂ. 229 કમાનારના ખાતામાં રૂ. 587 કરોડ - NavGujarat Samay\nરોજના રૂ. 229 કમાનારના ખાતામાં રૂ. 587 કરોડ\n13 Sep 2017, 1228 hrs IST\n- રોજના 229 રૂપિયા કમાનાર યુવકના ખાતામાં બે વર્ષમાં 587 કરોડથી વધુના ટ્રાન્જેક્શન થયા\n- વેટ ચોરી કરી સરકારની તિજોરીને 71 કરોડનું નુકશાન પહોંચાડ્યું\n- આરોપી યુવકની રેગ્યુલર જામીન અરજી સેશન્સ કોર્ટે ફગાવી\nનોકરી કરી રોજના 229 રૂપિયા કમાનાર યુવકે દર મહિને 2500 રૂપિયા મેળવવાના ચક્કરમાં જેલવાસ ભોગવવાનો વારો આવ્યો છે. અલબત યુવકના દસ્તાવેજોના આધારે મહાઠગે એક કંપની ખોલી હતી જેમાં બે વર્ષમાં જ 587 કરોડથી વધુના ટ્રાન્જેક્શન થયા છે. જેથી દર મહિને6હજાર રૂપિયા કમાનાર યુવકના ખાતામાં અબજો રૂપિયાની હેરફેર થતી હતી. આમ યુવકના ખાતામાં હેરફેર કરી સરકારી તિજોરીને 71 કરોડનું નુકશાન પહોંચ્યું હોવાનું પોલીસ તપાસમાં ખુલ્યું છે. બીજી તરફ યુવકે કરેલી જામીન અરજી પણ કોર્ટે આકરા વલણ સાથે ફગાવી દીધી છે.\nનવરંગપુરા પોલીસે ટેક્ષ ફેબ એન્જીનીયર્સ કંપનાના નામે કરોડો રૂપિયાની વેટ ચોરી હોવાની ફરિયાદના આધારે તપાસ શરૂ કરી હતી. જેમાં મુખ્ય આરોપી આશિફ ફારૂકીએ તે કંપની ના અમરાઇવાડી વિસ્તારમાં રહેતા અને વાઘબકરી કંપનીમાં નોકરી કરતા રાકેશ લક્ષ્મણપ્રસતાદ કશ્યપના નામે ખોલી હોવાનું બહાર આવ્યું હતું. ત્યારબાદ આ મામલે કંપનીને રાકેશનું નિવેદન પણ લીધુ હતુ. જેમાં તેણે સત્ય હકીકત દર્શાવી હતી.\nજો કે, પોલીસે રાકેશની ધરપકડ કરી જેલમાં મોકલી આપ્યો હતો. જ્યાંથી તેણે જામીન માટે અરજી કરી હતી. જેમાં એવી રજૂઆત કરી હતી કે, મુખ્ય આરોપીએ રૂ. 2500 દર મહિને મને આવાનું કહી અમારા દસ્તાવેજ મેળવી લીધા હતા અને આંખાના ઓપરેશન માટે પણ પૈસા આપવાની લાલચ આપી હતી. આ કેસમાં હું ભોગબનનાર છું અને દર 10 નાપસ છું દરરોજ 229 રૂપિયા કમાઇ મારું ગુજરાન ચલાવું છું, આર્થિક પરિસ્થિતિ પણ નબળી છે, પત્ની પણ ગર્ભવતી છે તેથી જામીન આપવા જોઇએ.\nજો કે, અરજી સામે પોલીસે એફિડેવીટ રજૂ કરી હતી. જે અંગે રજૂઆત કરતા સરકારી વકીલ આર.એફ.પટણીએ જણાવ્યું હતું કે, આરોપીનો પણ મદદગારીનો રોલ છે, આરોપીએ સહ આરોપીને પોતાના ફોટા, ફોટો આઇડી, આધારકાર્ડ, ઇલેક્શન કાર્ડ સહિતના દસ્તાવેજ આપ્યા હતા. જેના આધારે ટીન નંબર મેળવવામાં આવ્યો હતો. મે.નેશનલ ઇન્ડસ્ટ્રીઝમાં વર્ષ 2015-2016માં 20.35 કરોડના તથા 2016-17માં 151.79 કરોડના ખોટી બનાવટી કેન્દ્રીય વેચાણ વેરા કાયદા અન્વયે ફોર્મ જનરેટ કર્યા હતા.\nજ્યારે 2015-16માં 28.65 કરોડના વેચાણ અને 28.65 કરોડની ખરીદીના બનાવટી પત્રક બનાવ્યા હતા. તેજ રીતે વર્ષ 2016-17માં264.49 કરોડના વેચાણ અને 264.71 કરોડની ખરીદીના બનાવટી પત્રકો બનાવ્યા હતા. આમ કરી આરોપીએ વર્ષ 2015-16માં 44.87 લાખ અને 2016-17માં 2.37 કરોડની ખોટી વેરા શાખ મેળવી હતી. આરોપીએ ખોટા વ્યયવહાર દર્શાવી વર્ષ 2015-16માં 44.18 લાખ અને 2016-17માં 1.86 કરોડની વેરાશાખ પેટે કોઇ વેરો ભર્યો નથી. આમ આરોપીએ ગુજરાત સરકારને 71 કરોડનું આર્થિક નુકશાન કરાવ્યું તેથી આરોપીને જામીન ન આપવા જોઇએ. બન્ને પક્ષની રજૂઆત બાદ કોર્ટે આરોપીના જામીન ફગાવી દીધા છે.\nએક જ કંપનીમાં 71 કરોડની ચોરી તો 18 કંપનીમાં કેટલું ?\nપોલીસના જણાવ્યા અનુસાર મુખ્ય આરોપી આશિફે એક જ વ્યક્તિના નામે બોગસ કંપની ખોલી 600 કરોડ રૂપિયાની બે જ વર્ષમાં હેરફેર કર્યાના હિસાબો બતાવ્યા છે. ત્યારે આ જ રીતે બીજી 18 કંપનીઓ પણ બનાવવામાં આવી છે જેમાં પણ અબજો રૂપિયાની હેરફેર થઇ હોવાની શક્યતા છે. તે અંગે પણ પોલીસે તપાસ શરૂ કરી છે. આરોપીઓ દ્વારા સરકારને અબજો રૂપિયાનું નુકશાન પહોંચાડવામાં આવ્યું હોવાનું જાણવા મળી રહ્યું છે.\nતપાસ જારી છે, મુખ્ય આરોપીને પકડવાના બાકી - કોર્ટ\nઆરોપીની જામીન અરજી ફગાવી દેતા સેશન્સ કોર્ટે આકરું વલણ અપનાવી ચુકાદામાં એવી નોંધ મુકી હતી કે, આરોપીનો રોલ ઇરાદાપૂર્વકનો હોવાનું જણાઇ આવે છે, આરોપી સામે આજીવન કેદની સજાને પાત્ર ગુનો છે, આ કેસમાં તપાસ જારી છે અને મુખ્ય આરોપીઓને પકડવાના પણ બાકી છે. આરોપીઓના કૃત્યને કારણે સરકારને 71 કરોડનું આર્થિક નુકશાન પહોંચ્યું છે. ત્યારે આરોપીને જામીન પર મુક્ત કરી શકાય નહીં.


જિયાના અંતિમ સંસ્કાર પર મહેશ ભટ્ટે માતા રાબિયાને આપી હતી ચેતવણી, કહ્યું હતું- ચૂપ રહો નહિતર તને.. – Online88Media\nAugust 15, 2020 mansiLeaveaComment on જિયાના અંતિમ સંસ્કાર પર મહેશ ભટ્ટે માતા રાબિયાને આપી હતી ચેતવણી, કહ્યું હતું- ચૂપ રહો નહિતર તને..\nબોલિવૂડ એક્ટર સુશાંત સિંહ રાજપૂતનાં મોતને બે મહિના થઈ ગયા છે, પરંતુ તેમના મૃત્યુની વિગતો હજી ઉકેલાય નથી. આ કેસનો મુદ્દો નેપોટિજમ, કાળા જાદુથી લઈને રાજકારણ સુધી પહોંચ્યો છે. સુશાંત વિશે રોજ નવા નવા ખુલાસાઓ થઈ રહ્યા છે, પરંતુ સત્ય હજી બહાર આવ્યું નથી. દરરોજ, કોઈ ને કોઈ સ્ટાર્સ નવા ખુલાસાઓ કરી રહ્યા છે. આ દરમિયાન બોલિવૂડની દિવંગત એક્ટ્રેસ જિયા ખાનની માતા રાબિયા ખાને ફેસબુક પર એક પોસ્ટ શેર કરી છે, જેની સાથે તે ફરી એકવાર હેડલાઇન્સમાં આવી છે.પોતાની પોસ્ટમાં જિયા ખાનની માતા રાબિયાએ સુશાંતના મૃત્યુને હત્યા ગણાવ્યું છે અને સીબીઆઈ તપાસની માંગ કરી છે. આ સાથે ફરી એકવાર મહેશ ભટ્ટનું નામ પણ સામે આવ્યું છે.\nમહેશ ભટ્ટે રાબિયા ખાનને આપી હતી ધમકી\nએક ચેનલ સાથે વાત કરતાં રાબિયા ખાને ફિલ્મ નિર્માતા મહેશ ભટ્ટ પર અનેક ગંભીર આક્ષેપો કર્યા છે. જિયાની માતાએ કહ્યું, ‘જિયાના અંતિમ સંસ્કાર દરમિયાન મહેશ ભટ્ટે મને ચૂપ રહેવાનું કહ્યું હતુ. હું તે પહેલી વ્યક્તિ હતી જેણે સુશાંતના મૃત્યુની વાત સાંભળીને તેને હત્યા ગણાવી હતી. તેમણે કહ્યું કે સુશાંત અને જીયાના મૃત્યુમાં એ સમાનતા છે કે બંનેના પાર્ટનરે તેમને પ્રેમની જાળમાં ફસાવી દીધા હતા. ‘\nઅભિનેત્રીની માતાએ કહ્યું કે, ‘મહેશ ભટ્ટ જિયાના અંતિમ સંસ્કાર પર પહોંચ્યા હતા. તેઓએ મને કહ્યું કે તે (જિયા) ખૂબ જ તણાવમાં હતી. મેં તેમની વાતને નકારી અને કહ્યું કે તે ડિપ્રેશનમાં ન હતી. આ વિશે મહેશ ભટ્ટે મને જવાબ આપ્યો કે, ‘તુ ચૂપ થઈ જા નહીં તો તને પણ સુવડાવી દઈશુ’. કોઈના અંતિમ સંસ્કારમાં આવી વાત કોણ કરે છે. ત્યાં આસપાસ જે લોકો હતા મહેશ ભટ્ટને સાંભળીને આશ્ચર્યચકિત થઈ ગયા.\nજિયાએ પણ સુશાંતની જેમ લગાવી હતી ફાંસી\nતમને જણાવી દઈએ કે જીયા ખાને પણ તેના ફ્લેટમાં ફાંસી લગાવી હતી અને આ કેસમાં સૂરજ પંચોલી સામે ઘણા આરોપ લગાવવામાં આવ્યા હતા. જિયાની માતા રાબિયા ખાને તે સમયે પણ સૂરજ પંચોલીને તેની પુત્રીના મોત માટે જવાબદાર જણાવ્યો હતો. રાબિયાએ કહ્યું, “પોલીસ અધિકારીએ મને કહ્યું હતુ કે અમે સૂરજ પંચોલીને સજા આપવા માંગીએ છીએ”. મેં કહ્યું હતુ કે તેના બેકગ્રાઉંડ ને જોવો, તે મારી પુત્રીને મારતો હતો.\nરાબિયાએ કહ્યું કે, “મેં નાર્કો ટેસ્ટની માંગ કરી છે, પરંતુ તેણે ના પાડી.”પોલીસ પર મૂવી માફિયાઓ દ્વારા દબાણ કરવામાં આવી રહ્યું હતું. બોલિવૂડના સુપરસ્ટારે કહ્યું કે સૂરજ પર સવાલ ન કરો. તેને એકલો છોડી દો, અમે તેને શરૂ કરી રહ્યા છીએ.જણાવી દઈએ કે સૂરજ પંચોલીનું નામ માત્ર જિયા ખાન સાથે જ નહીં, સુશાંત કેસમાં પણ જોડાઈ રહ્યું છે. થોડા સમય પહેલા એવું કહેવાતું હતું કે સુશાંત અને સૂરજ વચ્ચે ઝઘડો થયો હતો, પરંતુ સલમાન ખાને સુશાંતને ઠપકો આપ્યો હતો.\nઘણા સ્ટાર્સ પર લગાવવામાં આવી રહ્યા છે આરોપ\nજણાવી દઈએ કે સુશાંત સિંહ રાજપૂતનાં મૃત્યુ પછી બોલિવૂડના ઘણા પ્રખ્યાત લોકો પર ઘણા આરોપ લગાડવામાં આવી રહ્યા છે. જેમાં કરણ જોહર, મહેશ ભટ્ટ, આદિત્ય ચોપરા, આલિયા ભટ્ટ, સલમાન ખાનના નામ શામેલ છે. બોલિવૂડના અન્ય સ્ટાર્સે તેમના પર આરોપ લગાવતા તેને મૂવી માફિયા જણાવ્યા છે.\nએક્ટ્રેસ કંગના રનૌતે મહેશ ભટ્ટ અને કરણ જોહર પર આરોપ લગાવી ને કહ્યું હતુ કે આ લોકોએ મળીને સુશાંતની કારકિર્દીને સમાપ્ત કરવાનો પ્રયાસ કર્યો હતો, જેના કારણે સુશાંત ખૂબ જ ડિપ્રેશનમાં આવી ગયો હતો. ત્યાર પછીથી જ બોલિવૂડમાં આક્ષેપોનો ગાળો યથાવત છે. તે જ સમયે, તમામ દાવાઓ અને આક્ષેપો વચ્ચે, આ કેસ હવે સીબીઆઈના હાથમાં આવી ગયો છે. પરિવારની સાથે ચાહકોને પણ આશા છે કે ટૂંક સમયમાં સુશાંત કેસનુ સત્ય બહાર આવશે અને પરિવારને ન્યાય મળશે.\nપહેલી વાર આવ્યું અંકિતાના મંગેતર વિકી જૈનનું રિએક્શન, કહ્યું – બધાને વિનંતી છે કે…


ટંકારીઆ ગામમાં શૈખુલ ઇસ્લામ ટ્રસ્ટ નું વિધિવત ઉદ્ઘાટન થયું – My Tankaria India Time\nHome › News › ટંકારીઆ ગામમાં શૈખુલ ઇસ્લામ ટ્રસ્ટ નું વિધિવત ઉદ્ઘાટન થયું\nટંકારીઆ ગામમાં શૈખુલ ઇસ્લામ ટ્રસ્ટ નું વિધિવત ઉદ્ઘાટન થયું\nMustak Daula Posted on Sunday2September 2018 Posted in News\tNo Comments\nભરૂચ તાલુકાના ટંકારીઆ ગામે આજરોજ શૈખુલ ઇસ્લામ ટ્રસ્ટ નું વિધિવત ઉદ્ઘાટન ખલિફા એ શૈખુલ ઇસ્લામ તથા જામે મસ્જિદ ના ઇમામ મૌલાના અબ્દુલરઝાક અશરફી સાહેબના વરદ્દ હસ્તે કરવામાં આવ્યું હતું. આ પ્રસંગે ટંકારીઆ ગામના લોકો મોટી સંખ્યામાં ઉપસ્થિત રહ્યા હતા.\nઆજરોજ ટંકારીઆ ગામે સમગ્ર ગામના લોકો માટે ભલાઈ નું કામ કરવાના અર્થે એક ટ્રસ્ટ નામે શૈખુલ ઇસ્લામ ટ્રસ્ટ નું વિધિવત ઉદ્ઘાટન આજરોજ કરવામાં આવ્યું હતું. આ ટ્રસ્ટ નું મુખ્ય કામ ગામમાં ચાલતા દીની મદ્રસ્સાઓના બાળકોને ઇસ્લામિક કોમ્પિટેશન રાખી ઇનામો આપી દિન પ્રત્યે રુચિ વધારવામાં આવશે. તથા ગામના ધોરણ ૧૦ અને ૧૨ માં ૮૦% ઉપર માર્ક્સ લાવનાર વિદ્યાર્થોને ઇનામો આપી તેમનું સન્માન કરશે. તથા ભવિષ્યમાં ધોરણ ૧૦ અને ૧૨ પછી શું કરવું તે વિષે કેરિયર ગાઈડન્સ આપશે. ગામના પુરુષો અને સ્ત્રીઓ માટે અલગ અલગ ઈજ્જતેમાઓ કરી દિન તથા ઈસ્લાહી પ્રવુત્તિઓથી માહિતગાર કરશે. તથા ઠંડી ની મોસમ માં ગરીબો તથા જરૂરિયાતમંદો ને શાલ / કંબલ / સ્વેટર જેવી જરૂરી વસ્તુઓ નું મફતમાં વિતરણ કરશે. તેમજ ઈદ એ મિલાદના મોકાઓ પર ગામમાં રોશની કરી શણગારવા જેવી પ્રવુત્તિઓ કરશે. તેમજ ગરીબો તથા જરૂરતમંદો ને આર્થિક મદદ કરવા ઉપરાંત અપંગો માટે વહીલચેર તેમજ અંધ તથા કમજોરો માટે લાકડાની ઘોડી જેવી વસ્તુઓ નું વિતરણ કરશે. તદુપરાંત કુદરતી આપત્તિઓ જેવી કે પૂર, દુકાળ ધરતીકંપ જેવી આફતો વખતે લોકોને જરૂરી મદદ પુરી પડશે. તથા રાહત કેમ ચલાવશે. તેમજ ગામની મસ્જિદો ને વખતો વખત સાફ સફાઈ કરાવશે.\nઆ ઉદ્ઘાટન પ્રસંગે ગામના લોકો મોટી સંખ્યામાં હાજર રહ્યા હતા.\nPrevious Post is ‹ Wedding Ceremony of Ashraf Bhuta in Bolton, UK\nNext Post is Monthly report from Anjuman Dawakhana July – August 2018. ›


સિંગાપોરમાં ભણ્યા હતા, MBA કર્યું હતું છતાં ગામડામાં આવી ખેતી કરવા લાગ્યા અને પછી જે થયું... - GSTV\nસામાન્ય રીતે એવી માન્યતા છે કે જે અભણ હોય અને કંઈ સમજ ના પડે એટલે ખેતી કરે. આવી લોકોમાં ખેડૂત માટેની ખોટી માનસિકતા જોવા મળે છે. ખેતી પણ એક મોટો વ્યવસાય છે પરંતુ તેને ન સમજી શકનારા દરેક અભણ કહેવાય. ખેતી એટલે બી નાખ્યા, બે વખત ખાતર દવા નાખી દીધી એટલે પૂરું એવું નથી. ખેતીમાં પણ મેનેજમેન્ટ જરૃરી છે. ખેતી એટલે પ્લાનિંગ સાથે કરાતું તમામ મેનેજમેન્ટ. આજના યુવા વર્ગ ભણીગણીને ખરેખર ખેતીને બિઝનેસ બનાવી પ્રગતિ કરી રહ્યા છે. આજે આપણે આવા જ એક ખેડૂતપુત્રની વાત કરવાની છે જેણે વિદેશોમાં એમબીએ કર્યા પછી હાલ ખેતીમાં જોડાઈ ગયા છે.\nખેતી એટલો વિશાળ દરિયો છે કે જેનો હજુ સુધી અનુભવીઓ પોતે જ અનુભવ કરી રહ્યા છે. ખેડૂતો પેટે પાટા બાંધીને દિકરાઓને ઊચ્ચ અભ્યાસ કરવા વિદેશમાં પણ મોકલે છે. મેનેજમેન્ટમાં માસ્ટરી મેળવ્યા પછી તેનો વ્યાપારમાં ઉપયોગ કરવાને બદલે ખેતીને પ્રાધાન્ય આપ્યું છે. બનાસકાંઠા જિલ્લાના પાલનપુરના યુવાન ખેડૂત યશકુમાર પઢિયારે. સિંગાપુરમાં એમબીએની ડિગ્રી મેળવ્યા બાદ વિદેશની મસમોટી કંપનીઓમાં ઉચ્ચ પગારે નોકરી કરવાને બદલે યશભાઈ ખેતીમાં જોડાઈ ગયા છે. આ વાતની ગામના લોકોને ખબર પડતાં હાંશીપાત્ર પણ બન્યા હતા. પરંતુ આજે પાંચ વર્ષ પછી આજુબાજુના ખેડૂતો તેમની પદ્ધતિને અનુસરવા લાગ્યા છે.\nયશભાઈનો અભ્યાસ પૂર્ણ થયો એ સમયમાં તેમના માતાને કેન્સરની બીમારી આવી. જેની ટ્રીટમેન્ટ માટે દેશમાં તેમજ વિદેશમાં તેમની સારવાર દરમિયાન એટલી ખબર પડી કે આ બધી તકલીફો ખોરાકી ઝેરને લીધે છે. હરિત ક્રાંતિ પછીથી આવા ખોરાકી ઝેરનું ઉત્પાદન વધી રહ્યું છે. જેના પરિણામે ૮ વીઘા જમીનમાં ઝેરમુક્ત ખોરાક મેળવવા ખેતી આરંભી. જેણે ક્યારેય ખેતરમાં પગ નહોતો મુક્યો તેવા એમબીએ ખેડૂતની ખેતીમાં પરીક્ષા હતી. પરંતુ ઝેરમુક્ત ખેતી માટે મન બનાવ્યું હતું. જેથી આજે તેઓ ૧ વીઘે ૧ લાખ રૂપિયાની ઝેરમુક્ત ખેતી પકવી રહ્યા છે. ઉપરથી પરિવાર અને સમાજ માટે ઝેરમુક્ત ખોરાક તૈયાર કરવા જાતે જ ખેતી કરી અન્ય ખેડૂતોને પણ પ્રેરણા પૂરી પાડી છે. યશભાઈ પોતાના ખેતરમાં વાવેતર માટેના શાકભાજીનો અખતરો પહેલા કીચનગાર્ડનમાં કરે છે. જેને તેઓ ખેતી માટેની લેબોરેટરી પણ ગણે છે. કિચન ગાર્ડનમાં જે વસ્તુમાં સફળતા મળે તેને ખેતરમાં પ્રયોગ કરે છે. ખેતરમાં ગલગોટા, કોબીજ, રીંગણ, સહિતના પાકમાં ઉત્પાદન ચાલુ છે. તો અન્ય પાકના વાવેતર માટે પાળા બનાવી જમીન પણ તૈયાર કરી દીધી છે.\nખેતરમાં જમીન તૈયારી વખતે ખેડ કરી લીમડાના પાન પાથરી દઈ રોટાવેટર મારી દે છે. તે પછી ખેતરમાં ચાસ પાડયા પછી છાણિયું ખાતર ભરીને વાવેતર કરે છે. બીજને બીજામૃતનો પટ આપે છે. દેશી ગાયનું છાણ, ગૌમૂત્ર, ચૂનો ત્રણેય મિશ્રણ કરી આખી રાત પલાળી રાખી બીજા દિવસે ખુલ્લામાં રાખ્યા પછી વાવેતર કરવાથી જર્મિનેશનમાં ઝડપ મળે છે. બીજના વાવેતર પછી ૧૫ દિવસે પ્રથમ વખત જીવામૃતનો સ્પ્રે કરવામાં આવે છે. કુકડવા, થ્રિપ્સ, સફેદ માખી માટે ખાટીછાશ, આકળાનું પાણી મહિનામાં એક વખત આપે છે. કોઈપણ વસ્તુના સ્પ્રે પછી કડવા લીમડાના પાનનો ભૂકો છાંટી દેવાથી કોઈ રોગ જીવાત આવતા નથી. જુદા જુદા શાકભાજી સહિત મિશ્ર અને સહજીવી પાકનું વાવેતર કરી સતત ઉત્પાદન લે છે. હાલમાં તેમના ખેતરમાં તમામ પ્રકારના શાકભાજી છે. મિશ્ર પાક પદ્ધતિ હેઠળ ડુંગળી, ટામેટાં, મરચાં, ગાજર વગેરેનું વાવેતર કર્યું છે. તો કોબીજ ફ્લાવરનું ઉત્પાદન ધીમે ધીમે ચાલુ થયું છે.\nખેતીમાં વર્ષ દરમિયાન ૮ વીઘામાં ૧.૫૦ લાખ રૂપિયા ખર્ચ થાય છે. જેમાં મુખ્યત્વે ખેડાણ અને મજૂરી ખર્ચ આવે છે. બિયારણો મોટેભાગે ઘરના જ વાપરે છે. જે માટે અન્ય ખેડૂતો પાસેથી બિયારણ પણ ખરીદી લે છે. ૮ વીઘામાંથી તમામ ખર્ચા બાદ કરતાં ૯ લાખ રૂપિયાથી વધુની આવક લે છે. હાલમાં તેઓએ પાલનપુરમાં ૭ જેટલા ખેડૂતોના સાથ સહકારથી ઝેરમુક્ત ખેતપેદાશોના વેચાણ માટેનું મેનેજમેન્ટ પણ અપનાવ્યું છે. અત્યારે તો શરૂઆત છે છતાં લોકોનો સારો પ્રતિસાદ મળ્યો છે. ખરેખર ખેતીને ઉમદા ભાવનાથી સ્વિકારવામાં આવે તો ચોક્કસ સફળતા મેળવી શકાય એ નિશ્ચિત વાત છે.


કુટુંબ અને કારકિર્દી ક્ષેત્રે | Gujarati Inspirational Story | Vijay Shah\nકુટુંબ અને કારકિર્દી ક્ષેત્રે\nGujarati Story : #5363 Gujarati Story Inspirational : #1753\n#love #marriage #life\n‘કુટુંબ અને કારકિર્દીના ‘ ક્ષેત્ર –વચ્ચેનો સંઘર્ષ અને સમતુલન\nઢળતી સંધ્યા… મંદમંદ વહેતો પવન… ઉનાળાના તાપથી તપેલી ધરતી ઉપર હમણાં જ છાંટેલા પાણીથી ધરતી મ્હેંક મ્હેંક થતી… બંગલાના કમ્પાઉન્ડમાં ખીલેલા ગુલાબને જોઈ અંજુ વિચારતી હતી… કેવા સુંદર દિવસો હતા એ… અમરિષના કમ્પાઉન્ડમાં ખીલતાં પ્રત્યેક ગુલાબ જાણે અંજુના વાળમાં શોભાવવાનું બાનાખત લખાવીને આવ્યા હોય… ગુલાબની ભરપૂર સીઝનમાં આખા ચોટલાને ઢાંકી દેતી લાંબી લચક વેણી નાખીને અંજુ જતી…\nકુળદેવીને પગે લાગતા અને બારણે કુમકુમના થાપા પાડતી અંજુ વિચારતી હતી પ્રણયની તપસ્યાનું આ સુખદ પરિણામ, આજે એનો મનનો માનેલો ભરથાર દુનિયાની હાજરીમાં અને અગ્નિની સાખે તેનો બન્યો. લગ્નથી તેનો અભ્યાસ ન અટ્‌કયો. ગાયનેકમાં એમ.ડી. કર્યું. બુદ્ધિની તેજસ્વિતાને પરિણામે એ સફળતાનાં શિખરો ઓળંગતી જવા માંડી.\nપણ… કાશ તેને ખબર હોત કે આ તેજસ્વિતા એની વેરણ થવાની છે તો કદાચ કદી પણ તે આટલું બધું ન ભણત. અમરિષ એક ફાર્માસ્યુટિકલ કંપનીમાં કેમિસ્ટ તરીકે કામ કરતો હતો અને અંજુ ભણતી હતી. ભણતર પૂરું થયું અને પ્રેક્ટિસ શરૂ કરી અને વિચારોમાં મતભેદ પડવાની શરૂઆત થવા માંડી. અંજુને લાગવા માંડ્યું કે અમરિષ કોઈ પ્રકારની લઘુતાગ્રંથિથી પિડાય છે… એના મિત્રવૃંદમાં ભળી શકતો નથી. પ્રેક્ટિસ જેમ જેમ વધતી ગઈ તેમ તેમ… એ બધાં ગૌણ મુદ્દા પર અંજુ બહુ ધ્યાન આપી શકતી નહીં.\n‘અમરિષ પતિ મહારાજના મૂડમાં આવી ગયો. અંજુને તેનું અભિમાન ઘવાતું લાગ્યું. તે સમજી ગઈ હવે આને સમજાવવો વ્યર્થ છે. પણ મનમાં તો તે સમસમી રહી હતી… અમરિષ મારી પ્રગતિ સાંખી નથી શકતો! મારા વ્યક્તિત્વને … મારી વધતી જતી કીર્તિને સહી નથી શકતો. તેથી ઘડીભર તો રડી પડવાનું મન થઈ ગયું. હે ભગવાન, હું ક્યાં આને પનારે પડી. એ ડુમો ખાળીને એના રૂમમાં જતી રહી.’\nઅમી! કટેલો મીઠડો હતો… એનામાં આ કડવાશ… ક્યાંથી ભરાઈ ગઈ! લાગણીનો સતત વહેતો સ્ત્રોત અચાનક… કુંઠિત કેમ થઈ ગયો… ઘરમાં તથા મિત્રોમાં કેટલાયના વિરોધ વચ્ચે મેં અમરિષને પસંદ કર્યો… બાળપણથી ચાલી આવતી પ્રીતને માથે મુકુટ ચઢાવ્યો…. બધી જ બહેનપણી કહેતી હતી કે અંજુ ! ડોક્ટરને તો ડોક્ટર પતિ હોય તો જ એકબીજાને પૂરક બની રહે… તારો અમરિષ પ્રેમ વાસ્તવિકતાની ભૂમિકાથી પર છે તું પસ્તાઈશ…!\nપણ પ્રેમનો પંથ છે શૂરાનો માનીને તો મેં ઝુકાવ્યું હતું. હવે પછી ડરે છે શાની? તારો અમરિષ તારા પણ ભલા માટે જ કહે છે ને… ચોવીસો કલાક શું… પેશન્ટ પેશન્ટને પેશન્ટ હેં…? તને તારું નાનકડું કિલ્લોલતું કુટુંબ બનાવવા ધગશ નથી? એને વર્ષો પહેલાં પોતાના શબ્દો યાદ આવ્યા… અમરિષ ગુલાબની બે અધખૂલી કળીઓ લઈને આવ્યો હતો. એમે અમરિષને કહ્યું હતું.\n‘અમી ! આ કળી છોડ પર રહી હોત તો કાલે મઝાનાં ગુલાબ થાત નહીં?’ હા, પણ પછી એ કળી ન રહે.\nઓહ ! અમી, તારી મીઠાશ ક્યાં ગઈ? તું આટલો બધો કડવો કેમ થઈ ગયો? તું તારી અંજુને આવી રીતે કહી કઈ રીતે શક્યો… ફરી પેલો ડંખ ચચરી ગયો… ઘણા સમયથી તે જોઈ રહી હતી કે અમરિષ તેનાથી ઊખડો ઊખડો રહેતો હતો. કામ પૂરતી જ વાત, ન હાસ્ય, ન વાણીમાં મીઠાશ, ન ટીખળ… પણ કામના બોજામાં એ બધું જ હું વીસરી જતી.\nઅચાનક હૃદયે ટકોર કરી. અરે ગાંડી, દાંમ્પત્યજીવનમાં પડેલી નાની તિરાડમાં જા બેદરકારી રાખીને કંઈ જ ન કરીએ તો એક દિવસ ખીણ બની જાય. ખરેખર આજે પહેલી વખત મને અમરિષ મારાથી જાજનો દૂર હોય તેવો લાગ્યો… છેલ્લાં ચાર વર્ષના દાંમ્પત્યજીવનમાં આજે પહેલી વખત તેને સંતાનની ઈચ્છા થઈ અને એક જ અસ્તિત્વ ગમે તેટલી ઊંડી ખાઈ હોય તો પૂરી દેવા માટે સમર્થ છે.\nતે જ દિવસે મેં સમય નક્કી કરવાનું કહી દીધું. મારો અમરિષ મારાથી દૂર જાય તે ન પાલવે. મારે મારું ગૃહસ્થજીવન પણ માણવું છે. મારું કુટુંબ પણ મારે જોઈએ છે અને મનોમન નિર્ણય કરી લીધો. હું અમીને આજે જ રાત્રે બધું સમજાવી દઈશ… વ્યવસાય પછી… પૈસા પછી… પહેલાં અમી… રાત્રે સાડા દસની આસપાસ થયા હશે. બા અને બાપુજી ઓસરીમાં હીંચકા પર ટહેલતા હતા. નાનો દિયર ફિલ્મમાં ગયો હતો અને અમરિષ એકલો એના રૂમમાં હતો. તે વખતે મેં જઈને વાત મૂકી…\n“ હં !’\n‘પેલી ફૂલવાળી વાત તને યાદ છે?’\n‘હં! પણ એ વાત અત્યારે? છાપું બાજુ પર મૂકતાં અમરિષે પૂછ્યું, તે શું કહ્યું હતું?’\n‘એ જ, કે ડાળી એટલે તો તેના છોડ પર જન્મ આપે છે!’\n‘હં! પછી મેં શું કહ્યું હતું?’\n“… વાતમાં મોણ ન નાખ. મને તારી ગોળ ગોળ વાત સમજાતી નથી."\n‘બુધ્ધુ ! તને બાપ થવાની ઈચ્છા નથી?\n‘ધત તેરી કી? પરંતુ ડોક્ટર મહાશય, આજે અચાનક… આપને… આ સદ્‌વિચાર ક્યાંથી આવ્યો?’\n‘પણ હું ક્યાં દૂર છું? એ એકદમ મારી નજીક આવીને બોલે છે…\nત્યાં નીચેથી બૂમ પડે છે ડોક્ટર સાહેબ!’\nમનમાં તો થાય છે અલ્યા હું ડોક્ટર છું કે દાયણ! અચાનક કેસ હિસ્ટ્રી યાદ આવી. અલ્યા, આ તો વંદનાનો ભાઈ, વંદનાનો કેસ તો બહુ કોમ્પલીકેટેડ છે. જા પૂરતું ધ્યાન આપીને ઓપરેશન નહીં થાય તો… ખૂબ ભયજનક પરિસ્થિતિ છે….\nઅમરિષ બારણું બંધ કરીને રૂમમાં જતો રહ્યો. હું મૂઢ જેવી એને જોતી રહી.\nઅમરિષ નીચે આવ્યો… ત્યારે પેન્ટ-શર્ટમાં હતો… ‘ચાલ ! ચાલ ! ગાંડી, કોઈની જિંદગીનો સવાલ છે. આમ બાઘાની જેવી મને શું જોઈ રહી છે ?’ અને એ હસ્યો મીઠું મધ જેવું…


અથ મૂર્ખપ્રશંસા – ચિત્રકૂટના ઘાટ પર\n‘એથેન્સનગરમાં ડાહ્યામાં ડાહ્યું કોણ છે?’ એવા એક પ્રશ્નના જવાબમાં સોક્રેટીસે કહેલું : ‘હું.’\nપોતાના આવા ઉત્તરથી નવાઈ પામનારાઓને એણે તરત કહ્યું : ‘આખા એથેન્સમાં હું એક માત્ર એવો છું, જે પોતે કાંઈ જાણતો નથી એટલું તોએ જાણે છે, જ્યારે બીજા લોકો એટલું પણ જાણતા નથી કે તેઓ કાંઈ જાણતા નથી.’\nસોક્રેટીસને મતે ડાહ્યાની એક વ્યાખ્યા એવી છે ‘જે કંઈ નહીં તો પોતાની અજ્ઞતાને જાણે છે.’ પણ ઘણા લોકો પોતાની અજ્ઞતા જ જાણતા નથી અથવા સ્વીકારવા તૈયાર નથી.\n‘કેવો મૂર્ખ છું હું?’ – એક વાર મિત્રમંડળી વચ્ચે મારી કશીક બેવકૂફી સમજાતાં હસતાં હસતાં હું બોલી ઊઠ્યો.\n‘તે તમને આજે જ ખબર પડી?’ એમ તરત પ્રતિઘોષ પાડી એક ચબરાક મહિલાએ મિત્રમંડળીનું હાસ્ય અને તાળીઓ ઉઘરાવી લીધી. હું પણ એ હસવામાં જોડાયો, પણ મેં જોયું કે હું અંદરથી ઘવાયો હતો. એક કારણ એ તો ખરું કે, એક મહિલા દ્વારા મારી મઝાક થઈ હતી. એ આમ તો હંમેશાં તારીફ કરતી. કદાચ એ એવું ન પણ માનતી હોય કે સાચે જ હું મૂર્ખ છું, પણ એક ચતુર ઉત્તર આપવાનો મોકો એમણે જવા ન દીધો હોય.\nજે હોય તે, હું વિચારવા લાગ્યો : કોણ મૂર્ખ નથી? દુનિયામાં સૌ કોઈ મૂર્ખ છે, પરંતુ મૂર્ખની વ્યાખ્યા શી? પ્રમાણિત મૂર્ખ કોને કહેવાય?\nભોજ રાજાને આ બાબતે કદાચ મારા કરતાંય વધારે આઘાત લાગ્યો હશે. એક વાર તેમના અંતઃપુરમાં એમની બે રાણીઓ એકાંતમાં બેસીને વાતો કરતી હતી ત્યાં, ખબર આપ્યા વિના એ પહોંચી ગયા અને એક રાણીએ હસીને આવકાર્યા :\n‘મૂર્ખરાજ’ – રાજા ભોજ તો પટરાણીના આવા સ્વાગત સંબોધનથી ઘા ખાઈ ગયા. બીજું કોઈ હોત તો તરત મ્યાનમાંથી તરવાર નીકળી પડી હોત, પણ આ તો રાજા ભોજ હતા. પોતાની કલાકોવિદ પટરાણીએ આવા શબ્દો વાપર્યા છે, તો કંઈક રહસ્ય હશે એમ સમજી ચૂપ રહ્યા. વાત વધવા ન દીધી. પણ કોયડો તો ઉકેલવો જ રહ્યો : ‘મને મૂર્ખરાજ કહ્યો? – મને? મારી પ્રિય રાણીએ?’\nબીજે દિવસે દરબારમાં ગયા. રત્નો બેઠેલાં હતાં. પણ મૂર્ખરાજનું રહસ્ય કેવી રીતે પૂછવું? બધી વાત કહે તો ઉઘાડા પડી જવાય. ત્યાં કવિ કાલિદાસ ખભે ખેસ નાખીને પ્રવેશ્યા કે તરત જ રાજા ભોજે આવકાર્યા :\nઆખી સભા તો સ્તબ્ધ. કાલિદાસ પણ ક્ષણેક તો હબક ખાઈ ગયા, પણ એ તો પ્રત્યુત્પન્નમતિ – હાજરજવાબી – હતા. એમનેય લાગી ગયું કે, કંઈક રહસ્ય છે ખરું, એટલે પછી બોલ્યા :\nખાદન્ન ગચ્છામિ હસન્ન જલ્પે\nગતં ન શોચામિ કૃતં ન મન્યે\nદ્વાભ્યાં તૃતીયો ન ભવામિ રાજન્\nકિં કારણં ભોજ, ભવામિ મુર્ખઃ?\nહે રાજન, હું ખાતાં ખાતાં ચાલતો નથી કે હસતાં હસતાં બોલતો નથી, ગયેલાનો શોક કરતો નથી કે કરી દીધું હોય એને યાદ કરતો નથી અને એકાંતમાં બે જણ હોય ત્યાં એકદમ ત્રીજો થઈને પેસી જતો નથી, તો પછી, હે ભોજ, હું કયા કારણે મૂર્ખ છું?\nબસ, કાલિદાસના આ ઉત્તરથી (કે પ્રશ્નથી) ભોજનો કોયડો મનોમન ઊકલી ગયો કે ભલે પોતાની પણ બે રાણીઓ એકાંતમાં બેઠી હતી અને પોતે ત્રીજા થઈને ઘૂસી ગયા એ વિવેકહીનતાને કારણે જ ચતુર રાણીએ કહ્યું હતું: ‘મૂર્ખરાજ.’\nપરંતુ આ સિવાય મૂર્ખ, પ્રમાણિત મૂર્ખ થવા માટેનાં કેટલાંક બીજાં લક્ષણો પણ કાલિદાસની સૂચિમાં આવી ગયાં. આપણે આત્મનિરીક્ષણ કરી શકીએ કે, આમાંથી કોઈ લક્ષણ આપણને પોતાને લાગુ તો નથી પડતું ને?\nસમ્રાટ ભોજની જેમ શહેનશાહ અકબરે પણ એક વાર પોતાના દરબારમાં મૂર્ખપ્રકરણ ઉઘાડ્યું હતું. એકાએક એમણે બિરબલને આજ્ઞા કરી : ‘આ દિલ્હીનગરમાંથી મને અત્યારે ને અત્યારે દશ મૂર્ખ લાવી આપ.’\n(આજના દિલ્હીના વાતાવરણમાંથી દશ તો શું ઘણાબધા મળી રહે.)\nદરબાર સ્તબ્ધ. બાદશાહને આ શું સૂઝ્યું? ડાહ્યા માણસો જોઈતા હોય તો આખો દરબાર ભરાયો છે. પ્રમાણિત નવરત્નો તો છે, પણ મૂર્ખ? અને તે પણ દશ મૂર્ખ?\nબિરબલે મહેતલ માગી. જેને રીતસર મૂર્ખ કહેવાય એવા માણસો જલદીથી અને ક્યાંથી મળે? બિરબલ મૂર્ખાઓની શોધમાં નીકળી પડ્યો. એક માણસ ઘોડા પર બેઠો હતો. એણે પોતાને માથે ઘાસનો ભારો રાખ્યો હતો. બિરબલને નવાઈ લાગી. પૂછ્યું: ‘ભારો પણ ઘોડા પર કેમ નથી રાખતો?’\n‘જોતા નથી, ઘોડો દૂબળો છે. અમારા બન્નેનો ભાર કેમ કરી ઊંચકી શકે?’ બિરબલને પ્રમાણિત મૂર્ખ મળી ગયો. નામ-સરનામું લખી લીધું. પછી એક દિવસ રાત વેળાએ એક માણસ બત્તીના અજવાળામાં કશુંક શોધતો હતો. એની પાવલી પડી ગઈ હતી. બિરબલે પણ શોધવા માંડી. પછી પૂછ્યું : ‘પાવલી ક્યાં પડી ગઈ છે?’ પેલા માણસે નિરાંતે કહ્યું : ‘પાવલી તો ત્યાં, પણે જ્યાં અંધારું છે ત્યાં પડી ગઈ છે, પણ અહીં દીવાનું અજવાળું છે એટલે અહીં શોધું છું.’ બિરબલે એનું પણ નામ-સરનામું લખી લીધું. આમ માંડમાંડ આઠ થયા. પછી એણે સૂચિ કરી અને દશ મૂર્ખની યાદીમાં સૌથી પહેલું નામ લખ્યું : શહેનશાહ અકબર અને બીજું નામ લખ્યું બિરબલ.\nમહેતલ વીતે દરબારમાં એક પછી એક પ્રમાણિત મૂર્ખ રજૂ થયા. ‘આ તો આઠ થયા, બીજા બે ક્યાં?’ બાદશાહે પૂછ્યું. બિરબલે સૂચિ હાથમાં આપી. દશ મુર્ખાઓની યાદીમાં સૌથી પહેલું પોતાનું નામ જોઈ બાદશાહ તો રાતાપીળા થઈ ગયા. વળી બીજું નામ બિરબલનું. પરંતુ એય શહેનશાહ અકબર હતા. ગમ ખાઈ ગયા. કંઈક રહસ્ય હશે. બિરબલને પૂછ્યું : ‘આ આઠ તો બરાબર, પણ આ પહેલા બે?’\nબિરબલે નમ્રતાથી કહ્યું : ‘જે માણસ મૂર્ખાઓની શોધ કરવાનો આદેશ આપે – રાજનાં બધાં મહત્ત્વનાં કામ છતાં – એને મૂર્ખની શ્રેણીમાં જ ગણવા પડે ને?’\n‘તારું નામ આ સૂચિમાં કેમ છે?’\n‘જે માણસ આવા આપના આદેશનું પાલન કરવા છ માસ શહેરની ગલીઓ-માર્ગોમાં મૂર્ખાઓની શોધમાં ભટકે એ પણ એ જ શ્રેણીમાં આવે ને?’\nભોજને પોતાની મૂર્ખામી સમજાઈ હશે. અકબરને પોતાની મૂર્ખામી સમજાઈ હશે, કારણ કે તેઓ એક રીતે તો ‘સમજદાર’ હતા, પણ આપણને આપણી મૂર્ખામી સમજાય છે ખરી?\nખરેખર તો ન સમજાય એ જ સારું. મૂર્ખ માણસ સુખથી જીવે છે અને લાંબુ જીવે છે એવું એક સંસ્કૃતકવિએ કહ્યું છે. એ કહે છે કે, ‘મૂર્ખત્વ સુલભ છે. એ મેળવવા બહુ મથવું પડતું નથી અને વળી એમાં આઠ ગુણ રહેલા છે, માટે મૂર્ખતાની ઉપાસના કરવી જોઈએ.’\n(૧) મૂર્ખ નચિંત હોય છે, (૨) પેટ ભરીને ખાતો હોય છે, (૩) વાચાળ હોય છે, (૪) દિવસરાત સપનાં જોતો હોય છે, (૫) કરવા જેવાં કે ન કરવા જેવાં કામની બાબતમાં આંધળો અને બહેરો હોય છે, (૬) માનઅપમાનને સરખાં ગણતો હોય છે, (૭) મજબૂત શરીરવાળો હોય છે, (૮) મૂર્ણ નિરાંતે અને લાંબુ જીવતો હોય છે – મૂર્ખ ચિરં જીવતે.\nસંસ્કૃતકવિએ મૂર્ખતાના ગણાવેલા ‘ગુણો’ બરાબર છે, પણ એ કવિએ આ શ્લોક લખ્યો છે ડાહ્યા માણસો માટે તેઓ આ સમજશે એમ માની. સંસ્કૃતમાં વ્યાજસ્તુતિ નામનો અલંકાર છે, જેમાં નિન્દા દ્વારા સ્તુતિ કરવામાં આવી હોય છે અથવા સ્તુતિ દ્વારા નિન્દા કરવામાં આવી હોય છે.\nમિત્ર વિનોદ ભટ્ટને નિવેદન કે, આ હાસ્ય વ્યંગ્યનો લેખ નથી, ગંભીર પ્રકારનો લેખ છે.\nPrevious: વાલ્મીકિના રામ : એક ‘પુરુષ’ – એક ‘મનુષ્ય’\nNext: પેપ્સીકો અને પર્યાવરણ


અમેરિકનોને ઉતારો આપશો તો હોટલ ઉડાવીશું\n- હોટલ મેરિયોટ તથા એરપોર્ટને આતંકી ધમકી\n- અમદાવાદમાં ફરીથી ધૂણ્યું અમેરિકન ફિલ્મ 'ઇનોશન્સ ઓફ મુસ્લીમ'નું ભૂત\nઅમદાવાદ, તારીખ.12 ઓકટોબર, 2012\nઅમેરિકના નાગરિકોને તેમારી હોટલમાં ઉતારો આપશો તો હોટલ ઉડાવી દઇશું આ પ્રમાણેનો ધમકીભર્યો પત્ર સેટેલાઇટમાં આવેલી ફાઇવ સ્ટાર હોટલ કોટયાર્ડ-મેરિયોટને ધમકીભર્યો પત્ર મળતા ચકચાર મચી ગઇ હતી.જો કે મળતી માહિતી મુજબ એરપોર્ટને પણ આતંકવાદી હુમલો કરી ઉડાવી દેવાની ધમકી ભર્યૌ પત્ર મળ્યો છે.જો કે હોટલના સંચાલકો દ્વારા આ અંગે ભારે મૌન સેવવામાં આવ્યું છે.\nઅમેરિકામાં બનાવવામાં આવેલી ફિલ્મ 'ઇનોસન્સ ઓફ મુસ્લિમ્સ' સામે અમને વાંધો છે. તેથી તમારી હોટલમાં અમેરિકાના કોઇ પણ નાગરીકને પ્રવેશ આપવો નહીં, નહીંતર અમેં હોટલ પર હુમલો કરી હોટલને ઉડાવી દઇશું.\nજો કે્ બદનામીના ડરથી હોટલ સંચાલકોએ આ અંગે પોલીસને જાણ કરી નથી.અંતે પોલીસે પણ હોટલમાં સિક્યુરિટી વધારી દેવા માટે સુચના આપી છે.\nઉલ્લેખનીય છે કે, આ પત્ર પર પાકિસ્તાની આતંકવાદી સંગઠન જૈશ-એ-મહંમદનું નામ લખાયેલુ છે. ધમકીભર્યો પત્ર મળતા હોટલ સંચાલકો દ્વારા ઉચ્ચ પોલીસ અધિકારીઓને જાણ કરવામાં આવી હતી. સેટેલાઇટ પોલીસ ઘટનાસ્થળે મામલાની તપાસ કરવામાં હાથ ધરી છે.


ઓનલાઇન લિખિત Lego રમતો\nઑનલાઇન રમતો Lego લિખિત પ્રક્રિયા પલાળવામાં, જાદુગર સાથે સામાજિક આનંદ અને Bilbo Baggins Gendelfom લિખિત. તમે તેના રેસ્ટોરન્ટમાં મહેમાનો સારવાર, રમવા પડશે.\nઆ રમત ખેલાડીઓ આ phantasmagoria ભાગ ઘટનાઓ મુખ્ય સહભાગીઓ બની અને હિંમત ના ભાવ શોધવા માટે બોલાવવા, એક નવો પ્રકાશ Lego લિખિત ટોલ્કિએન કાર્યો વાર્તા કહે છે. તત્વો Quests, શોધો, લડાઇ, જાદુ અને તર્કશાસ્ત્ર ક્રિયાઓ મજા મુખ્ય ભાગ રચે છે. ફરી એક વખત વિશ્વ Legoland નવા બનાવવામાં બનાવ્યો. તે અનુભવી ગેમર ભયચકિત કંઈ નથી લાગે છે, પરંતુ અહીં આ લિખિત Lego રમત સમજવા અને આવે છે - એક આશ્ચર્યજનક! તેઓ તમારા પર ઘટનાઓ, તક આપે છે અને તકો એક વિપુલતા પડશે તરીકે વર્થ રહસ્ય. તે ગંઠાયેલું વાર્તા રેખા નજીક પરિચિત અક્ષરો રજૂ કરશે, જે યોગ્ય અનુમાન તરફ દોરી અને નવા સાહસ માં મોકલશે ગૂંચ કાઢવી માટે મદદ કરશે કારણ કે આ કિસ્સામાં, જિજ્ઞાસા, સ્વાગત છે. જથ્થાબંધ અને આકર્ષક, રંગબેરંગી સ્થળોએ નવા પગલું બનાવી રહ્યા છે, શું તમે ખરેખર અજ્ઞાત કાયદા રીતે રૂપાંતર, ફેરફાર, સતત તેની પ્રમાણ બદલાતી રહે છે કે વિશ્વમાં જાતે શોધી આવશે. દરેક પગલું - તે વધુ મુશ્કેલ બનાવે છે, કારણ કે ખૂબ જ પરાક્રમ,. દુશ્મન સાથે ઊભેલા, તમે ખજાનાની શોધમાં ખસેડવાની છે, કાર્ડ, hobbits અને Dwarves જોડી બનાવી હતી. એક નવી છબી ખોલો, તમે પોઇન્ટ્સ મેળવો, પરંતુ તે નાખવું એક દંપતિ જરૂર છે, અને તે જાણવા માટે, છુપાયેલા હતી કે જ્યાં છે. દુશ્મન પણ આ જ્ઞાન જેના માટે આક્રંદ કરે છે, અને તેથી ગંભીર સંઘર્ષ કથા સમજવાના. કોણ પ્રથમ શોધ કરી હતી, અને તે વર્તમાન રાઉન્ડમાં જીત થશે. તમે પૂર્ણ, અને ઘડિયાળ સમય પર નજર રાખે છે કરવાની જરૂર છે કે પગલાંઓ યોગ્ય રકમ સાથે ડાઇસ ફેંકવાની અને સ્વાભાવિકપણે તે કાપી, આરામ ભાડા નથી. સરળ પૂર્ણ છે, પરંતુ વિરોધી થોડા પસંદ પડે એ જ મૂંઝવણ છે. જીતવાની તમારા તકો સમાન છે, માત્ર શ્રેષ્ઠ પ્રખ્યાત વિજય લેવામાં, પર્યાપ્ત પરીક્ષણ કરવામાં આવશે. આગળ મજા એક વાસ્તવિક આશ્ચર્ય તૈયાર - જાદુગર Gandalf સાથે બેઠક. રમતો Lego લિખિત વગાડવા, તમે અંધકારમય અંધારકોટડી goblins જાતે શોધી આવશે. તે હજુ સુધી તેમના જીવન બચાવી સમય નથી, કારણ કે આગેવાન નિયંત્રણ, તે જાદુ છે કેવી રીતે સંપૂર્ણપણે જોશો. તેના રસ્તામાં હાડપિંજરો, goblins છે, વેતાળ વિશાળ અને બીભત્સ છે. એક જાદુ લાકડી સાથે સશસ્ત્ર, Gandalf ચાલાકીપૂર્વક પાથ સાફ, દુશ્મન સાથે લડે છે અને તમારી સુવિધા માટે, નથી એકત્રિત ભૂલી અને બોનસ પસાર કરે છે. ઉપયોગી આર્ટિફેક્ટ થી મેળવવા માટે, ક્યારેક તમે ઇમારતો માર્ગ મોકળો કરવા માટે, સીડી, જમ્પ નીક મારફતે અને લાવા નદીઓ ચઢી છે. માત્ર અવરોધ કૂદી સારી રાક્ષસો, લડવા જાદુ બચાવવા માટે, પરંતુ છટકું બાયપાસ નહી હોય તો, તે અલૌકિક લાભ લેવા માટે સમય છે માટે. કીબોર્ડ અને કોમ્પ્યુટર માઉસ પર કીઓ ઓફ મેનેજમેન્ટ સામનો મદદ, અને તમારા સતત અને નિર્ભયતા ગોલ બાંયધરી આપશે. આગળ લિખિત Lego રમતો ભૂગર્ભ માર્ગો ગોલ્ડન ગાર્ડનમાં વિશાળ કિલ્લો એક માર્ગ માં પાથ માગે જે થોડી લિખિત ભાવિ ભાગ લેવા માટે કહી. જગ્યા વિલક્ષણ જીવો વસવાટ કારણ કે દરેક પગલું, છેલ્લા હોઈ શકે છે. ભય અને સાહસ પ્રેમીઓ ચોક્કસપણે મદદ માટે કોલ પ્રતિભાવ અને દરેક ખૂણે હીરો કરે છે, સિક્કા સંગ્રહ બનાવવામાં મદદ અને તમામ સાહસ લાયક ટકી રહેશે. તમે અહીં પૂર્ણ કરી ત્યારે, તેમને નિયંત્રણ લેવા માટે પબ પર જાઓ. તમે માટે ભૂખ્યા મહેમાનો ખવડાવવા તેમને પૂછ્યા, જાઓ. પસંદ વાનગી છે અને તેને સ્ટોક પસંદ જોઈ વાદળ માં, મહેમાનો સેવા આપવા, પરંતુ માઉસ સમયાંતરે તેમની ભૂખ બગાડી નથી. તે સમયે પ્રાણી છૂટકારો મેળવવા માટે, માછલી લઇ અને તેના પર ક્લિક કરો કરવાનો પ્રયાસ કરો.


રાયબરેલીમાં ઝેરી દારૂ પીતા ૬ના મોત : ૬ ગંભીર\nયુપીમાં ચૂંટણીની તૈયારી વચ્ચે\nલખનૌ તા. ૨૭ : ઉત્ત્।ર પ્રદેશમાં વિધાનસભા ચૂંટણીઓની તૈયારીઓ ચાલી રહી છે. ત્યારે ગઇ કાલે ૨૬મી જાન્યુઆરીની પૂર્વ સંધ્યાએ રાયબરેલીમાં ઝેરી દારૂ પીવાથી એક મહિલા સહિત ૬ લોકોનાં કરૂણ મોત થઇ ગયા અને અન્યઅડધો ડઝન હોસ્પિટલમાં જીવન મરણ વચ્ચે સંધર્ષ કરી રહ્યા છે.\nમાહિતી મળતા જ જિલ્લા મેજિસ્ટ્રેટ વૈભવ શ્રીવાસ્તવ, અધિક પોલીસ અધિક્ષક વિશ્વજીત શ્રીવાસ્તવ સહિત ઘણા વરિષ્ઠ અધિકારીઓ પોલીસ દળ સાથે ગામમાં પહોંચી ગયા હતા. કેટલાક લોકોને હોસ્પિટલમાં ભરતી કરવામાં આવ્યા હતા જેમાંથી ૪ લોકોની હાલત હજુ પણ ગંભીર છે.\nગ્રામીણોના જણાવ્યા પ્રમાણે મંગળવારે મોડી સાંજે લોકોએ પહાડપુરા સ્થિત એક દેશી દારૂના ઠેકા પરથી ખરીદીને દારૂ પીધો હતો. ત્યારબાદ મોડી રાત્રે ડઝન લોકોની હાલત ખરાબ થઈ ગઈ હતી. આજુબાજુના લોકોએ તેમને મહારાજગંજ સ્થિત સામુદાયિક સ્વાસ્થ્ય કેન્દ્ર(સીએચસી)માં પહોંચાડ્યા હતા જયાં પહાડપુરના રહેવાસી સુખરાની (ઉંમર ૬૫ વર્ષ) અને રામસુમેર પુત્ર ગજોધર (ઉંમર ૪૦ વર્ષ)ને ડોકટર્સે મૃત જાહેર કર્યા હતા. સરોજ યાદવ (ઉંમર ૪૦ વર્ષ)નું ગામમાં જ મૃત્યુ થયું હતું. પહાડપુરના રહેવાસી વંસીલાલના પુત્ર દ્વારિકા (ઉંમર ૬૦ વર્ષ)નું પણ તેના ઘરે જ અવસાન થયું ગયું હતું. જિતેન્દ્ર ઉર્ફે પંકજ સિંહ (ઉંમર ૩૫ વર્ષ)ની હાલત પણ અત્યંત ગંભીર હોવાનું જણાવી રહ્યા છે.\nદારૂ પીનારા લોકોમાં હજુ પણ અડધો ડઝનથી વધારે લોકોની હાલત ગંભીર છે. તેમની સારવાર ઉચ્ચ પ્રાથમિક સ્વાસ્થ્ય કેન્દ્ર અને જિલ્લા હોસ્પિટલમાં ચાલી રહી છે. ક્ષેત્ર અધિકારી રામ કિશોરે જણાવ્યું કે, એક મહિલા સહીત ૬ લોકોના મોત થઈ ગયા છે. કેટલાક લોકોની હાલત ગંભીર હોવાની પણ માહિતી મળી રહી છે. પોલીસ ઘટનાની તપાસ કરી રહી છે.\nઝેરી દારૂથી રાયબરેલીમાં અગાઉ પણ મૃત્યુ થઈ ચુકયા છે તેમ છતાં વહીવટી તંત્ર સતર્ક થતું નથી. છેલ્લી ઘટના ૫ વર્ષ પહેલા બછરાવામાં થઈ હતી જયાં ઝેરી દારૂ પીવાથી અડધો ડર્ઝન લોકોના મૃત્યુ થઈ ગયા હતા. આ ઘટનાને લઈને લોકોમાં ઘણો આક્રોશ પણ હતો. આ કેસમાં કેટલાક પોલીસ કર્મચારીઓની સામે કાર્યવાહી પણ કરવામાં આવી હતી. પરંતુ ત્યારબાદ પણ કાળા કારોબારને ડામવા માટે ખાસ કંઈ કરવામાં આવ્યું નથી. પરિણામે જિલ્લામાં ફરી એકવાર નકલી દારૂના કારણે લોકોએ જીવ ગુમાવવા પડ્યા છે.


“દીકરી તો સહુની લાડલી કહેવાય “ | મન માનસ અને માનવી\n“દીકરી તો સહુની લાડલી કહેવાય “\nઅરે પેલો પ્રખ્યાત લેખક શું લખે છે, વાંચ્યું? જમના મા ?\nકહે છે, “જીંદગીમાં દીકરી તેને ત્યાં અવતરે જેને ભગવાન ખૂબ ચાહે”.\n‘એ પીટ્યાને કહે , મારી નાની ભાભીને છ દીકરીઓ છે”.\nનમિતા ચૂપ થઈ ગઈ. વિચારી રહી, બહુ સુધરેલાં અને નામાંકિત વ્યક્તિઓ ઘણિવાર એવું લખતા કે કહેતા હોય છે કે સામાન્ય જનતાના હ્રદયને ઠેસ પહોંચે.\nદીકરો હોય કે દીકરી, ભગવાન સહુને પ્રેમ કરે છે. “બાળક હોવું એ જ તેનો પુરાવો છે.” પછી શામાટે એકને વહાલ જતાવવું અને બીજાને નહી ? કોઈ પણ માતા બાળક દીકરો હોય યા દીકરી, નવ મહિના આવનાર પારેવડાંનું પ્રેમ પૂર્વક જતન કરે છે. આ બધી કડાકૂટ કરવાનો કોઈ અર્થ નથી.\nઈશ્વરની કૃપા ગણો કે ગુસ્સો દીકરી નથી, પણ ‘હું’ મારા માતા અને પિતની દીકરી છું. બે મોટા ભાઈઓની બહેન અને બે બહેનોમાં વચલી. દીકરીઓની અવહેલના કોઈ પણ સંજોગોમાં મંઝૂર નથી. તેની સામે દીકરીને મ્હોં ફાટ બનાવવી, ઉદ્ધતાઈ સંસ્કારમાં પિવડાવી અને ઉદ્દંદડ કરવી તે સામે અણગમો જરૂર છે. દીકરીના જીવન ઘડતરમાં સહુથી મહત્વનો ફાળો છે, ‘જનેતા’નો. તે માટે હું મારી માતાની ભવભવની ઋણી છું.\n“દીકરી” એટલે કુદરતની આપેલી વણમાગી અણમોલ સોગાદ”.\nઅમે ત્રણ બહેનો છીએ, ત્રણેય માતા તેમજ પિતાને ખૂબ વહાલી હતી. ક્યારેય અમને એવું નહોતું લાગ્યું કે બન્ને ભાઈ વધારે વહાલા છે અને અમે નહી ! કોઈ પણ વસ્તુમાં વેરો આંતરો નહી. હા, દીકરીઓને ઘરકામમાં તેમજ કલામાં રસ લેતી જરૂર કરી હતી. જેને કારણે “આજ” ખૂબ પ્રગતિમય રહી છે. માતા ભલે ચાર ચોપડી ભણેલી હતી. કિંતુ તેનું શાણપણ, ઠાવકાઈ અને સામાન્ય જ્ઞાન કદાચ પી. એચ. ડી. વાળાને પણ શરમાવે તેવા હતાં. એ માતાની છત્રછાયા આજે ૧૩ વર્ષ થયા વિખરાઈ ગઈ છે. કિંતુ તેની યાદ મઘમઘતા મોગરા જેવી તાજી અને સુગંધીદાર છે.\nકુદરતનું અર્પેલું જીવન જો પસંદ હોય, માતા, પિતા, ભાઈ બહેન, પતિ, પત્ની , સાસુ , સસરા અને અન્ય વ્યક્તિઓ તો ‘દીકરી’ શામાટે નહી ? તેના માટે ઈશ્વરનો અચૂક આભાર માનવો વિસરશો નહી. દીકરી દયા ખાવાને પાત્ર નથી. અરે, દીકરી તો આંગણે ઉત્સવ મનાવવાને યોગ્ય છે. જેમ ભગવાને માનવનું સર્જન કરી હાથ ધોયા ચે. તેમ તેણે’દીકરી’ને ઘડી પોતાની શ્રષ્ઠતાનું પ્રમાણ પત્ર પ્રાપ્ત કર્યું છે. તમે માનો યા ન માનો રતિભર ફરક પડતો નથી. બાકી આ સનાતન સત્ય હતું, છે અને રહેશે ! દીકરી હોય તો તેનું લાલન પાલન યોગ્ય રીતે કરી તેને સુંદર સંસ્કાર આપો.\nદીકરી જ્યાં રહે તે ઘર છે. જીવન પર્યંત માતા અને પિતાના હ્ર્દયમાં. સપ્તપદીના સાત ફેરા ફર્યા બાદ પતિની હર એક ધડકનમાં . નવ મહિના ઉદરે પ્રેમ પૂર્વક સિંચેલા બાળકોના અસ્તિત્વમાં. સુંદર જીવનની મૂડી સમાન મિત્રોના સામિપ્યમાં. હવે આનાથી વધારે સુંદર અને મજબૂત ઘરની દીકરીને આશા છે ? ખોટૉ ખોટી શબ્દોની માયા જાળમાં દીકરીને બેઘર ન બનાવો ! શું સિમેન્ટ અને માટીના ‘ઘર ને જ ઘર ‘ કહેવાય. મારા મિત્રો એ તો મુસાફરખાનું છે. સમય આવ્યે બોડિયા બિસ્તરા વગર છોડવાનું છે. જે ઘર નો અંહી ઉલ્લેખ કર્યો છે , એ તો ભવભવનું ઠેકાણું છે. ધરતિકંપ કે સુનામીમાં પણ તેની કાંકરી ખરતી નથી.\nદીકરા વંશવેલો વધારે એવી આપણી માન્યતા છે. બાકી એ માન્યતા કોઈની પણ દીકરીને ઘરમાં લક્ષ્મી સ્વરૂપે લાવ્યા ન હોઈએ તો શું તે શક્ય છે ? અંતરાત્માને પૂછીને જવાબ આપજો ! રૂમઝુમ કરતી આવેલી વહુ જે કોઈની આંખનો તારો છે, તે આ કાર્યને અવિરત ચાલુ રાખશે. જે તમારા ઘરની લક્ષ્મી છે. જેને પ્રતાપે ઘરનું આંગણું દીપી છે અને ખુશીથી ઝુમી ઉઠે છે.\n૨૧મી સદીમાં દીકરી આભના સિતારાની જેમ ઝગમગી રહી છે. સાધારણ કુટુંબમાં પણ સુંદર સંસ્કાર પામેલી દીકરીઓ ,આભને આંબી પોતાની સફળતા પુરવાર કરે છે. સાથે સાથે કુટુંબની જવાબદારી નિભાવી પિયર તેમજ સાસરીની જવાબદારી સુંદર રીતે નિભાવે છે. પિયરની ઈજ્જત વધારે છે. સાસરીને શોભાવે છે. દીકરી બે કુટુંબની શોભા છે. તેના સુંદર પોષણ યુક્ત વ્યક્તિત્વ દ્વારા પોતાના કુટુંબને પણ ખિલવે છે.\nએક મિનિટ ,જરા દીકરી વગરની દુનિયાની કલ્પના તો કરી જુઓ ! ગભરાઈ ગયા ને ? દિલમાંથી ઠંડીનું લખલખું પસાર થઈ ગયું ને ? સુનામી કરતા વધારે જોરદાર આંચકો લાગ્યો ને ? બસ આટલો ડર કાફી છે. ક્યારેય “દીકરી” તારું ઘર ક્યાં કે, ‘દીકરી’ તું બિચારી એવા શબ્દોનું પ્રયોજન કરતાં પહેલાં દસ વાર વિચારજો.\nઆપણા ભરત દેશમાં ક્યારેય ‘દીકરી’નું સ્થાન ગૌણ માનવામાં આવ્યું નથી. આ તો માનવના અવળચંડા મગજની પેદાશ છે . આજે આધુનિક જમાનામાં પણ ‘દીકરી’ઓને દૂધપીતી કરી રહ્યા છે. ભલે તેઓ સમાજના હોદ્દેદારો હોય નીચતામાં તેમની તોલે કોઈ ન આવે. ‘દીકરી’ઓના શિયળ ભંગ કરનારા નરાધમોને જોઈ સર્જનહાર પણ લજવાઈ જાય છે.\nભારતનો ઈતિહાસ સદીઓ પુરાણો છે. આપણા ગ્રંથોમાં સ્ત્રીનું સ્થાન હિમાલયની ટોચ સમાન મહાન છે. કાયમ ઋષિ પત્ની અને મહાન નારીઓના નામ પહેલાં બોલાય અને લખાય છે. આનાથી વધારે પુરાવો કયો જોઈએ કે ‘દીકરી’, ‘સ્ત્રી’ એ એવી શક્તિ છે કે જેનો ઉપહાસ, અવહેલના યા અણગમો કોઈ પણ સંજોગોમાં મંજૂર નથી.\n” નારી વિના દુનિયાની કલ્પના અસંભવ\nનારી તું નારાયણી, નારી તું નારાયણી”.\n« વિચારીને જરૂર જવાબ લખજો ચીકુડાની દિવાળી ! »\nતારીખ : ઓક્ટોબર 11, 2017\nઝાકળ બન્યું મોતી (પ્રકરણ ૧૦) જતીન અને સુહાનીનો સુનહરો સંસાર\nનાનપણામા ઉખાણા રમતા હતા ----------


બારમાનું તેરમું !…(હાસ્ય લેખ..) – "દાદીમા ની પોટલી"….\nબારમાનું તેરમું !…(હાસ્ય લેખ..)\nબારમાનું તેરમું !… (હાસ્ય લેખ) …\n[આગામી માસમાં બોર્ડની પરીક્ષા શરૂ થઈ રહી છે ત્યારે એને અનુલક્ષીને પ્રસ્તુત છે એક હાસ્ય લેખ, ‘હાસ્યમ શરણમ’ પુસ્તકમાંથી સાભાર. ડૉ. નલિનીબેન (અમદાવાદ) વ્યવસાયે આયુર્વેદિક ડૉક્ટર છે અને અમદાવાદની આર્યુવેદિક કૉલેજમાં લેકચરર તરીકે ફરજ બજાવી રહ્યા છે.]\nકૉમર્સ બાપના દીકરાવ પડોશીના પાપે અને સગાવહાલાંઓના શાપે બાર સાયન્સમાં આવ્યા હોય એવું અ-સામાજિક વર્તન પડોશીઓ અને સગાસંબંધી સાથે કરે છે. ?બારૂ? (બારમાનો વિદ્યાર્થી) અને તેનું કુટુંબકબીલું સમાજથી દૂર અને સ્વભાવે ક્રૂર થઈ જાય છે. પોતે તો કોઈના ઘેર જતા નથી અને કોઈને પોતાના ઘેર આવવા માટે ધૂમ્રપાનની મનાઈ કરતાંય સખત મનાઈ ફરમાવી દે છે. રસ્તામાં સામા મળે તો સ્માઈલ પણ ન આપે. મસ્તીમજાકમાં તો રીતસરનું બ્રહ્મચર્ય પાળે ! એની મુલાકાત સમયે આપણો ચહેરોય ચીમળાઈ જવો જોઈએ એવો એમનો આગ્રહ હોય છે. જ્યારે મળે ત્યારે તમારે સહાનુભૂતિ અવશ્યમેવ બતાવવી પડે, નહીં તો એ આપણને અ-સામાજિક જાહેર કરી દે. જો કે આપણે ત્યાં ‘બારમું’ હોય ત્યારે એ લોકોય સુંદર વ્યવહારિક અભિનય કરતા હોય છે.\nઅમારા કોઈ જ વાંકગુના કે ઈરાદા વગર ગઈસાલ અમારો એક બાબો દસમામાં અને બીજો બારમામાં હતો. એમાં 67% જનમત આઘાત અને 33% જનમત સહાનુભૂતિ ધરાવતો હતો. લે, તમારે તો આ વખતે બેય બોર્ડ ! એવા લહેકાથી બોલે જાણે આપણે માથે બે સુંદર શીંગડાં ઊગી નીકળ્યાં હોય ! અને 33 ટકાવાળા લોકો એ જ વાક્ય કંઈક એવા લહેકાથી બોલે જાણે આપણને બેય શીંગડાંમાં ગ્લેમરસ ગૂમડાં ફૂટી નીકળ્યાં હોય?.! પાછું ઉમેરે, ‘સારું પ્લાનિંગ કર્યું કહેવાય !’ એલા મૂળચંદ, અમને તો અમારા છોકરાંવ દસમા-બારમામાં આવ્યાં એના આગલા દિવસ સુધી એ કયામતની જાણ નહોતી કે આ બંને બોર્ડમાં આવ્યાં, તે પંદર-સત્તર વર્ષ પહેલાં ક્યાંથી પ્લાનિંગ કર્યું હોય ? એક તો આપણા દીકરાઓ આંય સુધી પહોંચ્યા એના આશ્ચર્યમાંથી આપણે ઊંચા આવતાં ન હોઈએ ને એમાં આ લોકોનાં આઘાત અને સહાનુભૂતિઓ સહન કરવાની ! એક બહેન તો હૉસ્પિટલના આઈ.સી.સી.યુ. વોર્ડમાં ખબર કાઢવા આવતાં હોય એટલી ગંભીરતાથી ‘બ્લેક-બોર્ડ’ જેવું મોઢું કરીને કાયમ અમને યાદ કરાવે, ‘તમારે તો ભઈસાબ’, આ વખતે બબ્બે બોર્ડ નહીં ? છોકરાઓનું આ દસમું-બારમું તો’. હારું કરજો’..’ ભગવાન !’ આ બહેન જો સફેદ સાડીમાં સજ્જ થઈને બોલતાં હોય તો આપણું હૃદય બોંતેર બોંતેર ધબકાર એકસામટા ચૂકી જાય?..! મારી સ્થિતિ તો ટ્વીન્સની જચ્ચા (નવોદિત મા) જેવી થઈ જતી. નાચવું કે રડવું એ ખબર ન પડે ! ટ્વીન્સની માતા પાસે આપણે હરખ કરીએ કે ?સારું થયું, તમારે એક ખાટલે બે પારણાં !’ તો કહેશે કે ‘ ‘શું સારું ? હેરાન-હેરાન થઈ જવાય છે !’ અને કહીએ એકસાથે બે બાળકો એટલે તકલીફ પડે, નહીં ‘?તો કહેશે ‘ ‘ના’ રે, એક ઘામાં (સિઝેરીયનથી) પતી ગ્યું ને?..!’\nબારમાનો વિદ્યાર્થી એટલે આઈ.સી.સી.યુ. પેશન્ટ, એનો સમય ન બગાડાય. એ સામેથી આવતો હોય તો એને જ એમ્બ્યુલન્સ સમજી આપણી મોટરકાર રોન્ગ સાઈડે લઈ જઈનેય એને માર્ગ કરી આપવો પડે, કારણ કે એ દસમા ધોરણ સુધી પણ દીવાલ ચડીને પહોંચ્યો હોય. બારમામાં પહોંચતાં પહોંચતાં તો એ ખુદ ‘બારમું’ સ્વરૂપ થઈ જાય છે. આવા બાળમોવાળા જેવા સુંવાળા સંતાનોના ‘દસમા’ ‘બારમા’ માટે વહાલી મા અને ‘વાલી’ ?પિતા જવાબદાર હોય છે. સાઠ ટકાના સંતાનને દસમાં ધોરણમાં ભૂલથી સત્યોતેર ટકા આવવાથી બળાત્કાર સ્વરૂપે એને સાયન્સમાં ધકેલવામાં આવે છે અને પછી શરૂ થાય છે દે ધનાધન’..ટ્રેજેડી’..!\nદસમું તો સગાઈ જેવું સહેલું છે. સગાઈમાં ખાસ કાંઈ કરવાનું હોતું નથી. ઝાડ ફરતે ફેર-ફુદરડી ફરીને લોકગીત ગાવાનાં હોય છે. લબૂસ અને લોથપોથ થઈ જવાનો વારો લગ્ન અને લગ્ન પછી આવે છે ! અખિલ બ્રહ્માંડમાં બે પ્રકારનું ‘બારમું’ પ્રસિદ્ધ છે. એક વિદ્યાર્થીનું અને બીજું મનુષ્યજાતિનું ! આ પ્રકાર જ સૂચવે છે કે, ‘બારૂ’ (બારમાનો વિદ્યાર્થી) મનુષ્યમાં ગણાતો નથી. કારણ કે, બારૂ ઍન્ડ પરિવારનાં વાણી, વર્તન, વ્યવહાર મનુષ્યેતર જાતિ જેવા થઈ જાય છે.\nબાબો બારમામાં આવે એટલે 144ને બદલે 288ની કલમ લાગુ પાડી દે છે. બારૂની આજુબાજુ બેથી વધુ માણસ ભેગાં થઈને વાત તો શું ગુપસુપ પણ ન કરી શકે ! વાત કરનારને પાસ-હત્યાનું પાપ લાગે ! ‘બારૂ’ને સાવ ‘બારમા’ જેવો કરી નાંખવામાં વાલીઓ (લૂંટારો) જવાબદાર છે. ગરોળી જીવડાંને જોઈ તરાપ મારે એમ બારૂને દીઠો નથી કે ઘૂરકે ? ‘વાંચવા બેસ, વાંચવા બેસ, નહીં તો અમારું બારમું થઈ જશે?..’ આપણે ત્યાં સ્વર્ગસ્થ સ્વજનનો શોક બાર દિવસ ચાલે, આને ત્યાં બારમાનો શોક બાર મહિના ચાલે ! અને લાડુ ફેઈસ ધરાવતા ફેમિલીનું મોં ઘી વગરની લોચા લાપસી જેવું થઈ જાય છે. ટી.વી. તો છાપામાં વીંટીને માળિયે ચડાવી દે. મોળાકત (ગોર્યો) હોય એમ વાલી કહે એટલું અને એવું જ ખાવાનું. સૂચના પ્રમાણે જ જાગરણ કરવાનું અને તેઓ કહે એટલું જ ઊઠવાનું. એ ઊઠે એટલે પીઠ પાછળ ઓશીકું મૂકી દે, પછી ટેડીબેર ગોઠવતા હોય એમ બારૂને ઓશીકાના ટેકે બેસાડે. એ જ પોઝિશનમાં વાંચવાનું. જોક તો કહેવાનીયે નહીં અને સાંભળવાનીયે નહીં. કહેશે …ડફોળ, બારમામાં છે ને હસે છે?.?’ બારમું મજ્જાનું નહીં સજ્જાનું વરસ છે. ‘વૅકેશનમાં હસજો’.. બિચારાને નજરકેદમાં રાખી સંન્યાસી જેવો કરી નાંખે ! સ્પેશ્યલ કેરના નામે કાળો કેર વર્તાવે ! આ દીકરો સમય જતાં પોતાના પગભેર થાય એટલે પહેલું કામ એના બાપને ખાટલા સોતો ઘરડાંઘરમાં મૂકી આવવાનું કરે ! આવા વાલી એક વર્ષ પૂરતાં જો ‘વિદેશગમન’ થઈ જાય તો એંસી ટકાવાળાને નેવું ટકા આવે અને નપાસિયું પાસ થઈ જાય એની હું ભૂતપૂર્વ બારૂવાલી તરીકે ખાતરી આપું છું. પણ વિદેશગમન તો બાજુ પર રહ્યું, આ તો ગાંઠની રજા લઈને ઑફિસગમન પણ રદ કરી દે છે.\nઆમ બિચારાની વરસી જેવું વરસ પૂરું થાય પછી યોદ્ધાને ટીંગાટોળી કરીને પરીક્ષા આપવા સેન્ટર પર લઈ જાય. પેલો છેક અંદર પહોંચી જાય ત્યાં સુધી સલાહ આપ-આપ કરે. અને બીકનો માર્યો બારૂ બાપની સલાહ યાદ રાખવામાં બે સવાલ આખ્ખા ભૂલી જાય. પેપર છ વાગ્યે પૂરું થતું હોય તોય સ્કૂલના જાળીવાળા બંધ દરવાજાની બહાર સાડાપાંચ વાગ્યાથી બગલાની જેમ ઊંચી ડોક અને ઊંચી પાની કરીને ટીંગાઈ જાય અને પ્રથમ કિરણ જેવા પાટવી કુંવર દેખાય એટલે જાણે કે અવકાશયાનમાંથી એનો કલ્પન કે કલ્પના ચાવલા ઊતરતાં હોય એમ દૂરથી દેખાય કે તુરત જ સોનિયા ગાંધીની જેમ હાથ ઊંચો કરે. પેલો બહાર આવે એટલે તરત જ પૂછે ‘ ‘સિંહ કે સસલું ‘.. વર્ષ દરમિયાન ટીચી-ટીચીને પોતે જ એને સસલું બનાવી દીધો હોય અને રિઝલ્ટ સિંહ જેવું જોઈએ ! બારૂ જો, ‘પેપર સરસ ગયું’ એમ કહે તો શંકા કરે ! ખરાબ ગયું એમ કહે તો બઠ્ઠો તરત સાચું માની લે’.!\nબારમાની પરીક્ષા શરૂ થાય એ પહેલાં બાપ ભગવાનને પ્રાર્થના કરતો હોય કે બોર્ડમાં નંબર આવે એવું કરજો ! પરીક્ષા ચાલુ થાય અને એકાદ પેપર બગડે એટલે 90 ટકા અને મેડિકલમાં એડમિશન મળી જાય એવી ભગવાન પાસે ડિમાન્ડ મૂકે. પરીક્ષા પતી જાય પછી અફવા સાંભળે કે બોર્ડનું રિઝલ્ટ આ વખતે બહુ નીચું છે (36 ટકા જ છે) એટલે ભગવાનને કહેશે કે આપણા 85 ટકા રાખજો. રિઝલ્ટના આગલા દિવસે તો ભિખારી જેવો થઈ જાય. એકાદમાં ઊડી ન જાય એ જોજો ભગવાન ! ભગવાન જાણે એનો ફેમિલી દરજી હોય એમ પહેલાં આખી બાંય, પછી પોણિયા બાંય, પછી અડધી બાંય અને પછી સ્લીવલેસનો ઑર્ડર આપે !\nબારમામાં હવે તો ઈમ્પોર્ટેડ ‘બેસ્ટ લક’ મળે છે તોપણ ધારી સફળતા નથી મળતી. ક્યારેક તો આ બુકીઓ (બેસ્ટ લકીયાઓ)ને કારણે સમય બગડવાથી જ બે ટકા ઓછા થાય છે. આ રિવાજની ટીકા કરનારાઓ જ કર્ટસી કરવા પહેલાં દોડી જાય છે. સારું છે કે બધા પેપરનાં બેસ્ટ લક સામટાં કહી દે છે. રોજ રોજના બેસ્ટ લક કહેવા જતા હોત તો બિચારા બારૂઓના સ્કોર સાડત્રીસ ટકાથી આગળ વધત નહીં. અને અત્યારે તો મુનીમના દીકરાનેય મેડિકલ સિવાય મોક્ષ ન દેખાતો હોય એટલે 90 ટકાથી ઓછું ચાલે નહીં અને 80 ટકાથી વધુ આવે નહીં. આવા 80 ટકાવાળાઓને મેડિકલમાં ચાન્સ મળે નહીં ને ડિપ્લોમા કરવામાં ડીગ્નીટી હર્ટ થાય ! અને બારમાના બેય બગડ્યા જેવી સ્થિતિ થાય એના કરતાં દસમા પછી ડાહ્યો થઈને ડિપ્લોમામાં ગયેલો સંસારી સારો.\nબેય પ્રકારના બારમા વચ્ચે બે આંખ જેટલું સામ્ય છે. નાકની લીટી જેવો એક તફાવત એ છે કે માણસમાં કાણમોંકાણ પછી બારમું હોય અને વિદ્યાર્થીના બારમા પછી કાણમોંકાણ ચાલુ થાય. બાકી માણસના બારમા પછી જીવની દિશા અનિશ્ચિત એમ વિદ્યાર્થીની બારમા પછી જીવનની દિશા અનિશ્ચિત ! માણસ જીવતેજીવ ધારે એ કરી શકે, મર્યા પછી ઈશ્વરાધીન ! એકથી બાર ધોરણમાં જીવ સ્કૂલમાં જ ફરતો હોય અને બારમા પછી જીવ એડમિશન પ્રક્રિયામાં ભટકતો ભટકતો મેડિકલ, એન્જિનિયરિંગ કે પોલિટેકનિકમાં સ્થાયી થાય?!\nબારૂઓ, તલવાર હોય તો જરૂર મહાભારતના યુદ્ધમાં જાવ, પણ ટાંકણી લઈને યુદ્ધ કરવા ન દોડો. ‘મેડિકલ સબ કુછ નહીં જિંદગી કે લિયે.’ આમેય મેડિકલમાં દસ વરસ સુધી સમય, બુદ્ધિ, હળવાશ અને પૈસાની ફિક્સ ડિપોઝિટ કરવા કરતાં અહમ, શરમ અને સંકોચ છોડીને પાણીપૂરી કે ચાની લારી ચાલુ કરી દો તો દસ વર્ષની કમાણીથી ડૉ. માઈકલની જેમ સપરિવાર એ.સી. છકડામાં વિશ્વપ્રવાસે નીકળી શકો. ઈતિ સિદ્ધમ’..\nPosted on February 11, 2010 December 17, 2013 Author અશોકકુમાર- 'દાસ'Categories "જીવન લક્ષ્ય " ..., આનંદબ્રહ્મ, વીણેલા મોતી\nThanks for your recent visit/comment on ‘બારમાનું તેરમું !..(હાસ્ય લેખ)\njordar collection છે ASHOKBHAI tamaru…!!!\nPrevious Previous post: અગ્રતાક્રમ…\nNext Next post: બાળક મૂળશંકર…(શિવરાત્રી..)


ભાવનગરના અધિક કલેકટર બી.જે. પટેલનો જન્મદિન\nરાજકોટ : ભાવનગરના નિવાસી અધિક કલેકટર તરીકે ફરજ બજાવતા શ્રી બી.જે. પટેલનો જન્મ ૧૯૬૬ ના વર્ષની તા.૧ જુને થયેલ આજે પ૬માં વર્ષમાં પ્રવેશ કર્યો છે. તેઓ અગાઉ તત્કાલીન આરોગ્ય મંત્રી શંકર ચૌધરીના અંગત સચિવ ભાવનગરમાં પ્રાંત અધિકારી રેરામાં અધિક કલેકટર વગેરે પદ પર રહી ચૂકયા છે. ફોન નં. ૦ર૭૮-ર૪ર૮૮રર મો. ૯૪ર૬ર ૮૪૬૧ર ભાવનગર


જામનગર: બુટલેગરે પાણીની ટાંકી નીચે ભોંયરૂ બનાવી છુપાવ્યો દારૂ છતાં પોલીસની નજર પહોંચી ગઈ\nમેરાન્યૂઝ નેટવર્ક.જામનગરઃ જામનગર નજીકના સિક્કા ગામે હાઉસીંગ બોર્ડમાં દરોડો પાડી સ્થાનિક પોલીસે ઘરમાં પાણીના ટાંકા નીચે ભોયરામાં સંતાડવામાં આવેલી 214 બોટલ દારૂનો જથ્થો પકડી પાડ્યો છે. આ જથ્થા સાથે પોલીસે બે શખ્સોની ધરપકડ કરી છે. જ્યારે સપ્લાય કરનાર શખ્સની સંડોવણી બહાર આવતા પોલીસે તેની શોધખોળ હાથ ધરી છે.\nજામનગર શહેર-જિલ્લામાં દેશી-વિદેશી દારૂ સંબંધિત પોલીસ દ્વારા ચાલી રહેલી કાર્યવાહી સતત આગળ ધપાવવામાં આવી છે. ગઇકાલે સિક્કા પોલીસ દ્વારા હાઉસીંગ બોર્ડમાં રહેતા હરદિપસિંહ દિપસિંહ જેઠવાના ઘરે ચોકકસ હકીકતના આધારે દરોડો પાડવામાં આવ્યો હતો. પોલીસે ઘરની તલાસી લેતાં અંદરથી દારૂની એકપણ બોટલ મળી આવી ન હતી. દરમ્યાન પોલીસે ઘરની અંદર તથા બહારની સાઇડમાં જીવણટ પુર્વક શોધખોળ કરી હતી. જેમાં ઘરમાં પાણીના ટાંકા નીચે એક ભોયરું મળી આવ્યું હતું. આ ભોયરામાં પ્રવેશ કરતાં જ પોલીસને રૂા.1 લાખ7હજારની કિંમતનો 214 બોટલ દારૂનો જથ્થો મળી આવ્યો હતો. જેથી પોલીસે આ મુદ્દામાલ કબ્જે કરી સ્થળ પર મળી આવેલા હરદિપસિંહ જેઠવા તથા વિરેન્દ્રસિંહ ઉર્ફે વીકી કિરીટસિંહ જાડેજા વાળા શખ્સોની ધરપકડ કરી હતી. પોલીસે બન્ને શખ્સો સામે પ્રોહીબીશન ધારા હેઠળ ગુનો નોંધી પ્રાથમિક પુછપરછ કરી હતી. જેમાં સપ્લાયર તરીકે એક વ્યક્તિનું નામ સામે આવતા પોલીસે તેની શોધખોળ હાથ ધરી હતી.\nJamnagar Bootlegger hidden liquor liquor inatunnel water tank


મનીષ સિસોદિયાનો AAP ધારાસભ્યોને પત્ર, કહ્યું-બીજેપીના ગુંડાઓને પકડી પોલીસને સોંપો! | Manish Sisodia's letter to AAP MLAs, said- catch BJP goons and hand them over to police! - Gujarati Oneindia\n5 min ago ભોજપુરી એક્ટ્રેસ શ્વેતા શર્માએ બ્રેલેટ-શોર્ટ્સમાં બોલ્ડ પોઝ આપ્યા, સિઝલિંગ લુક વાયરલ!\n9 min ago કન્હૈયાલાલના હત્યારાઓએ પુછ્યો સવાલ- શું અમને ફાંસી આપવામાં આવશે કે ઉમર કેદ થશે?\n13 min ago મુખ્યમંત્રી ભૂપેન્દ્ર પટેલે શ્યામાપ્રસાદ મુખરજીને 121 જન્મ જયંતિ નિમિતે ભાવાંજલિ અર્પણ કરી\n20 min ago 7th Pay Commission : કેન્દ્રીય કર્મચારીઓ માટે સારા સમાચાર! કેન્દ્ર સરકારે કરી મોટી જાહેરાત\n| Published: Friday, April 22, 2022, 20:11 [IST]\nનવી દિલ્હી, 22 એપ્રિલ : દિલ્હીના જહાંગીરપુરી વિસ્તારમાં MCDની કાર્યવાહી બાદ દિલ્હીના નાયબ મુખ્યમંત્રી મનીષ સિસોદિયાએ પાર્ટીના ધારાસભ્યોને પત્ર લખ્યો છે. મનીષ સિસોદિયાએ ધારાસભ્યોને લખેલા પત્રમાં કહ્યું છે કે ભાજપના ગુંડા જમીનદારો અને દુકાનદારોને ધમકાવી રહ્યા છે અને તેમની પાસેથી પૈસા પડાવવાનો પ્રયાસ કરી રહ્યા છે. આ સાથે તેણે પોતાના ધારાસભ્યોને ગુંડાઓને પકડીને પોલીસને હવાલે કરવા કહ્યું છે.\nસિસોદિયાએ આરોપ લગાવ્યો કે મને મારા વિધાનસભા ક્ષેત્ર પટપરગંજની સોસાયટીઓમાંથી અને કોલોનીના લોકોએ આવીને ફરિયાદ કરી છે. આ સાથે ગ્રીન પાર્ક જેવી સોસાયટીઓમાંથી પણ ફરિયાદો આવી છે. ભાજપની આ કાર્યવાહીથી લોકો ખૂબ જ ડરી ગયા છે. સિસોદિયાએ કહ્યું કે ભારતીય જનતા પાર્ટીની ગુંડાગર્દીને જોતા તેઓ ડરથી આગળ આવતાં ડરે છે કે તે તેમના ઘર અને દુકાનો તોડી શકે છે.\nસિસોદિયાએ કહ્યું કે મહાનગરપાલિકામાં જઈને ભાજપે પૈસા કમાવવાનું નક્કી કર્યું છે. આ જ કારણ છે કે દુકાન માલિકો-જમીનદારો ભાજપના ગુંડાઓ તમામ પ્રકારની ધમકીઓ અને બ્લેકમેલ કરી રહ્યા છે. તેમના માટે દિલ્હીમાં બનેલા કોઈપણ ઘર કે દુકાનમાં કોઈ પણ સાદી ખામી શોધવાનું ખૂબ જ સરળ છે. મ્યુનિસિપલ કોર્પોરેશન ઘરોમાં નાની-નાની ખામીઓ દૂર કરશે, પછી ભલે તે કોઈની બાલ્કનીના કદ વિશે હોય, પછી તે બાલ્કનીને ઢાંકવાની બાબત હોય, વધારાની રૂમ બનાવવાની હોય કે પછી દુકાનમાં થતા કોઈપણ કામ વિશે હોય.\nસિસોદિયાએ આરોપ લગાવ્યો કે આમ આદમી પાર્ટી ભાજપની આ ગુંડાગીરીની સખત નિંદા કરે છે. આ પ્રકારની ખુલ્લેઆમ ગુંડાગીરી દિલ્હીના લોકો ક્યારેય સહન કરશે નહીં. સિસોદિયાએ AAPના તમામ ધારાસભ્યોને ભાજપની આ ગેરકાયદેસર વસૂલાત સામે લોકોને મદદ કરવા અપીલ કરી છે.\nઆ પહેલા મનીષ સિસોદિયાએ ભાજપ પર અરાજકતાનું વાતાવરણ બનાવવાનો આરોપ લગાવ્યો હતો. સિસોદિયાએ કહ્યું હતું કે ભાજપ દરેક જગ્યાએ ગુંડાગીરી અને બદમાશીનું નામ બની ગયું છે. જો આ ગુંડાગર્દી અને બકવાસ બંધ કરવી હોય તો તેનો સરળ રસ્તો એ છે કે ભાજપના મુખ્યાલયમાં બુલડોઝર ચલાવો, હસતા-હસતા હેડક્વાર્ટર પર આપોઆપ બુલડોઝર દોડશે. તેના નેતાઓ ગુંડાગીરી અને રેટરિક કરતા જોવા મળશે અથવા ગુંડાઓ દબંગોનો આદર કરતા જોવા મળશે. તેમની પાસે દેશની આવનારી પેઢીને ભણાવવાનું કોઈ કામ નથી, નોકરી આપવાનું કોઈ કામ નથી.\nદિલ્હીના મુખ્યમંત્રી અરવિંદ કેજરીવાલે પણ ટ્વિટ કર્યું છે. તેમણે લખ્યું છે કે આખી દિલ્હીમાંથી આવી ઘણી ફરિયાદો આવી રહી છે. દિલ્હીના લોકો આ પ્રકારની ખુલ્લેઆમ વાત કરી રહ્યા છે, પરંતુ ગુંડાગીરી સહન નહીં કરે. શું એટલા માટે MCDની ચૂંટણી મોકૂફ રાખવામાં આવી છે?\nMORE મનીષ સિસોદિયા NEWS\nમનીષ સિસોદિયા દિલ્હી સરકાર આમ આદમી પાર્ટી અરવિંદ કેજરીવાલ manish sisodia delhi government aam aadmi party arvind kejriwal\nManish Sisodia's letter to AAP MLAs, said- catch BJP goons and hand them over to police!\nStory first published: Friday, April 22, 2022, 20:11 [IST]


ભાજપના ‘એક લક્ષ્ય’ની બે વિરોધાભાસી તસ્વીર: નેતાઓનો ટારગેટ જીત-કાર્યકરોને મોબાઈલમાં રસ - Sanj Samachar\nભાજપના ‘એક લક્ષ્ય’ની બે વિરોધાભાસી તસ્વીર: નેતાઓનો ટારગેટ જીત-કાર્યકરોને મોબાઈલમાં રસ\n21 January 2021 05:36 PM\nકાર્યકર્તાઓ સમજે, નેતા બનવા માટેની સફર-ક્ષમતા તેમના જ ‘હાથ’માં છે!!\nગુજરાતભરમાં મોટાભાગે આવતા મહિનામાં કોર્પોરેશન-પંચાયતો સહિતની સ્થાનિક સ્વરાજયની ચૂંટણીઓ યોજાવાની છે. પાંચ વર્ષ પુર્વે ગુજરાતમાં સતા હોવા છતાં સ્થાનિક ચૂંટણીઓમાં પાછળ રહી ગયુ હતું એટલે આ વખતે સર્વત્ર ‘વિજયવાવટો’ ફરકાવવા માટે ટોચની નેતાગીરી રાત-દિવસ એક કરી રહી છે. પાયાના કાર્યકરને વિજયમંત્ર આપવા માયે ગામેગામ કાર્યક્રમોથી માંડીને જીત મળેથી સ્ટ્રેટેજી ઘડવા માટે ટોચની નેતાગીરી પ્રયત્નશીલ છે. ખુદ પ્રદેશ પ્રમુખ સી.આર.પાટીલ રાજયવ્યાપી પ્રવાસ કરીને આગેવાનો-કાર્યકરો સાથે મીટીંગ કરી રહ્યા છે. નેતાગીરીનો લક્ષ્ય એક જ છે, આગામી ચૂંટણીઓમાં સાર્વત્રિક જીત અને તે માટે જ કાર્યકરોને વિજયમંત્ર આપી રહ્યા છે છતાં ઉપરોક્ત તસ્વીર બે વિરોધાભાસી ચિત્રનો સંકેત આપી રહી છે. ચૂંટણી સ્ટે્રટેજી ઘડવા માટે મંગળવારે ભાજપના ટોચના નેતાઓની બેઠક હતી.\nવિશ્વની સૌથી મોટી પાર્ટી એવી ભાજપની ગામડાથી માંડીને દિલ્હી સુધીની જીતમાં સૌથી મોટુ યોગદાન ‘સ્ટ્રેટેજી’નું છે અને તેમાં નેતાઓથી માંડીને કાર્યકરોની શિસ્ત તથા હોમવર્ક પણ મુખ્ય ભાગ ભજવે છે. મંગળવારની બેઠકમાં પ્રમુખ સી.આર.પાટીલ, મુખ્યમંત્રી વિજય રૂપાણી, નાયબ મુખ્યમંત્રી નીતીન પટેલ તથા સંગઠન મહામંત્ર ભીખુભાઈ દલસાણીયા સ્ટેજ પર હતા. સામે સાંસદ અને મહામંત્રી વિનોદ ચાવડા, પુર્વ ગૃહપ્રધાન રજની પટેલ, મહામંત્રી પ્રદીપસિંહ વાઘેલા, અગ્રણી આઈ.કે.જાડેજા વગેરે પાટી-પેન લઈને બેઠા હતા. માર્ગદર્શન-ચર્ચાના આધારે હોમવર્ક કરવામાં ગંભીર હતા.\nડાબી બાજુની તસ્વીર સામે જમણી બાજુની તસ્વીરમાં ભાજપના સમાન લક્ષ્ય માટેની હોવા છતાં તદન વિરોધાભાસી જણાય છે. રાજકોટમાં પ્રદેશ પ્રમુખ સી.આર.પાટીલે રવિવારે સરપંચ-સંવાદ કાર્યક્રમ રાખ્યો હતો. જીતનો મંત્ર જ આપવાનો હતો. આગેવાનો-કાર્યકરોને હોમવર્ક કરાવવાનો હતો. પરંતુ આગેવાનો-કાર્યકરોને હોમવર્ક કરવા કે માર્ગદર્શન મેળવવાને બદલે મોબાઈલમાં વધુ રસ હતો. પ્રદેશ નેતાઓના સંબોધન વખતે પાછલી હરોળના તો ઠીક, આગલી હરોળમાં બેઠેલા આગેવાનોનું ધ્યાન પણ માત્ર મોબાઈલમાં જ હતું. બે વિરોધાભાસી તસ્વીરો વચ્ચે એક ટકોર કરવી પડે તેમ છે કે કોઈપણ ચૂંટણી જીતવા માટે યોગ્ય હોમવર્ક, સતત પરિશ્રમ અને જીતનું જ લક્ષ્ય-સમર્પણ અનિવાર્ય છે. કાર્યકર્તાથી નેતા બનવા માટેની સફરમાં ઉકત પાસા અનિવાર્ય છે અને તે કાર્યકર્તાના પોતાના ‘હાથ’માં છે. કદાચ કાર્યકરો એવું માનતા થઈ ગયા છે કે ભાજપ કે મોદીના નામે ‘પથ્થર પણ તરી’ જાય છે એટલે મહેનતની જરૂર નથી. આ કોઈ ‘ઓવર કોન્ફીડન્સ’ નથી ને?!?\nપ્રદેશ નેતાઓ જીતના લક્ષ્ય સાથે શિસ્તતાપૂર્વક પાટી-પેન લઈ હોમવર્ક કરતા નજરે પડે છે.\n‘હું અહીં છું’ ફેસબુક પર અપલોડ કર્યું. બાકી મોદીનું નામ અને પ્રદેશ નેતાના કામથી ચૂંટણી જીતાય ને ?


ઐતિહાસિક સફળતા: બંધાણીઓને હોમ-મેડ ડ્રગ્સ સપ્લાય થાય તે પહેલા જ ફેક્ટરી પકડાઈ,સાડાચાર કિલો MD ડ્રગ્સ ઝડપાયું - Watch Gujarat News : LIVE LATEST TODAY Online\nઐતિહાસિક સફળતા: બંધાણીઓને હોમ-મેડ ડ્રગ્સ સપ્લાય થાય તે પહેલા જ ફેક્ટરી પકડાઈ,સાડાચાર કિલો MD ડ્રગ્સ ઝડપાયું\nરાજ્યમાં નશાખોરી ડામવા માટે પોલીસ તથા અન્ય એજન્સીઓ સતત પ્રયત્નશીલ છે.\nએન.સી.બી ગુજરાતએ 85 લાખ રોકડ રૂપિયા કબ્જે લીધા\nવાપી માંથી એન.સી.બીને મોટી સફળત મળી,ઘરમાં જ એમ.ડી ડ્રગ બનાવની ફેક્ટરી શરુ થાય તે પહેલા જ પકડી પડાઈ\nએન.સી.બી 4.5 કિલો એમ.ડી.ડ્રગના જથ્થા સાથે બનાવવા માટેને સાધનો જપ્ત કર્યા\nઘરમાંથી આટલી મોટી સંખ્યમાં ડ્રગ્સનો જથ્થો અને સાધનો મળતા એન.સી.બી ચોંકી ઉઠી\nWatchGujarat. રાજ્યમાં નાની ઉંમરે નશાના બંધાણી થતા યુવાનો અને તેમના પરિવાર ખુવાર થયાના અનેક કિસ્સાઓ સામે આવતા હોય છે. પોલીસ અને ખાસ કરીને એનસીબી દ્નારા નશાનો વેપાર કરનારાઓ પર સઘન દેખરેખ રાખવમાં આવતી હોય છે. ગુજરાત રાજ્યમાં નશાખોરી ડામવા માટે મિશન ક્લિન ગુજરાત પણ ચલાવવામાં આવે છે. એનસીબી દ્વારા સુરત નજીક આવેલા વાપીમાં ઘરે જ એમડી ડ્રગ બનાવતી ફેકટરી પકડી પાડવામાં આવી છે. જેને મોટી સફળતા માનવામાં આવી રહી છે. તેની પાછળનું કારણ રાજ્યના ઇતિહાસમાં પ્રથમ વખત ઘરમાં ચાલતી ડ્રગ મેન્યુફેક્ચરીંગની ફેસીલીટી પકડી પાડવામાં આવી છે.\nસમગ્ર મામલે એનસીબી સુત્રના જણાવ્યા અનુસાર, એનસીબીની ટીમને વાપીમાં રહેણાંક વિસ્તારમાં ડ્રગ્સનું મેન્યુફેક્ચરીંગ કરવામાં આવતું હોવાની બાતમી મળી હતી. બાતમીના આધારે કાર્યવાહી કરતા એનસીબીની ટીમ નિયત સ્થળે ત્રાટકી હતી. સ્થળ પરના દ્રશ્યો જોતાની સાથે જ એનસીબીની ટીમના સભ્યો પણ એક તબક્કે ચોંકી ઉઠ્યા હતા. સ્થળ પર ઘરમાં જ સોફેસ્ટીકેટેડ નશો તરીકે ઓળખાતા એમડી ડ્રગ્સ બનાવવાનું મેન્યુફેક્ચરીંગ યુનિટ જોવા મળ્યું હતું. એટલું જ નહિ એનસીબીની ટીમને સમગ્ર જગ્યા પર સર્ચ દરમિયાન મોટી માત્રામાં એમ.ડી. ડ્રગ પણ મળી આવ્યું હતું.\nપોલીસે સ્થળ પર હાજર લોકોની પુછપરછ કરતા ત્યાં હાજર પ્રકાશ પટેલ ડ્રગ્સના ઉત્પાદનની કામગીરી તથા સોનુ રામનિવાસ ડ્રગ્સની લે-વેચનું કામ કરતો હોવાનું જણાવ્યું હતું. સમગ્ર દરોડામાં એનસીબીને 20 કલાક જેટલો સમય લાગ્યો હતો. કામગીરી દરમિયાન એનસીબીને ઘટના સ્થળેથી 4.5 કિલો ડ્રગ્સ અને રૂ. 85 લાખ રોકડા મળી આવ્યા હતા. બંને આરોપીઓ સામે એનડીપીએસ એક્ટ હેઠળ ગુનો નોંધીવામાં આવ્યો હતો.\nધો. 8માં અભ્યાસ કરતા વિદ્યાર્થીએ બાથરૂમમાં ગળે ફાંસો ખાધો, પુત્રની લટકતી લાશ જોઇ માતા-પિતા હેબતાઇ ગયા\nસુરત / એક જ એપાર્ટમેન્ટમાં રહેતા9લોકો કોરોના પોઝિટીવ આવતા તંત્ર દોડતું થયુ\nવટ પાડી દીધો / UPSC ની પરીક્ષામાં સુરતના કાર્તિક જીવાણીએ સમગ્ર દેશમાં 8 મો ક્રમાંક મેળવ્યો


ભારતને જ્યારે પાકિસ્તાન, સોમાલીયા, અફઘાનિસ્તાનની હરોળમાં મુકવામાં આવે છે ત્યારે આવા અહેવાલો ત્રાગડા સમાન હોય છે. વિશ્વમાં મહિલાઓ સૌથી વઘુ અસલામત અફઘાનિસ્તાનમાં છે અને ચોથા નંબરે જ્યારે ભારતને મુકવામાં આવે ત્યારે આ આંકડા રજૂ કરનાર એજન્સીઓને કોર્ટમાં પડકારવી જોઈએ. વિદેશના ટુરીસ્ટો માટે ભારત આકર્ષણનું કેન્દ્ર છે. ગોવા અને કેરળમાં તો મહિલાઓ એકલી પ્રવાસે આવે છે અને તેમાં સૌથી વઘુ પ્રવાસીઓ અમેરિકા તેમજ યુરોપના હોય છે. ગર્ભપાત, બાળમરણ, છોકરીઓને વેચવાના સોદા વગેરે મુદ્દાને ઘ્યાનમાં લઈને સર્વે કરવામાં આવ્યો હતો. આ સર્વેમાં અફઘાનિસ્તાનનો નંબર વન છે. જ્યાં મહિલાઓનું મોટા પ્રમાણમાં શોષણ થાય છે. પાકિસ્તાન ત્રાસવાદને વરેલું છે. સોમાલીયા ચાંચીયાગીરી સાથે સંડોવાયેલું છે. આ સંજોગોમાં ભારતની સરખામણી શક્ય નથી. આવી મોજણી કરનારાઓની ભારતમાં કોઈ કંિમત નથી હોતી પણ વિશ્વમાં તે ભારતની બદનામી કરવામાં સફળતા મેળવે છે. થોમસ રોઈટર ફાઉન્ડેશન નામાંકિત છે પરંતુ તેથી શું ? ભારતની આ રીતે બદનામી થઈ શકે નહીં. પાંચ દેશોના ૨૧૩ એક્સપર્ટ લોકો એક અબજ ઉપરાંતની વસ્તી ધરાવતા દેશનો એ.સી. કેબિનમાં સર્વે કરે અને મહિલાોની અસલામતી અંગેના માર્ક મુકે તે ચલાવી શકાય નહીં.\nએમ પણ જણાવાય છે કે વિશ્વની સૌથી મોટી લોકશાહી તરીકે ભારતને ગણવામાં આવે છે. પરંતુ ત્યાં આંતરીક સ્થિતિ અસલામત છે. આ પ્રકારના આંકડા સાથે સંમત થવાય એમ નથી છતાં જો તે સાચા હોય તો હાલના સત્તાવાળાઓએ રાજીનામું આપી દેવું જોઈએ. લોકપાલ બીલના ખરડાની સાથે સાથે મહિલા સલામતીના મુદ્દા અંગે પણ વિચારવું જોઈએ. આ માટે પણ આંદોલન કરવું જોઈએ. વૈશ્વિક સર્વે પોતાના દેશની ઇમેજને ઢાંકી દેનારા હોય છે. એશિયાઈ દેશોને આવા સર્વે હલકાં પાડે છે અને દયામણાં ચિતરે છે. ભારત વળતો પ્રહાર કરે એ બાબતની શક્યતા નથી કેમકે ભારત આંતરીક સમસ્યાઓથી ઘેરાયેલો છે. આઝાદીને છ દાયકા થયા પછી પણ મહિલાઓની સ્થિતિ શરમજનક છે, એવું આ અહેવાલો કહે છે. આ અહેવાલો બહાર પાડનારા પાસે ચોક્કસ પ્રકારની કાર્યસૂચિ હોય છે. સર્વેના પણ પ્લાનીંગ હોય છે. ઘણીવાર આવા સર્વે પ્રજાની આંખ ખોલી દેનારા હોય છે. પરંતુ કેટલાક સર્વે પૂર્વગ્રહથી તૈયાર થયેલા અને બદમાશીભર્યા હોય છે. ભારતને બદનામ કરવાનું કાવતરું પણ હોઈ શકે છે. સામાન્ય માણસ વિચારી શકે છે કે ભારતમાં મહિલાઓ કેટલે અંશે સ્વતંત્ર પણે બિન્દાસ્ત છે. સર્વે ખોટા છે. ભારતના સત્તાવાળાઓ પાસે વૈશ્વિક વિરોધની કોઈ અપેક્ષા રખાય એમ નથી. વિશ્વમાં અમેરિકા કે ચીનનો ઠીક પાકિસ્તાન પણ દબડાવી જાય છે. ભારતને બદનામ કરવા તેમજ ભારતમાં સલામતી નથી એવું કહેવાની એક પ્રકારની ફેશન બની ગઈ છે. આંકડાઓ અને ટકાવારી દર્શાવી એવું ઠસાવવાનો પ્રયાસ થાય છે કે અમારા અહેવાલો સાચા છે. મહિલાઓની સલામતીની બાબતમાં ભારત ચોથા ક્રમે છે જ્યારે ત્રાસવાદના અડ્ડા સમાન સોમાલીયા પાંચમા નંબરે છે તે વાત કોઈ રીતે ગળે ઉતરે એમ નથી. ભારત સરકાર વૈશ્વિક સ્તરે અન્ય કોઈ હંિમત ના બતાવે તે તો ઠીક છે. પણ આવા મનગઠંત અહેવાલોને પડકારીને વિશ્વના કઠેડાને હચમચાવવાની જરૂર છે. ભારતે આવી ડ્રામાબાજીને ખુલ્લી પાડીને સાચી વિગતો વિશ્વ સમક્ષ રજૂ કરવાની જરૂર છે.\nઉત્તર પ્રદેશમાં રેપ\nઉત્તર પ્રદેશમાં ૧૪ વર્ષની બાળા પર પોલીસ સ્ટેશન સામે બળાત્કારના આક્ષેપમાં મુખ્યપ્રધાન માયાવતીએ સીબીઆઈની તપાસ માટે કોઈ વાંધો નથી એમ કહીને વિરોધીઓને ઠંડા પાડી દીધા છે. માયાવતી ચબરાક રાજકારણી છે. તેમણે કહ્યું કે સીબીઆઈને કેસ સોંપવાથી આરૂષી હત્યાકાંડની જેમ કેસ અટવાઈ જશે. યુવતીના મા-બાપની ઇચ્છા હોય તો સરકાર સહકાર આપશે એમ કહેનાર માયાવતી જાણે છે કે અહીં કોઈનેય બળાત્કારની પડી નથી. પણ તેમાંથી મળનારી મતની મલાઈ પર નજર છે. ઉત્તર પ્રદેશમાં આવા અનેક ખેલ જોવા મળશે. નાની ટકલી મરી જાય તો પણ આંદોલન કરીને લોકોનું ઘ્યાન ખેંચવામાં આવશે. બળાત્કાર હવે નવી વાત નથી રહી. દિલ્હી બળાત્કારની રાજધાની છે, તો મહારાષ્ટ્ર નંબર-ટુ પર આવે છે. બંનેમાં કોંગ્રેસનું રાજ છે. કોંગ્રેસના નેતા દિગ્વીજયસંિહ આ અંગે કશું બોલતા નથી જ્યારે ઉત્તર પ્રદેશમાં જંગલરાજ એમ કહે છે. ઉત્તર પ્રદેશમાં પ્રાદેશિક પક્ષની સરકાર છે. તેને ઉથલાવવાના અને ચૂંટણી જંગ જીતવાના આ બધા પ્રયાસો છે. ઉત્તર પ્રદેશની ૮૦ બેઠકો લોકસભાના પરિણામો બદલી શકે છે. સમય તેજ ગતિથી વહી રહ્યો છે. રાજકારણીઓ પણ તેમના તેજ દિમાગનો ઉપયોગ કરી રહ્યા છે. ગઈકાલે જયલલિથાએ કેન્દ્ર સરકારના કપાળે પરસેવો લાવી દીધો હતો. આજે માયાવતીએ તખતો સંભાળ્યો હતો. ઉત્તર પ્રદેશ સર કરવું આસાન નથી. માયાવતીએ ચૂંટણીના ઘણાં કોઠા સર કર્યા છે. ‘રેપ’ કેસ હકીકતે રાજકીય ટચવાળો બની રહ્યો છે. સાચું કહીએ તો ‘રેપ’ કેસ પર રાજકીય બળાત્કાર થઈ રહ્યો છે.


Republic-day-2021-women-freedom-fighters-in-india-you-should-know-mb – News18 Gujarati\nHome » photogallery » national-international » REPUBLIC DAY 2021 WOMEN FREEDOM FIGHTERS IN INDIA YOU SHOULD KNOW MB\nRepublic Day 2021: દેશની આઝાદી માટે આ7મહિલાઓએ છોડ્યું હતું ઘર, સમાજ માટે બની પ્રેરણારૂપ\nહિન્દુસ્તાનની આઝાદીમાં જેટલું યોગદાન પુરુષોનું છે તેટલું જ યોગદાન મહિલાઓનું પણ છે, આપ્યા હતા અનેક બલિદાન\n| January 25, 2021, 12:06 IST\nદેશની આઝાદી પ્રાપ્ત કરે લગભગ સાત દશક પસાર થઈ ગયા છે અને આજે પણ સ્વતંત્રતા સેનાનીઓ (Indian Freedom Fighters) માટે દરેક દેશવાસીના દિલમાં સન્માન અને ગર્વની ભાવના છે. આપણે દર વર્ષે ગણતંત્ર દિવસ (Republic Day) અને સ્વતંત્રતા દિવસ (Independence Day)ના અવસરે આ સેનાનીઓને યાદ કરીએ છીએ એન આઝાદ જીવન માટે તેમનો આભાર વ્યક્ત કરીએ છીએ. દેશની આઝાદીમાં જેટલું યોગદાન પુરુષોનું છે તેટલું જ યોગદાન મહિલાઓનું પણ છે. આવો, તે મહિલા સ્વતંત્રતા સેનાનીઓ (Women Freedom Fighters) વિશે વાત કરીએ જેઓએ આઝાદીની લડતને સફળ બનાવવા માટે અનેક ત્યાગ આપ્યા અને આ લડાઈમાં ઉત્સાહપૂર્વક ભાગ લીધો.\nઝાંસીની રાણી - ઝાંસીની રાણી લક્ષ્મીબાઇ વિશે કોણે નહીં સાંભળ્યું હોય! તેમની બહાદુરી ભરેલા કારનામાથી તો અંગ્રેજોને પણ પરસેવો છુટી ગયો હતો. ઝાંસીની રાણીએ વર્ષ 1857ના વિદ્રોહમાં મુખ્ય સેનાનીના રૂપમાં ભાગ લીધો હતો. આપણે આજે તેમની બહાદુરીના કારણે યાદ કરીએ છીએ. (ફાઇલ તસવીર)\nબેગમ હજરત મહલ - વર્ષ 1857ના વિદ્રોહમાં બેગમ હજરત મહલનું નામ સ્વર્ણ અક્ષરોમાં લખાશે. તેઓ પહેલી મહિલા સ્વતંત્રતા સેનાની હતી જેઓએ અંગ્રેજોના શોષણની વિરુદ્ધ દેશના દરેક ગામને એક કરવાની જવાબદારી ઉઠાવછી હતી. તેઓએ અંગ્રેજોનો સામનો કર્યો અને લખનઉ પર કબજો કર્યો. તેઓએ જ પોતાના દીકરાને અવધના રાજા પણ ઘોષિત કર્યો. જોકે, બાદમાં અંગ્રેજોએ તેમને બળજબરીથી નેપાળ મોકલી દીધા. (ફાઇલ તસવીર)\nસરોજિની નાયડૂ- સરોજિની નાયડૂ ચોક્કસપણે આજની મહિલાઓ માટે રોલ મોડલ છે. જે જમાનામાં મહિલાઓને ઘરથી બહાર જવા સુધીની આઝાદી નહોતો, સરોજિની નાયડૂ દેશને આઝાદ કરવાના લક્ષ્ય સાથે દિવસ-રાત મહિલાઓને જાગૃત કરી રહ્યા હતાં. સરોજિની નાયડૂ તે મહિલાઓ પૈકી એક હતા જેઓ બાદમાં INCની પહેલી પ્રેસિડન્ટ બની અને ઉત્તર પ્રદેશની ગર્વનરના પદે પણ રહી. તેઓ એક કવયિત્રી પણ હતાં. (ફાઇલ તસવીર)\nસાવિત્રિબાઇ ફુલે - મહિલાઓને શિક્ષિત કરવાના મહત્ત્વને લોકોમાં ફેલાવવાની તેઓએ જવાબદારી ઉઠાવી હતી. તેઓએ જ કહ્યું હતું કે જો તમે કોઈ છોકરાને શિક્ષિત કરો છો તો તમે માત્ર એક વ્યક્તિને શિક્ષિત કરી રહ્યા છો, પરંતુ જો તમે એક છોકરીને શિક્ષણ આપો છો તો સમગ્ર પરિવારને શિક્ષિત કરી રહ્યા છો. તેઓએ પોતાના સમયમાં મહિલા ઉત્પીડનના અનેક પાસાઓ જોયા હતા અને દીકરીઓને શિક્ષણના અધિકારથી વંચિત થતી જોઈ હતી. એવામાં તમામ વિરોધ સહન કરી અને અપમાનિત થવા છતાં તેઓએ છોકરીઓને મુખ્ય ધારામાં લાવવા માટે આધારભૂત શિક્ષણ પ્રદાન કરવાની જવાબદારી ઉઠાવી હતી. (ફાઇલ તસવીર)\nવિજયલક્ષ્મી પંડિત - જવાહરલાલ નહેરુની બહેન વિજયલક્ષ્મી પણ દેશના વિકાસ માટે તમામ પ્રવૃત્તિઓમાં ઉત્સાહભેર ભાગ લેતી હતી. તેઓએ અનેક વર્ષો સુધી દેશની સેવા કરી અને બાદમાં સંયુક્ત રાષ્ટ્ર જનરલ એસેમ્બલીની પહેલી મહિલા પ્રેસિડન્ટ પણ બની. તેઓ ડિપ્લોમે ટ, રાજનેતા ઉપરાંત લેખિકા પણ હતા. (ફાઇલ તસવીર)\nઅરૂણા આસફ અલી - અરૂણા આસફ અલી તે સમયમાં કૉંગ્રેસ પાર્ટીની સક્રિય સભ્ય રહી અને દેશની આઝાદી માટે ખભાથી ખભા મિલાવીને સ્વતંત્રતા સંગ્રામમાં હિસ્સો લીધો. કેદ કરાતાં તેમને તિહાડ જેલના રાજકીય કેદીઓના અધિકારોની લડાઈ પણ લડી. જેલમાં રહીને તેઓએ કેદીઓના હિત માટે ભૂખ હડતાલ પણ કરી. તેના માટે તેમને આકરી સજાનો સામનો કરવો પડ્યો હતો. (ફાઇલ તસવીર)\nભીકાજી કામા - ભીકાજી કામાને ભારતીય સ્વતંત્રતા સંઘર્ષના ઈતિહાસમાં સૌથી બહાદુર મહિલાના રૂપમાં પણ યાદ રાખવામાં આવે છે. લિંગ સમાનતા માટે પણ તેઓએ અનેક રાષ્ટ્રીય અને આંતરરાષ્ટ્રીય મંચ પર હિસ્સો લીધો. તેઓ ભારતીય હોમ રૂલ સોસાયટી સ્થાપિત કરનારાઓ પૈકી એક રહી. તેઓએ અનેક ક્રાંતિકારી સાહિત્ય લખ્યું. (ફાઇલ તસવીર)\n(Disclaimer: આ લેખમાં રજૂ કરવામાં આવેલી જાણકારી સામાન્ય માહિતીના આધારે તૈયાર કરવામાં આવી છે. Gujarati News18 તેની પુષ્ટિ નથી કરતું. તેની પર અમલ કરતાં પહેલા સંબંધિત વિશેષજ્ઞ સાથે સંપર્ક કરવો હિતાવહ છે.)


Saurashtra Kranti અલગ જનરેટર કમ્પાર્ટમેન્ટ પણ નહીં રહે\nHome મુખ્ય સમાચાર ચાલુ વર્ષના ઑક્ટોબરથી દૃેશની કોઇ પણ ટ્રેનમાં કાગળની ટિકિટ નહિ હોય\nઅલગ જનરેટર કમ્પાર્ટમેન્ટ પણ નહીં રહે\nચાલુ વર્ષના ઓક્ટોબરથી દૃેશની કોઇ ટ્રેનમાં કાગળની ટિકિટ નહીં રહે. ઉપરાંત રોજ ચાર લાખ વધુ બેઠકો કે બર્થ મળી રહે એવી જોગવાઇ કરાઇ રહી છે. ટ્રેનોના ડબ્બામાં ઉજાસ અને એર કંડિશનર માટે અલગ જનરેટર કમ્પાર્ટમેન્ટ પણ નહીં રહે એવી જાહેરાત રેલવે તંત્રે કરી હતી,.\nઆ માહિતી આપનારા રેલવે પ્રવક્તાએ કહૃાું કે અત્યારે દૃરેક ટ્રેનમાં એક અથવા બે જનરેટર બોગી હોય છે. એને બદૃલે હવે દૃુનિયાભરમાં લોકપ્રિય અને ઉપયોગી એવી હેઋડ ઓન ટેક્નોલોજીનો વપરાશ કરવાની જોગવાઇ કરાઇ રહી છે.\nઓક્ટોબરથી લગભગ પાંચ હજાર બોગી આ ટેક્નોલોજીથી સજ્જ થશે. જનરેટર બોગી દૃૂર કરવાથી ટ્રેનોમાં વધુ ડબ્બા જોડી શકાશે અને વધુ ઉતારુઓને બેઠક કે બર્થ આપી શકાશે. એટલે રેલવેની આવકમાં વધારો થશે.\nએજ રીતે જનરેટર માટે વપરાતા ડિઝલની બચત થશે. ઉપરાંત રેલવેનો ઇંધણ પાછળ હાલ થતો ૬૦૦૦ કરોડ રૂપિયાનો ખર્ચ બચી જશે. મોટા ભાગની ટ્રેનોમાં બાયોલોજિકલ ટોયલેટ લગાડવાની વ્યવસ્થા પણ કરાઇ રહી છે જેથી પાણીની પણ સારી એવી બચત થશે.


પૃષ્ઠ:Saraswati Chandra Part 4.pdf/૧૨૮ - વિકિસ્રોત\nપૃષ્ઠ:Saraswati Chandra Part 4.pdf/૧૨૮\nઉપર ચ્હડી શકશે ? એ શ્રાન્ત થશે અને એને વિશ્રાન્તિ આપવા તમારે વિશ્રાન્તિ પામવી પડશે.”\nકુમુદ૦– “માજી મને એટલું બળ નહી આપી ર્‌હે ?”\nભકિત૦ – “આપશે જ. અને આ નાજુક ચરણ થાકી જશે તે ત્હારી ન્હાની સરખી સુંદર કાયાને અમે અમારા હાથમાં ઉપાડી લેઈશું – ન્હાની પુષ્પકળીને માળણ ઉપાડી લે તેમ. દુલારી માધુરી ! અમારાં કદ્રૂપાં શરીર ત્હારા જેવીનો આમ યોગ પામી સુંદર દેખાશે. સુન્દરતાનો યોગ સર્વને સુન્દર કરે છે! ચંન્દ્રાવલીમૈયા ! આ સૂચના અવશ્ય સ્વીકારો.”\nચંદ્રા૦ – “એ સર્વ તમારી પ્રીતિને યોગ્ય જ છે; પણ મૈયા, દુલારીને મ્હારી પાસેથી છુટી કરતાં મ્હારી છાતી ચાલતી નથી. એના હૃદયઉપરથી દુઃખનો ભાર હજી ઉતર્યો નથી અને સમુદ્રમાંથી એને માજીયેજ ઉગારી લીધી તે તમે આજ જ જોયું છે. તમારી જોડે આવી એ એકલી પડશે અને માજીયે શાન્ત કરેલા એના કાળજામાં જમની જેગણીઓ જાગશે એવું મને ભય ર્‌હે છે. માટે હાલ તો એને ર્‌હેવા જ દ્યો.”\nકુમુદ૦- “ચંદ્રાવલી બ્હેન, જે માજીયે આજ જ એ જોગણીયોને હાંકી ક્‌હાડી છે તે જ માજી એવી જ કૃપા ફરી કરશે. મને મ્હારા હૃદયને કંઈક વિશ્વાસ આવવા લાગ્યો છે.”\nભક્તિ૦– “મૈયા, અમે એને સાચવી લઈશું. યદુશૃંગની સુન્દરતામાં મહાલક્ષ્મીનો જ વાસ છે અને માજીની એ સુન્દરતા મધુરીને નવે જીવ આપશે. એને વ્હીલી મુકતાં અમારે જ આવી મધુર દીકરીનો વીજોગ વેઠવો પડશે. અમે એને પળવાર પણ વ્હીલી નહી મુકીયે.”\nચંદ્રા.– “ભલે ત્યારે પણ જોજો ! મ્હારા જીવનો જીવ તમારા હાથમાં ર્‌હેશે.”\nસર્વે નિદ્રાવસ્થ થયાં. ઇષ્ટપ્રસંગની પ્રાપ્તિથી કુમુદ પણ નિદ્રામાં પડી. ચંદ્રના શીતળ સુન્દર કિરણ એના શરીર ઉપર સ્વચ્છન્દ ગુપ્ત વિહાર કરવા લાગ્યા, અને એના હૃદય ઉપરના યુગ્મ અવયવની વચ્ચેના અંતરાલ ભાગમાં સંચાર પામી, રામકૂપનાં છિદ્રોમાં પડી, એના હૃદયના અંતર્ભાગમાં સરી જઈ, નવીન સૃષ્ટિ રચવા લાગ્યા.\n"https://gu.wikisource.org/w/index.php?title=પૃષ્ઠ:Saraswati_Chandra_Part_4.pdf/૧૨૮&oldid=88584" થી મેળવેલ


Sadhana Weekly - Gujarati Magazine - પ્રકરણ – ૨3 : આ ખેલ ખેલનારો વ્યક્તિ જુદો હતો, પાસા નાંખનારો વ્યક્તિ પણ જુદો હતો અને એ બંનેના આશય પણ જુદા હતા. Sadhana Weekly - Gujarati Magazine - પ્રકરણ – ૨3 : આ ખેલ ખેલનારો વ્યક્તિ જુદો હતો, પાસા નાંખનારો વ્યક્તિ પણ જુદો હતો અને એ બંનેના આશય પણ જુદા હતા.\nરાત્રે અગિયાર વાગ્યે મલ્હારના ફ્લેટનું બારણું ખૂલ્યું. ગુલાલે શરમાતાં શરમાતાં બહાર પગ મૂક્યો. એણે ઉન્માદના વાવાઝોડામાં ખસકી ગયેલી બિંદી પણ સરખી કરી લીધી હતી. બધું જ વ્યવસ્થિત ગોઠવાઈ ગયું હતું પણ એ પોતે વિંખાઈ ગઈ હતી. મલ્હાર કંઈ બોલતો નહોતો. એણે ચૂપચાપ ફ્લેટને તાળું માર્યું. બંને નીચે આવ્યાં અને ગાડીમાં ગોઠવાયાં. ગાડી હોટેલ તાજ તરફ દોડી ગઈ. એની પાછળ પાછળ બીજી પણ એક ગાડી દોડી રહી હતી.\n‘ગુલાલ, આપણે અહીં જ મળ્યાં હતાં અને અહીં જ છૂટાં પડીએ છીએ.’ ગેટ વે ઓફ ઇન્ડિયાના ગેટ પર ગુલાલને આખરી વિદાય આપતાં મલ્હારે કહ્યું, ‘આ દસ દિવસ મારી જિંદગીના શ્રેષ્ઠ દિવસો છે. હવે કદાચ મોત પણ આવી જાય તો…’\nગુલાલે એના હોઠ પર આંગળી મૂકી દીધી, ‘એવું ના બોલ, આ જુદાઈ તો મીઠી જુદાઈ છે. હવે મળીશું પછી ક્યારેય છૂટાં જ નહીં પડીએ. આઈ લવ યુ!’ ગુલાલના સંવાદોમાં, એની નજરોમાં, એના વર્તનમાં બધેથી એક નવોઢા ઝળકી રહી હતી. મલ્હારે ભીડની પરવા કર્યા વગર એને આલિંગનમાં જકડી લીધી. કપાળ પર ચુંબન કર્યું અને ગરદન પર હાથ ફેરવ્યો, ‘બાય, ડાર્લિંગ!’\n‘બાય! હું મારા ડ્રાઇવરને કહું છું તને મૂકી જાય છે.’\n‘ના, હું મારી રીતે જતો રહીશ. મને મારું એકાંત માણવા દે. તારા વિચારો સાથેનું એકાંત.’\n‘ઈટ્સ, ઓકે..’ ગુલાલે બહુ આગ્રહ ના કર્યો, ‘બાય !’ લગ્નનું પહેલું આણું વળાવી પીયર જતી કોઈ નવોઢા જેમ ધીમે ધીમે એ તાજ હોટેલના ગેટમાં પ્રવેશી ગઈ. અલબત, અસંખ્યવાર પાછળ જોતાં જોતાં જ.\nમલ્હાર ધીમી ચાલે ગેટ પર પાછો ફર્યો. એ ચાલતો ચાલતો બેસ્ટના બસ-સ્ટોપ તરફ જઈ રહ્યો હતો ત્યાંજ એની સાથે કોઈક અથડાયું. સામેના વ્યક્તિએ પણ સોરી કહ્યું અને મલ્હારે પણ સોરી કહ્યું અને બંને પોત-પોતાને રસ્તે ચાલ્યા ગયા. મલ્હાર બસ-સ્ટોપ તરફ અને પેલો વ્યક્તિ ખૂણામાં ઊભેલા યુવરાજ તરફ.\n‘ક્યા બાત હૈ... તું વર્લ્ડ બેસ્ટ ચોર હૈ યાર! થેંક્સ... યે લે તેરે પૈસે.’ યુવરાજે પેલાને શાબાશી અને પૈસા આપી રવાના કર્યો. મલ્હાર ફલેટ પર આવ્યો ત્યારે એને ખબર પડી કે એનો મોબાઈલ ક્યાંક પડી ગયો છે.\nરાત્રે ત્રણ વાગ્યે ફુલ દારૂ પીને યુવરાજ અને મનુ એમની ખોલીમાં બેઠા હતા. મનુ કહી રહ્યો હતો, ‘હવે શું કરવાનો ઇરાદો છે ?’ પીધેલી હાલતમાં પણ યુવરાજનું મગજ લથડિયા ખાધા વગર ચાલી રહ્યું હતું, ‘મારી સાયકોલોજી સાચી પડે તો મલ્હાર પાસે મોબાઈલ નથી એટલે એ વહેલી સવારે જ ગુલાલને મેઈલ કરવા જશે. અને ગુલાલ પણ અમદાવાદ પહોંચીને તરત જ મલ્હારનો કોન્ટેક્ટ કરશે. આપણે આ સાયબર શતરંજ જીતવી હશે તો એ બંને એકબીજાનો કોન્ટેક્ટ કરે એ પહેલાં જ પાસા નાખી દેવા પડશે. મલ્હાર જે સાયબર કાફે પર જાય છે એ નવ વાગે ખૂલે છે. એ સાયબર કાફે પહોંચે એ પહેલાં જ આપણે ગુલાલના નામે એને એક મેઈલ કરી દેવો પડશે.’\n‘તું શું કરવા માગે છે એ જ મારી સમજમાં નથી આવતું !’\n‘અને આવશે પણ નહીં. ચાલ ઊંઘી જા!’\nઅને એવું જ થયું. સવારે ગુલાલ અમદાવાદ પહોંચી પણ નહોતી એ પહેલાં જ યુવરાજે હેક કરીને મેળવેલા એના પાસવર્ડ દ્વારા એનું મેઈલ ઓપન કર્યું અને એના નામે મલ્હારને મેઈલ કરી દીધો, ‘ડિયર મલ્હાર, અહીં ભૂકંપ થઈ ગયો છે. સવારે આવીને તરત જ મેં મમ્મીને તારી સાથે જે કંઈ બન્યું એ વાત કરી... પણ એ કોઈ કાળે તારી સાથે મારા લગ્ન નહીં થવા દે. એણે તાત્કાલિક મારી સગાઈ નક્કી કરી દીધી છે. આવતી કાલે રાત્રે આઠ વાગે હું મુંબઈ આવી રહી છું. ગેટ વે ઓફ ઇન્ડિયા પર હું તારી રાહ જોઈશ. તું નહીં આવે તો દરિયામાં પડીને મરી જઈશ..... અને હા, એક વાત યાદ રાખજે, હવે આપણે મળીએ ત્યાં સુધી તું મારો બિલકુલ કોન્ટેક્ટ ના કરતો. મોબાઈલ, વોટ્સએપ, મેસેજ, મેઈલ કશું જ નહીં. મારા મેઈલ અને મોબાઈલ બંને પર અત્યારે જાસૂસી ગોઠવાઈ ગઈ છે. જો એ લોકોને થોડો પણ શક જશે કે હું તારી સાથે ભાગી જવાની છું તો એ લોકો મને રૂમની બહાર જ નહીં નીકળવા દે. માટે પ્લીઝ, કોન્ટેક્ટ ના કરીશ. હું મુંબઈ આવી જ રહી છું. મને ખબર જ નહીં વિશ્વાસ પણ છે કે તું આવીશ... જરૂર આવીશ...’\nયુવરાજે વિચાર્યું હતું એમ જ મલ્હાર ઊઠીને તરત જ સાયબર કાફે પહોંચી ગયો. ગુલાલની એક રાતની જુદાઈ એનાથી માંડ માંડ વીતી હતી. મોબાઈલ પણ ગુમ થઈ ગયો હતો. એકદમ અધીરતાથી એણે મેઈલ ઓપન કર્યો અને જાણે ભૂકંપ થયો, ગુલાલનો મેઈલ વાંચી એ થથરી ગયો. ગુલાલની હાલત અત્યારે શું હશે એ કલ્પના કરીને જ એને તો કંપારી છૂટવા લાગી હતી. ગુલાલનો કોન્ટેક્ટ કરવા એનું મન તરસી રહ્યું હતું પણ ગુલાલે કોન્ટક્ટ ન કરવાની સૂચના આપી હતી એટલે એ કંઈ જ ના કરી શક્યો. બસ, એટલું નક્કી કર્યું કે કાલે ગુલાલને લેવા ગેટ વે ઓફ ઇન્ડિયા જવું. બસ એકવાર એ પાસે આવી જાય પછી આખી દુનિયામાં કોઈની તાકાત નથી કે એને પોતાની પાસેથી છીનવી લે.\nઆ બાજુ અમદાવાદ આવીને મલ્હારનો કોન્ટેક્ટ કરવાનો પ્રયત્ન કરતી ગુલાલ પણ અધીરી થઈ હતી. પણ મલ્હારનો મોબાઈલ પણ સ્વીચઓફ હતો અને એ મેઈલના જવાબ પણ નહોતો આપતો. પણ એને બિચારીને ખબર જ નહોતી કે એ કેવી સાયબર નેટમાં ફસાઈ ગઈ હતી. યુવરાજે એનો એકે ય ઓરિજનલ મેઈલ યુવરાજ સુધી પહોંચવા જ નહોતો દેતો અને ગુલાલનાં જવાબ પછી તો મલ્હાર સુન થઈ ગયો હતો. માત્ર આવતી કાલની રાહ જોયા કરતો હતો.\nગુલાલે આઠ વાગે ભાગીને ગેટ વે ઓફ ઇન્ડિયા પર મળવાનો વાયદો કર્યો હતો. મલ્હાર છ વાગ્યાથી જ ત્યાં ઊભો રહી ગયો હતો. ક્યાંક ગુલાલ વહેલી આવી જાય તો એને રાહ ના જોવી પડે. સાડા સાત થયા હતા. એના મનની અધીરાઈ વધતી જતી હતી. એ આસપાસની ભીડમાં એની જિંદગીનો ગુલાબી રંગ શોધવા ફાંફાં મારી રહ્યો હતો. ત્યાં જ કોઈએ આવીને એના ખભા પર હાથ મૂક્યું, ‘આપનું જ નામ મલ્હાર ?’ એ મનુ હતો. યુવરાજની ચાલ એકદમ પરફેક્ટ હતી. એ ધારતો હતો એમ જ થઈ રહ્યું હતું. મલ્હારે ડોકું ધુણાવતાં કહ્યું, ‘હા, હું જ મલ્હાર, બોલો શું કામ હતું ?’\n‘ત્યાં પેલી ગાડીમાં ગુલાલ મેડમ આપની રાહ જોવે છે. કદાચ એમની મમ્મીના માણસો પીછો કરતા અહીં સુધી આવી ગયા હોય એટલે નીચે નહીં ઊતરે. તમે જલદી કરો. બધું ગોઠવાઈ ગયું છે. ચાલો!’\n‘હેં... ગુલાલ આવી ગઈ!’ મલ્હાર ઝડપથી ગાડી તરફ દોડ્યો. મનુ એની પાછળો પાછળ જ હતો. ગાડી પર બ્લેક ફિલ્મ લગાવેલી હતી. અંદરનું કંઈ દેખાઈ શકે એમ નહોતું. મલ્હાર ગાડી પાસે ગયો તરત જ ગાડીનો દરવાજો ઓપન થયો અને કોઈએ એને અંદર ખેંચી લીધો. તરત જ મનુ પણ ગોઠવાઈ ગયો અને ગાડી ફુલ સ્પીડે ભાગી છૂટી.\nઅંદર ગુલાલને ના જોઈને મલ્હાર ગભરાઈ ગયો, ‘કોણ છો તમે? ગુલાલ ક્યાં છે?’\n‘ગુલાલને જોવી છે ને તારે ? થોડી વાર રોકાઈ જા, જોરદાર બતાવીશ.’ યુવરાજે મોંમાંથી વિકૃતિ ઓકી.\nમલ્હાર રાડો પાડતો રહ્યો, કરગરતો રહ્યો પણ કોઈ એની એક પણ વાતનો જવાબ નહોતું આપતું. આખરે યુવરાજ એને એક અવાવરુ ખંડેરમાં લઈ ગયો અને બાંધી દીધો. પછી હુકમ કર્યો કે ‘તારા મકાનમાલિક, કંપની અને દોસ્તોને ફોન કરી દે કે તું થોડા દિવસો માટે બહાર જાય છે. તારાં માતા-પિતાનો કંઈક પત્તો મળ્યો છે એ માટે પૂના જાય છે.’ મલ્હારે પહેલાં તો ઘસીને ના પાડી. આખરે યુવરાજે એને એનો અને ગુલાલનો ન્યૂડ વિડિયો બતાવવો પડ્યો. મલ્હારના શરીરે પરસેવો વળી ગયો. એ સમજી ગયો કે એમની સાથે કોઈ ભયંકર રમત રમાઈ રહી છે.\nયુવરાજે એને પૂછ્યું, ‘દોસ્ત, કેવો લાગ્યો વિડિયો! મજા આવીને ? હવે જો તું ફોન નહીં કરે તો આ વિડિયોની મજા આખી દુનિયા માણશે. હું અત્યારે જ આ વિડિયો વાઈરલ કરી દઈશ.\nમલ્હાર પાસે ઝૂક્યા સિવાય કોઈ છૂટકો નહોતો. એણે ફોન કરવા માટે હા પાડી. પછી યુવરાજે મનુને કહ્યું, ‘મનુ, મને એક વિચાર આવે છે. આ માણસ અહીંથી કોલ કરશે તો મોબાઈલ ટ્રેસ થાય તો આપણે પકડાઈ જઈએ. પહેલાં એને અહીંથી ખૂબ દૂર લઈ જઈએ અને ત્યાંથી કોલ કરાવી પાછો લઈ આવી અહીં બાંધી દઈએ.’\nમનુને વાત સાચી લાગી. તરત બંને મલ્હારને લઈને દૂરના એક સ્થાને ગયા. ત્યાં જઈ યુવરાજે એના હાથમાં એનો જ મોબાઈલ થમાવ્યો. મલ્હાર મોબાઈલ જોઈને ચમક્યો. એ એનો જ મોબાઈલ હતો. એ સમજી ગયો કે ગેઈમ બહુ મોટી છે અને ખતરનાક છે. એણે જરાય ચૂં કે ચાં કર્યા વગર એના બધાં લાગતા વળગતાંને ફોન કરીને કહી દીધું કે એનાં માતા-પિતાનો પત્તો લાગ્યો છે માટે એ થોડા દિવસ માટે પૂના જાય છે. ક્યારે પાછો આવશે એ નક્કી નથી. યુવરાજે તરત જ મોબાઈલ પાછો લઈને કાર્ડ કાઢીને તોડી નાંખ્યું અને જંગલમાં ફેંકી દીધું.\nછ દિવસ વીતી ગયા હતા. અમદાવાદમાં બેઠેલી ગુલાલ પરેશાન હતી. મલ્હારના સંપર્ક વગર એ ગાંડા જેવી થઈ ગઈ હતી. અંતરા એને આશ્વાસન આપતી હતી. અવનવા વિચારો ગુલાલને ઘેરી રહ્યા હતા. શું થયું હશે મલ્હારને ? મારા વિશે એ કંઈ ખરાબ વિચારી બેઠો હશે ? કેમ મેઈલના પણ જવાબ નથી આપતો ? મોબાઈલ કેમ સ્વીચ ઓફ છે ?\nયુવરાજે છ દિવસ સુધી રાહ જોઈ. રાહ નહીં પણ તેલ અને તેલની ધાર જોઈ. કંઈ જોખમ જેવું ના લાગ્યું એટલે છઠ્ઠા દિવસે એણે મલ્હારનું મેઈલ ઓપન કરી એમાંથી ગુલાલને એક લેટર વિથ વિડિયો સેન્ડ કરી દીધો,\nપહેલાં તો સોરી કે આજે છ-છ દિવસથી હું તને કોઈ મેઈલ ના કરી શક્યો. તારી સાથેના એ દસ દિવસ મને પણ ઊંઘવા દેતા નથી. તારી સાથે છેલ્લા દિવસે માણેલી ક્ષણો...આ સાથે હું એની વિડિયો ફાઈલ પર મોકલું છું. જોઈ લેજે!... હું જો આને વાઈરલ કરી દઈશ તો આખી દુનિયાને ગમશે. પણ તું જો ઇચ્છતી ના હોય તો મને એક કરોડ આપવા પડશે. આ નાનકડી રકમ ક્યાં અને કેવી રીતે પહોંચાડવાની છે એ હું તને પછી જણાવીશ. તારો એક રાતનો હસબન્ડ મલ્હાર.\nગુલાલના પગ નીચેથી જમીન સરકી ગઈ. બધું ખતમ થઈ ગયું હતું. માત્ર ગુલાલનું હાર્ટ બ્રેક થયું હોત તો વાંધો જ નહોતો પણ અહીં તકલીફ એ હતી કે ગુલાલ આખેઆખી બ્રેક થઈ ગઈ હતી. જ્યાંથી બ્રેક ના થવી જોઈએ ત્યાંથી પણ ! યુવરાજની ચાલ કામિયાબ થઈ હતી. એણે બહુ સિફતથી આખોયે ક્રાઇમ મલ્હારના માથે ચડાવી દીધો હતો. ગુલાલના માટે તો મલ્હાર જ મોટો ફ્રોડ સાબિત થયો હતો.\nબીજા ચારેક દિવસ વીતી ગયા. કંઈ અજુગતું નહોતું થયું એટલે યુવરાજની હિંમત ઔર વધી ગઈ હતી. દસમા દિવસે એણે ફરીવાર મલ્હારના મેઈલ આઈ.ડી. પરથી મેઈલ કર્યો, ‘ગુલાલ મેડમ, કેમ છો? આજે તમે મને પૈસા આપી દો એટલે વાત પતે. અત્યારે સાડા છ વાગ્યા છે. બરાબર દોઢ કલાક પછી પૂરા એક કરોડ રૂપિયા લઈને ગાંધીનગર-મહુડી ચાર રસ્તા પર આવી જા.’\nગુલાલ પાસે કોઈ રસ્તો નહોતો. એ બરાબરની જાળમાં ફસાઈ ગઈ હતી. એ કોઈને પણ કહ્યા વગર તરત જ પૈસા લઈને નીકળી ગઈ. એના મનમાં તો એમ હતું કે એ એના દગાબાજ પ્રેમી મલ્હારને પૈસા આપવા માટે જઈ રહી છે. પણ ખરો ખેલ તો બીજો જ કોઈ ખેલી રહ્યો હતો. જેની એને બહુ મોડી ખબર થવાની હતી. એને તો ખ્યાલ પણ નહોતો કે આ આખી ગેઈમ જરા જુદા પ્રકારની છે. એ ખેલનારો વ્યક્તિ પણ જુદો છે, પાસા નાંખનારો વ્યક્તિ પણ જુદો છે અને એ બંનેના આશય પણ જુદા છે. અને આ આખીયે રમતથી ફક્ત એક જ જણ વાકેફ હતો, સમય. અને સમય ઇચ્છે ત્યારે જ એ રમત અને એ રમનારાની બધાને જાણ થવાની હતી.\nblack mail novel dark secrets suspense prakaran 1 raj bhaskar નવલકથા ગુજરાતી સસ્પેન્સ કથા સાયબર ક્રાઇમ સોશિયલ મીડિયા chapter 23


Readgujarati.com: જીવન ધારા – જીતેન્દ્ર તન્ના\nDecember 21st, 2006 | પ્રકાર : નિબંધો | 14 પ્રતિભાવો »\n[રીડગુજરાતીને આ સુંદર કૃતિ મોકલવા બદલ શ્રી જીતેન્દ્રભાઈનો (વેરાવળ, સૌરાષ્ટ્ર) ખૂબ ખૂબ આભાર.]\nઆપણે ઘણી વખત જોઇએ છીએ કે આપણી સામે બીજા કોઇના ઘણા ઘણા અઘરાં કામ થઇ જતા હોય છે જ્યારે આપણું નાનું કામ પણ અટકતુ હોય છે. ત્યારે આપણને એમ થાય કે હું એવુ તે શું કરું કે સામેવાળો વ્યક્તિ મારું કામ રાજીખુશીથી કરી આપે. દરેક જગ્યાએ પૈસા આપીને કામ થઇ શકતા નથી. એટલે આપણે ઘણી વખત વિચારીએ કે એવો કોઇ રસ્તો મળે કે જેમાં આપણે આપણું કામ કરાવી શકીએ.\nતો મિત્રો, એવો એકજ રસ્તો છે અને એ છે કે સામેવાળો માણસ પોતાની રાજીખુશીથી આપણી ઇચ્છા મુજબનું કામ કરે એવી લાગણી એના દિલમાં પેદા કરવી. હા, આપણે એના માથા પર રિવોલ્વર રાખી એના ઇચ્છા વિરુધ્ધનુ કામ કરાવી શકીએ પરંતુ એ માત્ર જે-તે વખત પુરતું જ. હવે સામેવાળી વ્યક્તિ પોતેજ દિલથી આપણુ કામ કરવા તૈયાર થઇ જાય તો તો બધા પ્રશ્નોનો અંત આવે પરંતુ એના દિલમાં આવે લાગણી કેમ ઉત્પન્ન કરવી ?\nહવે આનો તો એક જ રસ્તો છે કે સામેવાળાને જે ગમે તે આપવાનું એ પછી પૈસા કે જે કાંઇ પણ હોય. આપણે પોતેજ વિચારીએ કે આપણે અત્યારે કોઇનુ કાંઇ કામ કરી આપવુ હોય તો એ આપણને શું આપે કે આપણે એનુ કામ કરી આપીએ.. દરેક માણસને શું જોઇએ છે ? પૈસા, પૈસા અને માત્ર પૈસા ? ના…પૈસા તો જોઇએ જ છે પરંતુ સાથે સાથે બીજુ પણ જોઇએ છે અને એ છે આપણે જે કાંઇ કામ કરીએ એમાં આપણા વખાણ થાય એવી લાગણી. કંઇ પણ કરીએ એ આપણે ખુબ જ સરસ રીતે કરીએ છીએ એમ બીજા કહે એવી લાગણી. આપણે ખુબ સારા, સ્માર્ટ, હેન્ડસમ, પૈસાવાળા, વ્યવહારુ, હોશિયાર, ડાહ્યા છીએ એવું આપણે તો માનીએ જ છીએ પણ આપણી સાથેની દરેક વ્યક્તિ આપણા વિશે એવું માને એવી લાગણી.\nહવે જો આપણને આવું થાય તો દરેક વ્યક્તિને પણ આવુ જ થવાનું એ સ્વાભાવિક છે. દરેક માણસના જીગરની ઊંડામાં ઊંડી લાગણી મહત્તા મેળવવાની ઇચ્છા છે. (THE DESIRE TO BE IMPORTANT). અથવા મહત્વના બનવાની ઇચ્છા છે. આપણે એમ કહી શકીએ કે દરેક માણસ પોતાની કદર થાય એ માટે રીતસરના વલખાં મારે છે.\nવરસો પહેલા માત્ર ચાર્લ્સ શ્વેબ જ એક એવી વ્યક્તિ હતી કે જેનો પગાર દસ લાખ ડોલર કરતાં પણ વધારે હતો. એ સ્ટીલના કારખાનામાં કામ કરતો હતો. એ પોતે કબૂલ કરતો કે એની નીચે કામ કરનારાં કારીગર માણસોને સ્ટીલ વિશે એના કરતા ઘણું જ જ્ઞાન હતુ. તો શા માટે એને આટલો પગાર મળતો હતો? માત્ર બીજા લોકો પાસેથી કામ લેવાને એની આવડતને કારણે. ચાર્લ્સ શ્વેબ કહેતો કે “બીજા મણસોમાં ઉત્સાહ જાગૃત કરવાની મારી શક્તિને હું મારી અમૂલ્ય મિલ્કત સમજુ છું, દરેક માણસમાં રહેલુ ઉત્તમ તત્વ ખિલવવાનો રસ્તો તેની પ્રશંસા કરી તેને ઉત્તેજન આપવાનો છે. પોતાના ઉપરીઓની ટીકાથી માણસની અભિલાષા જેટલી મરી જાય છે તેવી કોઇ ચીજથી મરતી નથી. માટે હું કોઇનો દોષ શોધતો નથી. કોઇની ટીકા કરતો નથી. માણસને કામ કરવાનો ઉત્સાહ આવે એવી રીતે તેની સાથે વર્તન રાખવામાં મને શ્રદ્ધા છે અને તેથી હું પ્રશંસા કરવાને આતુર રહુ છું અને ખોડ કાઢવાનું પસંદ કરતો નથી. મને કંઇ પણ પસંદ પડે તો હું ઉદારતાથી દિલોજાન જીગરથી તેની તારીફ કરું છુ.”\nશ્વેબ આ રીતે કામ લે છે પરંતુ સામાન્ય માણસ તેનાથી ઉલટી રીતે જ વર્તે છે. જો તેને કોઇ ચીજ નહિ ગમે તો તરત બબડવા માંડે છે – ઠપકો આપે છે – સામેવાળાના દોષ કાઢે છે અને જો તેને કોઇ ચીજ જો ગમી જાય તો તે તદન મુંગો રહે છે. કોઇ પણ માણસ ગમે તેટલો મહાન દરજ્જો ધરાવતો હોય છતા તેની ટીકા કરવાને બદલે તેના કામની તારીફ કરવાથી તે જેટલુ સારું કામ આપી શકે છે તેટલું સુંદર કામ બીજી કોઇ પણ રીતે આપી શકતો નથી.\nઅમેરીકામાં એક ભાગીદારી પેઢીને એના બે પાર્ટનરમાંના એકની ભુલને લીધે દસ લાખ ડોલરનુ નુકશાન થયેલુ. બીજો પાર્ટનર ધારત તો પેલા પાર્ટનરનો દોષ કાઢી શકત. પરંતુ નહિ. પેલાએ બીજા પાર્ટનરને એ સોદામાં 60 ટકા રકમ બચાવી લેવા માટે મુબારકબાદી આપી. મતલબ કે માત્ર 40 ટકા જ નુકશાન થયુ અને પેલા પાર્ટનરની હોશિયારીને લીધે 60 ટકા રકમ બચી ગઇ. બોલો, આનાથી વધારે સારુ શું હોય શકે?\nઆપે ક્યારેય ઉપવાસ કર્યો છે? આપ કેટલો સમય સુધી ભુખ્યા રહી શકો? અચ્છા, આપે ક્યારેય આપના કુટુંબીજનો, મિત્રો કે આપના માણસોને ભુખ્યા રાખ્યા છે? કેટલા દિવસ સુધી? જો આપ કોઇને એક પણ ટાઇમ માટે ભુખ્યા ન રાખી શકતા હોય તો જે લોકો પોતાના વખાણ માટે વરસોથી ટળવળે છે એનુ તમે કેમ કાંઇ નથી કરતા? જે લોકો ખોરાક કરતા પણ જે ચીજ માટે વધારે ટળવળે છે એ ન આપવાના ગુન્હાને શી ઉપમા આપવી? આ અતિ જરૂરી વસ્તુ તે તેઓની દિલોજાનની તારીફ છે. આપને આપણા બાળકો, મિત્રો અને માણસોના શરીરનું પોષણ કરીએ છીએ, પણ તેઓના આત્મસન્માનનું પોષણ કરવાની ક્યારેય કાળજી રાખીએ છીએ ?\nહવે અહીંયા આપણે જે વાત કરીએ છીએ એ પ્રશંસાની વાત છે, ખુશામતની નહિ. આપણે ધીમે ધીમે સારી-સારી વાતોની, વ્યક્તિના ગુણોની, સારી સારી વસ્તુઓની પ્રમાણિકપણે પ્રશંસા કરવાની ટેવ પાડવાની વાત છે અને એ પણ દીલથી. ખુશામતથી કદાચ ટુંકા ગાળા માટે ફાયદો રહે પરંતુ અંતે આપણને જ નુકશાન થાય છે માટે દરેક માણસની અંદર રહેલ સારા ગુણોની નોંધ કરી તેની પ્રશંસા કરવી જોઇએ…..\n[આ લેખના કેટલાક અંશો ડેલ કાર્નેગીના પુસ્તક “જિંદગી જીતવાની જડીબુટ્ટી”માંથી લેવામાં આવ્યા છે.]\n« Previous સ્નેહાંજલી – કલ્યાણી વ્યાસ\nમૂઠી ઊંચેરાં માનવી “ગાયવાળા બાપુ” – નાનાભાઇ હ. જેબલિયા Next »\n14 પ્રતિભાવો : જીવન ધારા – જીતેન્દ્ર તન્ના\nકદાચ સાચી વાત છે. પણ આ રીતે કામ કરો કે ” ભુલો માથી જ સાચુ શિખો” એ તો દરેક વ્યક્તી ના સ્વભાવ પર પણ આધાર રાખે છે. કહેવત ત છે કે “મનુશ્ય માત્ર ભુલ ને પાત્ર ” પણ બીજી પણ કહેવત છે કે ભુલો તો માફ થઇ શકે પણ શરત એ કે ભુલો ફરી થી રીપીટેટીવ ના હોવી જોઇયે… એટ્લે કે આ બધુ વાઈસેવર્સા છે. બન્ને બાજુ લાગુ પડે છે.\nબહુ જ સરસ અને સાચિ વાત ….\nભુલો બતાવ્વા મ બધા ને રસ હોઇ પણ વખાન કરવામા બધા કન્જુસાઇ કરતા જોવ મલે ચ્હે\nખુબ સરસ વાત. એક વાત હમેશા યાદ રાખવા જેવિ ચે કે બધા કરતા વધારે એ જ ખરાબ કે આ દુનિયા મા આપના થિ જો કોઇ બિતુ હોય. આપન થિ આપનિ પત્નિ બિવે આપ્ને ત્યા કામ કરતા લોકો બિવે. અને બધા કરતા વધારે ખરાબ કે આપના બચ્ચાઓ આપના થિ બિવે. કોઇ ને પન ને કહેવાનો હક ત્યારે જ ચે જ્યારે આપને ક્યારેય કાઈ જ ભુલ ન કરિ હોય . આતલુ ધ્યાન રખિયે તો પન દુનિયા મા લગભગ બધા જ આપના હસે.જિતેન્દ્ ભાઈ બહુ સરસ વાત કરિ તમે. ગમિયુ.\nખુબ જ સરસ વાત કહિ જિતુભઇ.\nતમે વેરાવળ ના સિ એ જિતુભઇ તો નહિ


બાપ રે... એક વર્ષમાં 20 હજાર કરોડની જીએસટી ચોરી - Daily Gujarati News\nનવી દિલ્હી:-નાણાકીય વર્ષ 2018-19 દરમિયાન અત્યારસુધી ભારતમાં 20,000 રુપિયાના ગુડ્સ એન્ડ સર્વિસીઝ ટેક્સની ચોરી થઈ છે. આમાં 10 હજાર કરોડ રુપિયાની રિકવરી કરી લેવામાં આવી છે. Central Board of Indirect Taxes and Customs Member ના સભ્ય જોન જોસેફે આ જાણકારી આપતા કહ્યું કે ટેક્સ અધિકારીઓએ 1500 કરોડ રુપિયાના નકલી બિલ પકડ્યાં છે. આ બિલોનો ઉપયોગ 75 કરોડ ગેરકાયદેસર જીએસટી ક્રેડિટને ક્લેમ કરવામાં માટે કરવામાં આવ્યો હતો. તેમણે જણાવ્યું કે આમાં 25 કરોડ રુપિયા રિકવર કરવામાં આવ્યા છે અને બાકીના પૈસા આગામી સમયમાં થશે.\nતેમણે કહ્યું કે માત્ર5થી 10 ટકા બિઝનેસ ખોટા હોય છે પરંતુ આનાથી આખી ઈન્ડસ્ટ્રીનું નામ ખરાબ થાય છે. તેમણે કહ્યું કે એવા પગલાં ભરી રહી છે જેનાથી એ સુનિશ્ર્ચિત કરવામાં આવી શકે કે, લોકો ઈમાનદારીથી ટેક્સ ભરી રહ્યા છે અને જે લોકો ચોરી કરે છે તેમના વિરુદ્ધ યોગ્ય કાર્યવાહી કરવામાં આવી શકે.\nથોડાં સમય પહેલા જ જીએસટી કાઉન્સિલે નિર્માણાધીન એપાર્ટમેન્ટ્સ પર જીએસટી દર 12 ટકાથી ઘટાડીને પાંચ ટકા અને અફોર્ડેબલ પર જીએસટી દર 8 ટકાથી ઘટાડીને એક ટકા કરી દીધો છે. જો કે બિલ્ડર્સ ઘરોના નિર્માણમાં લાગનારા સ્ટીલ અને સીમેન્ટ જેવા ઉત્પાદનો પર આપવામાં આવેલાં ટ્કેસ પર ક્રેડિટ ક્લેમ નહી કરી શકે. જોસેફે જણાવ્યું કે ડિપાર્ટમેન્ટ જલ્દી જ રિયલ એસ્ટેટ સેક્ટરના પ્રતિનિધિઓ સાથે મુલાકાત કરશે અને જીએસટી દરોમાં ઘટાડા જે પડકારોનો સામનો કરી રહ્યા છે તે મામલે ચર્ચા કરશે.